Monday June 1st, 2020 - 8:51:am\nPublished: Sunday 15 March 2020 08:41:34 AM\nവ്യക്തി ശുചിത്വവും പരിസര ശുചിത്വവും പാലിക്കുക സോപ്പും വെള്ളവും ഉപയോഗിച്ച് ഇടയ്ക്കിടെ കൈകള് കഴുകുക. 20 സെക്കന്റോളം കൈകള് കഴുകണം. സോപ്പും വെള്ളവും ലഭ്യമായില്ലെങ്കില് ആല്‍ക്കഹോള് അടങ്ങിയ സാനിറ്റൈസര് ഉപയോഗിച്ച് കൈകള് അണുവിമുക്തമാക്കുക. ചുമയ്ക്കുമ്പോഴും തുമ്മുമ്പോഴും തൂവാല ഉപയോഗിച്ച് മൂക്കും വായയും അടച്ചുപിടിക്കുക കഴുകാത്ത കൈകള് കൊണ്ട് കണ്ണ്, മൂക്ക്, വായ തുടങ്ങിയ ഭാഗങ്ങളില് തൊടരുത് പൊതുസ്ഥലങ്ങളില് തുപ്പുന്നത് കര്‍ശനമായി ഒഴിവാക്കുക പനിയുള്ളവര് ഉപയോഗിച്ച സാധനങ്ങള്, വസ്ത്രങ്ങള് തുടങ്ങിയവ ഉപ യോഗിക്കാതിരിക്കുക ആളുകള് കൂടുതലായി ഒത്തുചേരാനിടയുള്ള മേളകള്, ഉത്സവങ്ങള്, ആഘോഷങ്ങള് തുടങ്ങിയവയില് നിന്നും പരമാവധി വിട്ടുനില്‍ക്കുക അനാവശ്യ ആശുപത്രി സന്ദര്‍ശനങ്ങള് ഒഴിവാക്കുക രോഗബാധിത പ്രദേശങ്ങളിലേക്കുള്ള യാത്രകള് ഒഴിവാക്കുക മാംസവും മുട്ടയും നന്നായി പാചകം ചെയ്ത ശേഷം മാത്രമേ കഴിക്കാവൂ.\nപാതി വേവിച്ചവ കഴിക്കരുത്. വേവിക്കാത്ത മാംസം, പാല്, മൃഗങ്ങളുടെ അവയവങ്ങള് എന്നിവ വളരെ ശ്രദ്ധയോടെ കൈകാര്യം ചെയ്യണം. പാചകം ചെയ്തതും ചെയ്യാത്തതുമായ മാംസം, മുട്ട, പാല് എന്നിവ ഒരുമിച്ച് സൂക്ഷിക്കുന്നത് ക്രോസ് കണ്ടാമിനേഷന് എന്ന അവസ്ഥയ്ക്ക് ഇടയാക്കും. അതുവഴി രോഗാണുക്കള് പടരാന് സാധ്യതയുണ്ടെന്ന തിനാല് ആ രീതി ഒഴിവാക്കണം.\nവളര്‍ത്തുമൃഗങ്ങളുമായിപ്പോലും സുരക്ഷാ മുന്‍കരുതലുകള് സ്വീകരി ക്കാതെ അടുത്തിടപഴകരുത്. രാജ്യാന്തര യാത്രകള് ചെയ്യുന്നവര് ശ്വാസകോശ സംബന്ധമായ രോഗങ്ങള് ഉള്ളവരുമായി അടുത്ത സമ്പര്‍ക്കം ഒഴിവാക്കണം പനി, കടുത്ത ചുമ, ജലദോഷം, തൊണ്ടവേദന, ശ്വാസതടസ്സം, അസാധാരണമായ ക്ഷീണം എന്നീ രോഗലക്ഷണങ്ങള് കണ്ടാല് സ്വയം ചികിത്സ നടത്താതെ ഉടന് ഡോക്ടറെ കാണുക തെറ്റായതും തെറ്റിദ്ധാരണയുളവാക്കുന്നതുമായ സന്ദേശങ്ങള് ഒരു കാരണവശാലും സാമൂഹ്യ മാധ്യമങ്ങള് വഴി പ്രചരിപ്പിക്കരുത്. ആരോഗ്യ വകുപ്പിന്റെ നിര്‍ദ്ദേശങ്ങള് എല്ലാവരും കൃത്യമായി പാലിക്കണം. പരിഭ്രാന്തിയല്ല, ജാഗ്രതയാണ് വേണ്ടത്.\nമാസ്‌ക് ഉപയോഗിക്കുമ്പോള് ശ്രദ്ധിക്കേണ്ട കാര്യങ്ങള്;\nഅവശ്യഘട്ടങ്ങളില് മാത്രമേ മാസ്‌ക് ധരിക്കേണ്ടതുള്ളൂ. പനി, മൂക്കൊലിപ്പ്, ചുമ, തൊണ്ടവേദന തുടങ്ങിയ രോഗലക്ഷണങ്ങ ളുള്ളവരും രോഗികളെ പരിചരിക്കുന്നവരും മാത്രം മാസ്‌ക് ധരിച്ചാല് മതിയാകും. മാസ്‌ക് ധരിക്കുന്നതിനു മുമ്പ് സോപ്പും വെള്ളവും അല്ലെങ്കില് ആല്‍ക്കഹോള് അടങ്ങിയ ഹാന്റ് സാനിറ്റൈസര് ഉപയോഗിച്ച് കൈകള് വൃത്തിയാക്കുക.\nമൂക്കും വായയും മറയുന്ന വിധത്തില് മാസ്‌ക് ധരിക്കണം. മാസ്‌കിനും മുഖത്തിനുമിടയില് വിടവില്ല എന്ന് ഉറപ്പുവരുത്തുക.\nമാസ്‌കില് തൊടരുത്. തൊട്ടാല് സോപ്പും വെള്ളവും അല്ലെങ്കില് സാനിറ്റൈസര് ഉപയോഗിച്ച് കൈകള് വൃത്തിയാക്കണം.\nഈര്‍പ്പമോ നനവോ ഉണ്ടെങ്കില് മാസ്‌ക് ഉടന് മാറ്റുക. മാസ്‌കിന്റെ മുന്‍ഭാഗത്ത് സ്പര്‍ശിക്കാതെ പിന്നില് നിന്നാണ് മാറ്റേണ്ടത്.\nഅഴിച്ചുമാറ്റിയ മാസ്‌ക് അലക്ഷ്യമായി വലിച്ചെറിയാതെ മൂടിയുള്ള വേസ്റ്റ് ബിന്നില് നിക്ഷേപിക്കുക. അതിലേക്ക് ഒരു ശതമാനം ബ്ലീച്ച് ലായനി (ഒരു ലിറ്റര് വെള്ളത്തില് 33 ഗ്രാം ബ്ലീച്ചിംഗ് പൗഡര് ലയിപ്പിച്ചുണ്ടാക്കുന്ന ലായനി) ഒഴിച്ച് അണുവിമുക്തമാക്കുക. അതിനുശേഷം കത്തിച്ചു കളയുകയോ കുഴിച്ചുമൂടുകയോ ചെയ്യുക.\nഒരിക്കല് ഉപയോഗിച്ച മാസ്‌ക് വീണ്ടും ഉപയോഗിക്കരുത്.\nRead more topics: corona virus , Thrissur,\nCovid - 19: Defensive measures


ഞങ്ങളെക്കുറിച്ച് | സൺസം ഹ OU സ്ഹോൾഡ് കോ., ലിമിറ്റഡ്\nസൺസം ഗാർഹിക കമ്പനി, ലിമിറ്റഡ്ചൈനയുടെ തെക്കുകിഴക്കൻ തീരത്തെ ഒരു പ്രധാന തുറമുഖ നഗരമായ സെജിയാങ് പ്രവിശ്യയിലെ നിങ്‌ബോ സിറ്റിയിലാണ് ഇത് സ്ഥിതിചെയ്യുന്നത്. ദീർഘകാല വിദേശ വാണിജ്യ പാരമ്പര്യവും ആഴത്തിലുള്ള ജല തുറമുഖത്തോട് അടുത്തിടപഴകുന്നതിന്റെ നേട്ടവും നിങ്‌ബോയെ ശക്തമായ ഒരു വിദേശ വ്യാപാര നഗരമാക്കി മാറ്റുകയും ഞങ്ങളുടെ കമ്പനി പോലുള്ള പ്രൊഫഷണൽ അന്താരാഷ്ട്ര വ്യാപാര കമ്പനികൾക്ക് തുടക്കമിടുകയും ചെയ്തു.\nപ്ലാസ്റ്റിക് sales മെറ്റൽ, സിലിക്കൺ ഗാർഹിക ഉൽ‌പ്പന്നങ്ങൾ, അന്താരാഷ്ട്ര വിപണിയിൽ 10 വർഷത്തിലധികം പ്രൊമോഷണൽ സമ്മാനങ്ങൾ എന്നിവയിൽ ഞങ്ങളുടെ കമ്പനി പ്രത്യേകതയുള്ളവരാണ്. ഹൗസ് വെയർ & ഡ്രിങ്കിംഗ് വെയർ സീരീസ് ഉൾപ്പെടെയുള്ള ഞങ്ങളുടെ പ്രധാന ഉൽപ്പന്നങ്ങൾ.\nഞങ്ങളുടെ സഹകരണ ഫാക്ടറി ഡിസ്നി, എൻ‌ബി‌സിയു, എ‌വി‌എൻ, സെഡെക്സ്, ബി‌എസ്‌സി‌ഐ ഓഡിറ്റ് ചെയ്തു. അത്തരം ഓഡിറ്റുകൾക്ക് യോഗ്യത ഉള്ളതിനാൽ, ഡിസ്നി, മിനിയൻസ്, മാട്ടൽ, ഡിസി, മാർവൽ, പാവ് പട്രോൾ എന്നിവ പോലുള്ള മിക്ക ലൈസൻസ് ബ്രാൻഡുകളുമായി ഞങ്ങൾ സഹകരിച്ചു. ടെസ്‌കോ, കോൾസ് പോലുള്ള വലിയ സൂപ്പർമാർക്കറ്റുകളിലേക്ക് നിരവധി ചരക്കുകൾ കയറ്റി അയയ്ക്കുക.\nഞങ്ങൾക്ക് ഒരു പ്രൊഫഷണൽ ക്യുസി ടീം ഉണ്ട്, കർശനമായ പരിശോധനാ നടപടിക്രമങ്ങൾ ഉണ്ട്, കൂടാതെ ഉപയോക്താക്കൾക്ക് ഉയർന്ന നിലവാരമുള്ള ഉൽപ്പന്നങ്ങൾ നൽകുന്നതിന് പ്രൊഫഷണൽ പരിശോധനാ ഏജൻസികളുമായും ടെസ്റ്റിംഗ് ഏജൻസികളുമായും അടുത്ത സഹകരണം നിലനിർത്തുക.\nഞങ്ങൾക്ക് ശക്തമായ OEM, ODM കഴിവുകൾ ഉണ്ട്, ഉപരിതല ഫിനിഷ്, ലോഗോ പ്രിന്റിംഗ്, പാക്കേജിംഗ് എന്നിവ ഇഷ്ടാനുസൃതമാക്കാൻ കഴിയും. ഉപയോക്താക്കൾ നൽകുന്ന സാമ്പിളുകളും ഡ്രോയിംഗുകളും അനുസരിച്ച് പൂപ്പൽ പ്രോസസ്സ് ചെയ്യാൻ കഴിയും.\nഞങ്ങൾക്ക് 10 വർഷത്തിലധികം വ്യവസായ പരിചയവും ശക്തമായ വിതരണ ശൃംഖല സംയോജന ശേഷിയുമുണ്ട്, ആവശ്യങ്ങളോട് വേഗത്തിൽ പ്രതികരിക്കാനും ഉയർന്ന നിലവാരമുള്ള സേവനങ്ങൾ നൽകാനും കഴിയും.\nമികച്ച നിലവാരം, പെട്ടെന്നുള്ള മറുപടി, വേഗത്തിലുള്ള ഡെലിവറി സമയം, മികച്ച സേവനം എന്നിവയുള്ള മത്സര വിലകളിൽ ഞങ്ങളുടെ വിപുലമായ വൈവിധ്യമാർന്ന ഉൽപ്പന്നങ്ങളിൽ ഞങ്ങൾ അഭിമാനിക്കുന്നു. ഞങ്ങളോടൊപ്പം പ്രവർത്തിക്കുമ്പോൾ, ഞങ്ങളുടെ വർക്കിംഗ് ടീമിന്റെ പ്രത്യേകവും മികച്ചതുമായ സേവനം നിങ്ങൾക്ക് അനുഭവപ്പെടും. നിങ്ങളുടെ ബിസിനസ്സ് പരമാവധി ലാഭത്തിലാക്കാൻ ഞങ്ങൾ അർപ്പിക്കുന്നു.\nഞങ്ങളുടെ ഏതെങ്കിലും ഉൽ‌പ്പന്നങ്ങളിൽ നിങ്ങൾ‌ക്ക് താൽ‌പ്പര്യമുണ്ടെങ്കിൽ അല്ലെങ്കിൽ ഒരു ഇച്ഛാനുസൃത ഓർ‌ഡർ ചർച്ചചെയ്യാൻ താൽ‌പ്പര്യപ്പെടുന്നെങ്കിൽ, ദയവായി ഞങ്ങളെ ബന്ധപ്പെടുക. സമീപഭാവിയിൽ ലോകമെമ്പാടുമുള്ള പുതിയ ക്ലയന്റുകളുമായി വിജയകരമായ ബിസിനസ്സ് ബന്ധം സ്ഥാപിക്കാൻ ഞങ്ങൾ ആഗ്രഹിക്കുന്നു.


Global COVID-19 cases pass3million, us cases at 1 million | 30 ലക്ഷം കടന്ന് കോവിഡ് രോഗികള്; മരണം 211,607, അമേരിക്കയില് മാത്രം 10 ലക്ഷം രോഗികള് - Malayalam Oneindia\n33 min ago ആൽബിൻ വിഷത്തെപ്പറ്റി തിരഞ്ഞത് ഇന്റർനെറ്റിൽ,ഗൂഢാലോചനയും ഒറ്റയ്ക്ക്:പ്രതി കുറ്റം സമ്മതിച്ചെന്ന് പോലീസ്\n33 min ago അജിത് പവാറിനെ പിന്നില് നിന്ന് കുത്തി ശിവസേന; ശരദ് പവാര് ശരി; പാര്‍ത്ഥിന്റെ പരാമര്‍ശത്തില് നിലപാട്\n58 min ago ഇന്ത്യയിൽ കൊവിഡ് അതിരൂക്ഷം; രാജ്യത്ത് ഇന്നലെ 1000 ത്തിലേറെ മരണം!! 64,553 പേർക്ക് രോഗം\nUpdated: Tue, Apr 28, 2020, 8:54 [IST]\nന്യൂയോര്‍ക്ക്: ആഗോളതലത്തില് കൊറോണ വൈറസ് ബാധിതരുടെ എണ്ണം 30 ലക്ഷം കടന്നു. ഇരുന്നൂറിലേറെ രാജ്യങ്ങളില് നിന്നുള്ള 3,064,823 പേര്‍ക്കാണ് ഇതുവരെ രോഗം സ്ഥിരീകരിച്ചത്. വൈറസ് ബാധ മൂലം 211,607\nപേര്‍ക്ക് ഇതുവരെ ജീവന് നഷ്ടമാവുകയും ചെയ്തു. അമേരിക്കയില് മാത്രം കോവിഡ് ബാധിച്ചവരുടെ എണ്ണം 10 ലക്ഷം കടന്നു. 56803 പേര്‍ക്ക് അമേരിക്കയില് കോവിഡ് ബാധമൂലം ജീവന് നഷ്ടമാവുകയും ചെയ്തു.\nഏറെ നാളുകള്‍ക്ക് ശേഷം ഇന്നലെ രണ്ടായിരത്തില് താഴെയുള്ള മരണ നിരക്കാണ് അമേരിക്കയില് രേഖപ്പെടുത്തിയത്. 1384 പേരാണ് ഞായറാഴ്ച അവിടെ രോഗം ബാധിച്ച് മരിച്ചത്. രോഗം സ്ഥിരീകരിക്കുന്നവരുടെ എണ്ണത്തിലും അല്‍പം കുറവുണ്ട്. 23,196 പേര്‍ക്കാണ് പുതുതായി രോഗം സ്ഥിരീകരിച്ചത്.\nയൂറോപ്പിലും സ്ഥിതി ഗുരുതരമായി തന്നെ തുടരുകയാണ്. ഇറ്റലി- 26,977, ഫ്രാന്‍സ്-23,293, സ്പെയിന്-23,521, യുകെ-21,092 എന്നിങ്ങനയാണ് യൂറോപ്പിലെ പ്രധാന രാജ്യങ്ങളിലെ കണക്കുകള്. എല്ലാ രാജ്യങ്ങളിലേയും ഇന്നലത്തെ മരണ നിരക്ക് അഞ്ഞൂറില് താഴെ ആണെന്നതാണ് ആശ്വാസകരമായ കാര്യം. ശനിയാഴ്ച 813 പേരുടെ മരണം റിപ്പോര്‍ട്ട് ചെയ്യപ്പെട്ട യുകെയില് ഇന്നലെ സംഭവിച്ചത് 360 മരണമാണ്. ഇന്നലെമാത്രം 813 മരണമാണ് ബ്രിട്ടണില് റിപ്പോര്‍ട്ട് ചെയ്തത്. പുതുതായി 4309 ആളുകള്‍ക്ക് രോഗം സ്ഥിരീകരിക്കുകയും ചെയ്തു.\nഇന്ത്യയില് 28380 പേര്‍ക്കാണ് ഇതുവരെ രോഗം സ്ഥിരീകരിച്ചത്. 886 മരണവം ഇതുവരെ റിപ്പോര്‍ട്ട് ചെയ്തിട്ടുണ്ട്. മഹാരാഷ്ട്രയില് ആകെ രോഗികളുടെ എണ്ണം 8068 ആയി. മരണം 340 കടന്നു. മഹാരാഷ്ട്ര കഴിഞ്ഞാല് രാജ്യത്ത് ഏറ്റവും കൂടുതല് കൊവിഡ് പൊസീറ്റീവ് കേസുകള് റിപ്പോര്‍ട്ട് ചെയ്ത സംസ്ഥാനം ഗുജറാത്താണ്. സംസ്ഥാനത്ത് ഇത് വരെ കൊവിഡ് സ്ഥിരീകരിച്ചവരുടെ എണ്ണം 3301 ആണ്.\nട്രംപ് അണ്ണന്റെ വാക്കുകൾ കേട്ടാൽ ജീവൻ പോകും, അതുറപ്പ് : Oneindia Malayalam\nഅതേസമയം, ഇന്നലെ 13 പേര്‍ക്കാണ് കൊവിഡ്-19 സ്ഥിരീകരിച്ചത്. കോട്ടയം ജില്ലയില് നിന്നുള്ള6പേര്‍ക്കും ഇടുക്കി ജില്ലയില് നിന്നുള്ള4പേര്‍ക്കും പാലക്കാട്, മലപ്പുറം, കണ്ണൂര് ജില്ലകളില് നിന്നുള്ള ഓരോരുത്തര്‍ക്കുമാണ് രോഗം സ്ഥിരീകരിച്ചത്. ഇതില് ഒരാള് വിദേശത്ത് നിന്നും (യു.എസ്.എ.)5പേര് തമിഴ്‌നാട്ടില് നിന്നും വന്നവരാണ്. 7പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. ഇതില് കോട്ടയം ജില്ലയിലെ ഒരാള് ആരോഗ്യ പ്രവര്‍ത്തകനാണ്.\nസംസ്ഥാനത്ത് 13 പേരാണ് ഇന്ന് രോഗമുക്തി നേടിയത്. കണ്ണൂര് ജില്ലയില് നിന്നുള്ള6പേരുടേയും കോഴിക്കോട് ജില്ലയില് നിന്നുള്ള4പേരുടേയും തിരുവനന്തപുരം, എറണാകുളം (മലപ്പുറം സ്വദേശി), മലപ്പുറം ജില്ലകളില് നിന്നുള്ള ഓരോരുത്തരുടേയും പരിശോധനാഫലമാണ് ഇന്ന് നെഗറ്റീവ് ആയത്. ഇതോടെ 355 പേരാണ് ഇതുവരെ കോവിഡില് നിന്നും രോഗമുക്തി നേടിയത്. 123 പേരാണ് നിലവില് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്.\nGlobal COVID-19 cases pass3million, us cases at 1 million


വാക്സിൻ സ്വീകരിച്ചവരുടെ എണ്ണം കുറവ്; കേരളത്തിനും തമിഴ്നാടിനും കേന്ദ്രത്തിന്റെ ശാസന-Centre flags Tamil Nadu, Kerala for poor vaccine coverage | Indian Express Malayalam\ncentre flags tamil nadu kerala for poor vaccine coverage\nUpdated: January 19, 2021 10:36:44 am\nന്യൂഡൽഹി: കോവിഡ് വാക്സിൻ സ്വീകരിച്ചവരുടെ എണ്ണം കുറഞ്ഞെന്ന് കേന്ദ്ര സർക്കാരിന്റെ ആരോപണം. ഇതേ തുടർന്ന് കേരളത്തിനും തമിഴ്നാടിനും കേന്ദ്രത്തിന്റെ ശാസന. വാക്സിൻ നൽകുമെന്ന് പറഞ്ഞ മുൻഗണന ഗ്രൂപ്പുകളിൽ 25 ശതമാനത്തിൽ താഴെ ആളുകൾ മാത്രമാണ് വാക്സിൻ സ്വീകരിച്ചതെന്നാണ് കേന്ദ്രത്തിന്റെ കണ്ടെത്തൽ. ആരോഗ്യപ്രവർത്തകരുമായി ഇടപഴകുന്നതിലും അവരിൽ വാക്സിനെ കുറിച്ച് ആത്മവിശ്വാസം വളർത്തുന്നതിലും സംസ്ഥാന സർക്കാരുകൾക്ക് വീഴ്ച സംഭവിച്ചു എന്നാണ് കേന്ദ്രത്തിന്റെ ആരോപണം.\n“എല്ലാ ദിവസവും നടക്കുന്ന വീഡിയോ കോൺഫറൻസിങ്ങിനിടെ, തമിഴ്നാട്ടിലേയും കേരളത്തിലേയും ആരോഗ്യ പ്രവർത്തകർക്കിടയിൽ വാക്സിൻ സ്വീകരിക്കുന്നതിൽ വിമുഖതയെന്നാണ് ഇരു സംസ്ഥാനങ്ങളും പറഞ്ഞത്,” വാക്സിനേഷൻ ഡ്രൈവ് നിരീക്ഷിക്കുന്ന ടീമിന്റെ ഭാഗമായ ഒരു സർക്കാർ ഉദ്യോഗസ്ഥൻ ഇന്ത്യൻ എക്‌സ്‌പ്രസിനോട് പറഞ്ഞു.\nമുൻ‌ഗണനാ ഗ്രൂപ്പുകൾക്ക് പ്രതിരോധ കുത്തിവയ്പ് നൽകുന്നതിൽ മോശം പ്രകടനം കാഴ്ചവച്ച സംസ്ഥാനങ്ങളിൽ പഞ്ചാബ്, ഛത്തീസ്ഗഡ് എന്നീ രണ്ട് സംസ്ഥാനങ്ങളുമുണ്ടെന്ന് സർക്കാർ വൃത്തങ്ങൾ അറിയിച്ചു.\n“ആരോഗ്യ പ്രവർത്തകരുമായി ഇടപഴകാൻ ഞങ്ങൾ ഈ സംസ്ഥാനങ്ങളോട് പറഞ്ഞിട്ടുണ്ട്. എല്ലാത്തിനുമുപരി, സംസ്ഥാന സർക്കാർ ഗുണഭോക്താക്കളുമായി ഇടപഴകുകയും വസ്തുതകൾ കൃത്യമായി ആശയവിനിമയം നടത്തുകയും ചെയ്യുന്നില്ലെങ്കിൽ വാക്സിൻ സ്വീകരിക്കാനുള്ള വിമുഖത വിട്ടുമാറില്ല,” എന്ന് നാല് സംസ്ഥാനങ്ങളേയും അറിയിച്ചതായി വൃത്തങ്ങൾ പറഞ്ഞു.\nRead More: കർണാടകയിൽ കോവിഡ് വാക്സിൻ സ്വീകരിച്ച ആരോഗ്യ പ്രവർത്തകൻ മരിച്ചു; മരണത്തിന് വാക്സിനുമായി ബന്ധമില്ലെന്ന് ആരോഗ്യ വകുപ്പ്\nഇന്ത്യൻ മെഡിക്കൽ അസോസിയേഷൻ (ഐ‌എം‌എ) ഭാരവാഹികളിൽ ഭൂരിഭാഗവും തമിഴ്‌നാട്ടിൽ നിന്നുള്ളവരാണ്. 3.5 ലക്ഷം അംഗങ്ങൾ വാക്‌സിൻ സ്വമേധയാ എടുക്കുമെന്ന് ആഹ്വാനം ചെയ്തിട്ടുണ്ടെന്നും വൃത്തങ്ങൾ പറഞ്ഞു.\nഅവലോകന യോഗത്തിൽ മുൻഗണന ഗ്രൂപ്പുകളിൽ എഴുപത് ശതമാനം പേർക്കും വാക്സിൻ നൽകിയ കർണാടക, ആന്ധ്രാപ്രദേശ്, തെലങ്കാന എന്നിവയുടെ വിജയം കേന്ദ്രം എടുത്തു പറഞ്ഞെന്നും ഈ സംസ്ഥാനങ്ങളെ മാതൃകയാക്കാൻ മറ്റ് സംസ്ഥാനങ്ങളോട് ആവശ്യപ്പെട്ടെന്നും വൃത്തങ്ങൾ പറഞ്ഞു.\n“കർണാടക, തെലങ്കാന, ആന്ധ്രാപ്രദേശ് എന്നിവിടങ്ങളിൽ വാക്സിനേഷൻ ഡ്രൈവ് നടപ്പാക്കുന്നതിന് വിപുലമായ ആസൂത്രണം നടന്നിട്ടുണ്ട്. ഓരോ വാക്സിനേഷൻ കേന്ദ്രത്തിലും, മെഡിക്കൽ സൂപ്രണ്ട്, ഡയറക്ടർ അല്ലെങ്കിൽ മെഡിക്കൽ കോളേജിലെ പ്രിൻസിപ്പൽ എന്നിവരോടൊപ്പം സംസ്ഥാന സർക്കാരിന്റെ ആരോഗ്യ വകുപ്പ് ഉദ്യോഗസ്ഥരുമുണ്ടായിരുന്നു. ഈ സംസ്ഥാനങ്ങൾ മുൻഗണന ഗ്രൂപ്പുകളുമായി കൃത്യമായി ആശയ വിനിമയം നടത്തുകയും വാക്സിനെ കുറിച്ച് അവരിൽ ആത്മവിശ്വാസം വർധിപ്പിക്കുകയും ചെയ്തിട്ടുണ്ട്. അവ നിർദേശങ്ങൾ നൽകുന്നതിനപ്പുറത്തേക്ക് പോയിരിക്കുന്നു,” വൃത്തങ്ങൾ പറഞ്ഞു.\nശക്തമായ രോഗപ്രതിരോധ അടിസ്ഥാന സൗകര്യങ്ങൾ കാരണം ആന്ധ്രാപ്രദേശ് ആഴ്ചയിൽ ആറുദിവസം സെഷനുകൾ നടത്താൻ തീരുമാനിച്ചതായി വൃത്തങ്ങൾ ചൂണ്ടിക്കാട്ടി.\nഔദ്യോഗിക കണക്കുകൾ പ്രകാരം, ആദ്യ ദിവസം തമിഴ്‌നാട് 161 സെഷനുകൾ നടത്തി 2,945 ഗുണഭോക്താക്കൾക്ക് മാത്രമാണ് കുത്തിവയ്പ് നൽകിയത്. കേരളം 133 സെഷനുകൾ നടത്തി 8,062 ഗുണഭോക്താക്കൾക്ക് വാക്സിനേഷൻ നൽകി. ഛത്തീസ്ഗഡ് 97 സെഷനുകൾ നടത്തി 5,592 ഗുണഭോക്താക്കൾക്ക് വാക്സിനേഷൻ നൽകി. പഞ്ചാബ് 59 സെഷനുകൾ നടത്തി 1,319 ഗുണഭോക്താക്കൾക്ക് മാത്രമാണ് വാക്സിനേഷൻ നൽകിയത്.\nഒന്നാം ദിവസം ആന്ധ്രാപ്രദേശ് 332 സെഷനുകൾ നടത്തുകയും 18,412 ഗുണഭോക്താക്കൾക്ക് വാക്സിനേൻ നൽകുകയും ചെയ്തു കർണാടക 242 സെഷനുകൾ നടത്തി, 13,594 ഗുണഭോക്താക്കൾക്ക് വാക്സിനേഷനും നൽകി. തെലങ്കാന 140 സെഷനുകൾ നടത്തി 3,653 ഗുണഭോക്താക്കൾക്ക് വാക്സിനേഷൻ നൽകി.\nസെഷനുകളുടെ വിശദാംശങ്ങൾ നൽകിയിട്ടില്ലെങ്കിലും തിങ്കളാഴ്ച തമിഴ്‌നാട് 7, 628 ഗുണഭോക്താക്കൾക്ക് പ്രതിരോധ കുത്തിവയ്പ് നൽകി. കേരളത്തിൽ 7,070 ഗുണഭോക്താക്കൾക്ക് കുത്തിവയ്പ് നൽകി. ഛത്തീസ്ഗഡിൽ 4,459 ഗുണഭോക്താക്കൾക്കും പഞ്ചാബിൽ 1,882 ഗുണഭോക്താക്കൾക്കും കുത്തിവയ്പ് നൽകി.\nഅതേ ദിവസം ആന്ധ്രയിൽ 9,758 ഗുണഭോക്താക്കൾക്കും കർണാടകയിൽ 36,888 ഗുണഭോക്താക്കൾക്കും തെലങ്കാനയിൽ 10,352 ഗുണഭോക്താക്കൾക്കും കുത്തിവയ്പ് നൽകി.\nWeb Title: Centre flags tamil nadu kerala for poor vaccine coverage


കൊച്ചി: സൂപ്പര് ഡീലക്സ് ലോട്ടറി കേരളത്തില് വില്‍ക്കുന്നത് അവസാനിപ്പിച്ചുകൊണ്ടുള്ള വിജ്ഞാപനം പിന്‍വലിച്ചെന്ന് മിസോറം സര്‍ക്കാര് ഹൈക്കോടതിയില് ബോധിപ്പിച്ചു. ലോട്ടറി വില്പനയിലെ ജിഎസ്ടി വ്യവസ്ഥകളെ ചോദ്യം ചെയ്ത് മിസോറം ലോട്ടറിയുടെ വിതരണക്കാരായ ടീസ്റ്റ ഡിസ്ട്രിബ്യൂട്ടേഴ്‌സ് നല്‍കിയ ഹര്‍ജിയിലാണ് മിസോറം സര്‍ക്കാര് ഇക്കാര്യം വ്യക്തമാക്കിയത്.\nപുതിയ വിജ്ഞാപനം കേരള സര്‍ക്കാരിന് അയച്ചു കൊടുത്തെന്നും മിസോറാമിന്റെ അഭിഭാഷകന് ബോധിപ്പിച്ചു. എന്നാല് പുതിയ വിജ്ഞാപനത്തെക്കുറിച്ച് അറിയില്ലെന്ന് സംസ്ഥാന സര്‍ക്കാരിന്റെ അഭിഭാഷകന് വ്യക്തമാക്കി. തുടര്‍ന്ന് ഹര്‍ജി ക്രിസ്മസ് അവധിക്കു ശേഷം പരിഗണിക്കാന് മാറ്റി. കേരളത്തില് ലോട്ടറി വില്‍ക്കുന്നതിനുള്ള അധികാരം നിയന്ത്രിക്കുന്ന ജിഎസ്ടിയിലെ ചട്ടങ്ങള്‍ക്കെതിരെയാണ് ടീസ്റ്റ ഡിസ്ട്രിബ്യൂട്ടേഴ്‌സ് ഹര്‍ജി നല്‍കിയത്.\nമനോജ് വധം: ജയരാജന് മുന്‍കൂര് ജാമ്യമില്ല


അരുണാചലിലെ ദിബാങ് താഴ്‌വരയിൽ കുടുങ്ങിക്കിടന്ന ആറ് പേരെ ദിബാങ് താഴ്‌വരയിൽ നിന്ന് സൈന്യം ഒഴിപ്പിച്ചു – World Indian News\nArunachal Pradesh Headlines India\nദിബാങ് : അരുണാചൽ പ്രദേശിലെ ദിബാങ് വാലിയിൽ വേട്ടയാടലിനിടെയുണ്ടായ മിന്നൽ ആക്രമണത്തിൽ പരിക്കേറ്റ ആറ് പേരെ ഇന്ത്യൻ സൈന്യം ഒഴിപ്പിച്ചു. പ്രദേശവാസികളെ ഒഴിപ്പിക്കാൻ രണ്ട് ഹെലികോപ്റ്ററുകൾ ഉപയോഗിച്ചതായി സൈന്യം അറിയിച്ചു. “ദിബാങ് വാലിയിലെ വിദൂര പ്രദേശങ്ങളിൽ വേട്ടയാടൽ നടത്തിയ ആറ് തദ്ദേശവാസികൾ സെപ്റ്റംബർ 21 ന് രാത്രി മിന്നലിൽ വീണു, അവർക്ക് ഗുരുതരമായി പൊള്ളലേറ്റു,” സൈന്യം പ്രസ്താവനയിൽ പറഞ്ഞു.\nസ്പിയർ കോർപ്സിന്റെ കീഴിലുള്ള ദാവോ ഡിവിഷൻ ഉടൻ തന്നെ ഇരകൾക്ക് അടിയന്തര പ്രഥമശുശ്രൂഷ നൽകുകയും അവരെ ഒഴിപ്പിക്കുകയും ചെയ്തു. “രണ്ട് ആർമി ഹെലികോപ്റ്ററുകൾ അണിനിരന്നു, അത് ഇരകളെ ഡിഞ്ചനിലേക്ക് മാറ്റി, അവിടെ അവർക്ക് ഗുരുതരമായ വൈദ്യസഹായം നൽകി,” അതിൽ പറയുന്നു. വിവരം ലഭിച്ചയുടൻ സൈന്യം സംഘം സ്ഥലത്തെത്തി, പൊള്ളലേറ്റവർക്ക് പ്രഥമശുശ്രൂഷ നൽകിയ ശേഷം അവരെ സുരക്ഷിത സ്ഥാനത്തേക്ക് എത്തിച്ചു. പരിക്കേറ്റവരെ തോളിലേറ്റി സൈനികർ ആക്സസ് ചെയ്യാനാകാത്ത റോഡ് മുറിച്ചുകടന്നു. എന്നിരുന്നാലും, കൃത്യമായ സ്ഥലവും ഇരയുടെ പേരുകളുമായി ബന്ധപ്പെട്ട കൂടുതൽ വിശദാംശങ്ങൾ പങ്കിടാൻ സൈനിക വൃത്തങ്ങൾ വിസമ്മതിച്ചു, “ഞങ്ങൾക്ക് പങ്കിടാൻ ഇത്രമാത്രം”. ആറ് വേട്ടക്കാരുടെ ജീവൻ രക്ഷിച്ച ഫലപ്രദവും വേഗത്തിലുള്ളതുമായ രക്ഷാദൗത്യത്തിന് പ്രദേശവാസികൾ സൈന്യത്തിന് നന്ദി പറഞ്ഞു.


ഹരികുമാറിന്റെ അടുത്ത ചിത്രത്തില് പാര്‍വ്വതിയും ബിജുമേനോനും ഒന്നിക്കുന്നുKeralafamily | The lifestyle portal\nഹരികുമാറിന്റെ അടുത്ത ചിത്രത്തില് പാര്‍വ്വതിയും ബിജുമേനോനും ഒന്നിക്...\nഹരികുമാറിന്റെ അടുത്ത ചിത്രത്തില് പാര്‍വ്വതിയും ബിജുമേനോനും ഒന്നിക്കുന്നു\nSunday4March 2018 10:10:29 AM\nപാര്‍വ്വതിയുടെ ചിത്രങ്ങള് മോളിവുഡ് എന്നും കാത്തിരിക്കുന്നതാണ്. താരം ചിത്രങ്ങള് തിരഞ്ഞെടുക്കുന്നതിന്റെ പ്രത്യേകതയായിരിക്കാം കാരണം. തൊട്ടുമുന്‍പു റിലീസ് ചെയ്ത രണ്ടു ചിത്രങ്ങളും പ്രേക്ഷകര് ഇരുകയ്യും നീട്ടി സ്വീകരിച്ചിരുന്നു. കാഞ്ചനമാലയുടെ കഥ പറഞ്ഞ എന്നു നിന്റെ മൊയ്തീനും, ഇറാഖിലെ നഴ്‌സുമാരുടെ കഥയായ ടേക്ക് ഓഫും.\nപാര്‍വ്വതി ഇതിനകം തന്നെ മൈ സ്‌റ്റോറി, അഞ്ജലി മേനോന് ചിത്രം എന്നിവയുടെ ഷൂട്ടിംഗ് പൂര്‍ത്തിയാക്കി. രണ്ടിലും പൃഥ്വിരാജ് ആണ് നായകന്. താരം ഇപ്പോള് ക്ലിന്റ് സംവിധായകന് ഹരികുമാറിന്റെ അടുത്ത ചിത്രത്തിന്റെ ചര്‍ച്ചയിലാണെന്നാണ് റിപ്പോര്‍ട്ടുകള്. സിനിമ എഴുത്തുകാരന് എം മുകുന്ദന്റെ ഓട്ടോറിക്ഷക്കാരന്റെ ഭാര്യ എന്ന കൃതിയെ അടിസ്ഥാനമാക്കിയുള്ളതാണെന്നാണ് അറിയുന്നത്.\nസിനിമയ്ക്ക് വേണ്ടി ബിജുമേനോനേയും പാര്‍വ്വതിയേയും സമീപിച്ചതായാണ് സംവിധായകന് ടൈംസ് ഓഫ് ഇന്ത്യയോട് പറഞ്ഞിരിക്കുന്നത്. എന്നാല് അവരുടെ ഡേറ്റുകള് ഇനിയും ഉറപ്പിക്കേണ്ടതുണ്ട്. എല്ലാം പൂര്‍ത്തിയായ ശേഷമായിരിക്കും സിനിമ ഔദ്യോഗികമായി പ്രഖ്യാപിക്കുക.\nRead more topics: parvathy, biju menon, m mukundan, harikumar, പാര്‍വ്വതി,പൃഥ്വിരാജ്,ബിജു മേനോന്, ഹരികുമാര്\nParvathy and biju menon in Harikumar's next\nനീ മുകിലോ , ഉയരെയിലെ പുതിയ ഗാനം


നെഗറ്റീവ് കമ്മെന്റ്കളെ പോസിറ്റീവ് എടുത്ത് വീണ്ടും ഗ്ലാമറിൽ തിളങ്ങി കിടുക്കൻ ഫോട്ടോകൾ കാണാം – Intensive Promoter\nHome / Latest News / നെഗറ്റീവ് കമ്മെന്റ്കളെ പോസിറ്റീവ് എടുത്ത് വീണ്ടും ഗ്ലാമറിൽ തിളങ്ങി കിടുക്കൻ ഫോട്ടോകൾ കാണാം\nIntensive Promo April 25, 2021\tLatest News Leaveacomment 982 Views\nഫോട്ടോഷൂട്ട്കൾ ഇപ്പോൾ ഏതറ്റം വരെ പോകും എന്ന രീതിയിലേക്കാണ് കാര്യങ്ങൾ മാറിയിരിക്കുന്നത്. സോഷ്യൽ മീഡിയയിൽ ഇപ്പോൾ ഫോട്ടോഷൂട്ട്കളാണ് നിറഞ്ഞു നില്കുന്നത്. പല രീതിയിൽ പല തരത്തിലുള്ള ഫോട്ടോഷൂട്ട്കൾ നമുക്ക് കാണാൻ സാധിക്കും.\nഒരുപാട് വിവാദങ്ങൾ സൃഷ്‌ടിച്ച ഫോട്ടോകൾ കഴിഞ്ഞ കാലയളവിൽ നമുക്ക് കാണാൻ സാധിച്ചിട്ടുണ്ട്. വിമർശനങ്ങൾ മാത്രം ഏറ്റു വാങ്ങി സോഷ്യൽ മീഡിയയിൽ വൈറളായ ഫോട്ടോകളാണ്, പ്രശംസകൾ ഏറ്റു വാങ്ങിയ ഫോട്ടോകളെക്കാൾ കൂടുതലായി കാണാൻ സാധിക്കുന്നത്.\nഇപ്പോൾ സോഷ്യൽ മീഡിയയിൽ വീണ്ടും വൈറൽ ആയിരിക്കുകയാണ് പുതിയൊരു ഫോട്ടോഷൂട്ട്. ബെല്ലി ഡാൻസ് മോഡലിൽ ആണ് ഫോട്ടോ എടുത്തിരിക്കുന്നത്. കറുപ്പിൽ അഴകായ മോഡൽ ആണ് ഫോട്ടോകളിൽ പ്രത്യക്ഷപ്പെട്ടിരിക്കുന്നത്. ഫോട്ടോകൾ ഇതിനകം സോഷ്യൽ മീഡിയയിൽ വൈറലായി കഴിഞ്ഞിരിക്കുന്നു.\nസുമൻ ദാസ് ഫോട്ടോഗ്രഫി ആണ് ഫോട്ടോ പങ്ക് വെച്ചിട്ടുള്ളത്. റിമി ബിസ്വാസ് ആണ് ഫോട്ടോയിൽ മോഡൽ ആയി പ്രത്യക്ഷപ്പെട്ടിട്ടുള്ളത്. ബ്രൈഡൽ മേക്കപ്പ് അർടിസ്റ്റ് അന്വേസ ഡേയ്ദാസ് ആണ് മേക്കപ്പ് ചെയ്തിരിക്കുന്നത്.\nPrevious തനി നാടൻ ഇതാ മറ്റൊരു കിടു ഫോട്ടോ ഷൂട്ട് ചിത്രങ്ങൾ വൈറൽ ചിത്രങ്ങള് കാണാം\nNext കറുത്ത ബ്ലൗസും ലുങ്കിയിം ധരിച്ച് ന്നാട്ടിന് പുറത്തു കാരി മീന് മുറികുന്നാ ചിത്രങ്ങള് കാണാം


കേന്ദ്ര മന്ത്രിസഭാ പുനഃസംഘടന ഉടൻ; പ്രോട്ടോക്കോൾ വിവാദത്തിൽ വി മുരളീധരന്റെ സ്ഥാനം തെറിച്ചേക്കും - BIGNEWSLIVE | Latest Malayalam News\nകേന്ദ്ര മന്ത്രിസഭാ പുനഃസംഘടന ഉടൻ; പ്രോട്ടോക്കോൾ വിവാദത്തിൽ വി മുരളീധരന്റെ സ്ഥാനം തെറിച്ചേക്കും\nന്യൂഡൽഹി: പിആർ എജൻസി ഉടമയും മഹിളാ മോർച്ച ജനറൽ സെക്രട്ടറിയുമായ സ്മിതാ മേനോനെ അബുദാബിയിലെ മന്ത്രിതല ചർച്ചയിൽ പങ്കെടുപ്പിച്ച് പ്രോട്ടോക്കോൾ ലംഘനം നടത്തിയ കേന്ദ്ര വിദേശകാര്യ സഹമന്ത്രി വി മുരളീധരന്റെ സ്ഥാനം തെറിച്ചേക്കുമെന്ന് റിപ്പോർട്ട്. വി മുരളീധരൻ പ്രോട്ടോക്കോൾ ലംഘനം നടത്തിയ സംഭവത്തിൽ ബിജെപി ദേശീയ നേതൃത്വത്തിലും ചർച്ചയായതോടെയാണ് സ്ഥാനം നഷ്ടപ്പെടുമെന്ന് ഉറപ്പായിരിക്കുന്നത്. പ്രധാനമന്ത്രിയുടെ ഓഫീസ് വിഷയത്തിൽ റിപ്പോർട്ട് തെടുകയും ചെയ്തു. ഇത് ആയുധമാക്കി മുരളീധരനെതിരെയുള്ള നീക്കം ശക്തമാക്കുകയാണ് ഒരു വിഭാഗം.\nകേന്ദ്രമന്ത്രിസഭാ പുനഃസംഘടനാ ചർച്ചകൾ കൂടി സജീവമാകുന്ന സമയത്താണ് പ്രോട്ടോക്കോൾ വിവാദം വി മുരളീധരനെ കുഴക്കുന്നത്. യുഎഇയിലെ മന്ത്രിതലയോഗത്തിൽ സ്മിത മേനോൻ പങ്കെടുത്ത സംഭവം പ്രധാനമന്ത്രിയുടെ ഓഫീസിൽ ചർച്ചയായതോടെയാണ് സംഭവം ഗുരുതരമെന്ന് പാർട്ടി കേന്ദ്ര നേതൃത്വത്തിലെ ചില നേതാക്കളുടെ അഭിപ്രായം. ദേശീയ നേതാക്കൾക്കിടയിൽ ഇത് ഗൗരവചർച്ചയായി മാറിയിട്ടുണ്ട്.\nമന്ത്രിമാരുടെ പ്രവർത്തനങ്ങൾ സർക്കാരിന്റെ പ്രതിച്ഛായയെ ബാധിക്കരുതെന്ന കർശനനിർദ്ദേശം പ്രധാനമന്ത്രി നരേന്ദ്ര മോഡി നൽകിയിരുന്നു. ജനങ്ങൾക്കിടയിൽ അവമതിപ്പുണ്ടാക്കരുതെന്ന പ്രധാനമന്ത്രിയുടെ ആ നിർദേശം മുരളീധരൻ ലംഘിച്ചെന്നാണ് വിമർശനം. പ്രധാനമന്ത്രിയുടെ ഓഫീസിൽ കിട്ടിയ പരാതി വിദേശകാര്യമന്ത്രാലയത്തിന് അയച്ചിരുന്നു.\nഅതേസമയം പ്രധാനമന്ത്രിയുടെ ഓഫീസ് ഇക്കാര്യത്തിൽ വിശദീകരണം തേടി എന്ന റിപ്പോർട്ടുകൾ വിദേശകാര്യ മന്ത്രാലയം സ്ഥിരീകരിച്ചില്ല. അത്തരത്തിൽ എന്തെങ്കിലും ഒരു ആശയവിനിമയത്തെ കുറിച്ച് അറിയില്ല, എന്നാണ് വിദേശകാര്യവക്താവ് അനുരാഗ് ശ്രീവാസ്തവ വ്യക്തമാക്കിയത്.\nഎപി അബ്ദുള്ളക്കുട്ടി പാർട്ടി ഉപാധ്യക്ഷ സ്ഥാനത്ത് എത്തിയതിന് പിന്നിൽ മുരളീധരന്റെ ഇടപെടലാണെന്ന ആരോപണങ്ങൾക്കിടെയാണ് പ്രോട്ടോക്കോൾ വിവാദവും ഉയർന്നിരിക്കുന്നത്. പാർട്ടി പുനഃസംഘടനയിൽ ബിഎൽ സന്തോഷ്, ധർമ്മേന്ദ്രപ്രധാൻ ഉൾപ്പെട്ട വിഭാഗം മുരളീധരപക്ഷത്തിന് വേണ്ടി കേന്ദ്ര നേതൃത്വത്തെ തെറ്റിദ്ധരിപ്പിച്ചുവെന്ന ആരോപണവും ഉണ്ട്.\nTags: IndiaKeralaPM ModiV. Muraleedharan\nസംസ്ഥാനത്ത് 8369 പേർക്ക് കൂടി കൊവിഡ്; എറണാകുളത്ത് 1190 രോഗികൾ; ഇന്ന് മാത്രം 26 മരണങ്ങൾ\nഅഴീക്കോട് പ്ലസ്ടു കോഴക്കേസിൽ ലീഗിന് കുരുക്ക് മുറുകുന്നു; ജനറൽ സെക്രട്ടറി കെപിഎ മജീദിന്റെ മൊഴിയെടുത്ത് എൻഫോഴ്‌സ്‌മെന്റ്\nകളമശ്ശേരി മെഡിക്കൽ കോളേജിലെ ജൂനിയർ ഡോക്ടർ നജ്മ പോലീസിൽ പരാതി നൽകി


New year celebration resticts in mumbai, no party allowed amid omicron scare | മുംബൈയില് പുതുവത്സര ആഘോഷങ്ങള്‍ക്ക് നിയന്ത്രണം, ഒമൈക്രോണിനെ തുടര്‍ന്ന് വിലക്കുകളുമായി മഹാരാഷ്ട്ര - Malayalam Oneindia\n4 min ago 'ഇത് അന്തിമ തീരുമാനം', വനിതാ ടിവി അവതാരകർ മുഖം മറച്ചിരിക്കണമെന്ന് താലിബാൻ ഉത്തരവ്\n7 min ago ഹേമ കമ്മിറ്റി റിപ്പോര്‍ട്ട് പുറത്തുവിടണ്ട, ചിലര്‍ക്ക് വിഷമവുമുണ്ടാകുമെന്ന് ഗണേഷ് കുമാര്\n17 min ago സ്വന്തം പാർട്ടിയുടെ വോട്ട് എങ്ങോട്ട് പോയെന്ന് സ്വരാജ് ആദ്യം ആലോചിക്കണം: കെ സുരേന്ദ്രന്\nമുംബൈയില് പുതുവത്സര ആഘോഷങ്ങള്‍ക്ക് നിയന്ത്രണം, ഒമൈക്രോണിനെ തുടര്‍ന്ന് വിലക്കുകളുമായി മഹാരാഷ്ട്ര\nUpdated: Sat, Dec 25, 2021, 20:52 [IST]\nദില്ലി: ഒമൈക്രോണിനെ തുടര്‍ന്ന് മഹാരാഷ്ട്രയില് നിയന്ത്രണങ്ങളുമായി സര്‍ക്കാര്. മുംബൈയിലാണ് കൂടുതല് നിയന്ത്രണങ്ങള്. ബ്രിഹാണ് മുംബൈ കോര്‍പ്പറേഷന് നിയന്ത്രണങ്ങള് കടുപ്പിച്ചിരിക്കുകയാണ്. പുതുവത്സര ആഘോഷങ്ങള്‍ക്ക് ആകെ നിയന്ത്രണമേര്‍പ്പെടുത്തിയിട്ടുണ്ട്. പുതുവത്സര ആഘോഷങ്ങളോ പാര്‍ട്ടികളോ തുറസ്സായ സ്ഥലത്തോ അടച്ചിട്ട സ്ഥലങ്ങളിലോ അനുവദിക്കില്ലെന്ന് ബിഎംസി കമ്മീഷണര് ഇഖ്ബാല് സിംഗ് ചാഹല് പറഞ്ഞു. ഇന്ന് മുതല് നിയമം നിലവില് വന്നതായും ഇഖ്ബാല് സിംഗ് വ്യക്തമാക്കി. മുംബൈയില് ബിഎംസിയുടെയും മഹാരാഷ്ട്ര സര്‍ക്കാരിന്റെയും നിയമങ്ങള് ഒരുപോലെയുണ്ടാവും. നിയമം തെറ്റിക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്ന് ബിഎംസി വ്യക്തമാക്കി.\nമമതയ്ക്ക് ഗോവയില് വന് തിരിച്ചടി, പ്രമുഖ നേതാവ് രാജിവെച്ചു, ബിജെപിയേക്കാള് വിഷമാണ് തൃണമൂല്\nഒമൈക്രോണ് കേസുകള് വര്‍ധിക്കുന്നത് വലിയ ആശങ്കയാണെന്ന് ബിഎംസി പറയുന്നു. കഴിഞ്ഞ തിയേറ്ററുകളില് അടക്കം കപ്പാസിറ്റി 50 ശതമാനമാക്കി കുറച്ചിരുന്നു സര്‍ക്കാര്. ഗ്രേറ്റര് മുംബൈയില് ഈ ആഴ്ച്ച വന് തോതിലാണ് ഒമൈക്രോണ് കേസുകള് റിപ്പോര്‍ട്ട് ചെയ്തത്. മൂന്നാമതൊരു തരംഗത്തിലേക്ക് പോകാതെ നിയന്ത്രിച്ച് നിര്‍ത്താനാണ് ശ്രമമെന്ന് ബിഎംസി അധികൃതര് പറയുന്നു. ക്രിസ്മസും പുതുവത്സര ആഘോഷങ്ങളും വലിയ ഭീഷണിയാണെന്ന് ബിഎംസി പറയുന്നു. വെള്ളിയാഴ്ച്ച മുംബൈയില് 683 കേസുകളാണ് റിപ്പോര്‍ട്ട് ചെയ്തത്. 46 ഒമൈക്രോണ് കേസുകളാണ് മുംബൈയില് റിപ്പോര്‍ട്ട് ചെയ്തത്. മുഖ്യമന്ത്രി ഉദ്ധവ് താക്കറെ കൊവിഡ് ടാസ്‌ക് ടാസ്‌ക് ഫോഴ്‌സുമായി ഇക്കാര്യം വിശദമായി സംസാരിച്ചിട്ടുണ്ട്.\nഇന്ത്യയില് ഒമൈക്രോണ് കേസുകളിലും കാര്യമായ കുതിപ്പുണ്ടായിരിക്കുകയാണ്. 415 കേസുകളാണ് ഇതുവരെ റിപ്പോര്‍ട്ട് ചെയ്തിരിക്കുന്നത്. ഇന്നാണ് നാനൂറ് കേസുകള് പിന്നിട്ടത്. കഴിഞ്ഞ വര്‍ഷം മാര്‍ച്ച് മുതലുള്ള കണക്ക് നോക്കുമ്പോള് രോഗമുക്തി നിരക്ക് ഇന്ത്യയില് ഏറ്റവും കൂടുതലാണ്. 98.40 ശതമാനമാണ് രോഗമുക്തി നിരക്ക്. അതേസമയം രാജസ്ഥാനില് 21 പുതിയ ഒമൈക്രോണ് കേസുകള് കൂടി റിപ്പോര്‍ട്ട് ചെയ്തിരിക്കുകയാണ്. നേരത്തെ സാമ്പിളുകള് പൂനെയിലെ വൈറോളജി ഇന്‍സ്റ്റിറ്റ്യൂട്ടിലേക്ക് അയച്ചിരുന്നു. അതിന്റെ സാമ്പിളുകളാണ് പോസിറ്റീവ് ആയത്. ജയ്പൂരില് നിന്ന് പതിനൊന്ന് കേസുകളാണ് ഉള്ളത്. അജ്‌മേറില് ആറും ഉദയ്പൂരില് മൂന്നും, മഹാരാഷ്ട്രയില് നിന്ന് വന്ന വ്യക്തിയുടെ സാമ്പിളുമാണ് ഒപ്പം പോസിറ്റീവായത്.\n21 പുതിയ കേസുകളില് അഞ്ച് പേര് വിദേശത്ത് നിന്ന് വന്നതാണ്. ഇവരുമായി സമ്പര്‍ക്കം പുലര്‍ത്തിയിരുന്നവരാണ് മൂന്ന് പേരെ സമ്പര്‍ക്ക പട്ടികയില് നിന്നാണ് വേറെ കണ്ടെത്തിയത്. ഇവര് നേരത്തെ തന്നെ ഒമൈക്രോണ് സ്ഥിരീകരിച്ചവരുമായി സമ്പര്‍ക്കം പുലര്‍ത്തിയിരുന്നവരാണ്. ഇതുവരെ 43 പേര്‍ക്കാണ് രോഗം സ്ഥിരീകരിച്ചത്. ഇതില് 28 കേസുകളും ജയ്പൂരില് നിന്നാണ്. അജ്‌മേറില് ഏഴ് കേസുകളും സികറില് നാല് കേസുകളും ഉദയ്പൂരില് മൂന്ന് കേസുകളുമാണ് ഉള്ളത്. നേരത്തെ കെനിയയില് നിന്ന് വന്ന ഒരു യുവതിക്ക് ഒമൈക്രോണ് സ്ഥിരീകരിച്ചിരുന്നു. ഒപ്പം ഒരു കുടുംബത്തിലെ ഒന്‍പത് അംഗങ്ങള്‍ക്കും ഒമൈക്രോണ് സ്ഥിരീകരിച്ചിരുന്നു. ഇവര്‍ക്കെല്ലാം രോഗം ഭേദമായതിനെ തുടര്‍ന്ന് വീട്ടിലേക്ക് മടങ്ങാന് അനുവാദം നല്‍കിയിരുന്നു.\nരാഹുല് 2022ല് എത്തും, ബ്ലോക് തലം മുതല് തിരഞ്ഞെടുപ്പ്, കോണ്‍ഗ്രസില് മാറ്റം ഉറപ്പ്\nമൂന്നാം ദിവസവും 3,000 കടന്നു: രാജ്യത്ത് 3,688 പുതിയ കോവിഡ് കേസുകൾ; ആശങ്ക തുടരുന്നു\nOmicron coronavirus covid19 maharashtra mumbai മഹാരാഷ്ട്ര മുംബൈ\nnew year celebration resticts in mumbai, no party allowed amid omicron scare\nകെ സുധാകരനെതിരായ കേസ് കോടതി വരാന്തയിൽ പോൽ പോലും നിൽക്കില്ല; അവജ്ഞയോടെ തള്ളുന്നുവെന്ന് വിഡി സതീശൻ


ചൈന തങ്ങളുടെ ഗ്രാമം കയ്യടക്കാതിരിക്കാൻ, ഇന്ത്യൻ സൈന്യത്തിന് വേണ്ടതെല്ലാം നൽകി ലഡാക്കിലെ ഒരു അതിർത്തി ഗ്രാമം | this border village named chushul helps indian army fearing China invasion\nഎന്നാൽ, ഇന്ത്യൻ പക്ഷത്തിനു വേണ്ട സഹായങ്ങൾ ഇനിയും ചെയ്യും എന്നുറപ്പിച്ചുതന്നെയാണ് ചുഷുൽ ഗ്രാമവാസികൾ കഴിയുന്നത്. അവർ ഇനിയും ബ്ലാക്ക് ടോപ്പിലേക്കുള്ള തങ്ങളുടെ സപ്ലൈസ് തുടരുക തന്നെ ചെയ്യും.\nChushul, First Published Sep 24, 2020, 10:00 AM IST\nചുഷുൽ. സമുദ്രനിരപ്പിൽ നിന്ന് 15,000 അടി മുകളിൽ സ്ഥിതി ചെയ്യുന്ന ഈ ഗ്രാമം ഇന്തോ സിനോ അതിർത്തിയിൽ ലഡാക്കിന് അടുത്തായിട്ടാണ്. അതേ, ഇന്ത്യൻ -ചൈനീസ് സൈനികർ ഗൽവാൻ താഴ്‌വരയിൽ വെച്ച് പരസ്പരം ഏറ്റുമുട്ടി, പല സൈനികരും വീരമൃത്യു വരിച്ച അതേ ലഡാക്കിൽ. അവിടെ ബ്ലാക്ക് ടോപ്പ് എന്നറിയപ്പെടുന്ന ഒരു കൊടുമുടിയുണ്ട്. ത്രിവർണ്ണ പതാക പാറിച്ചുകൊണ്ട് ഇന്ത്യൻ സൈന്യത്തിന്റെ സമ്പൂർണ്ണ നിയന്ത്രണത്തിൽ പുലരുന്ന ഒരിടം. അവിടേക്ക് നിത്യേന, കൊടുമുടിമുകളിൽ ടെന്റുകെട്ടി തമ്പടിച്ചിട്ടുള്ള ഇന്ത്യൻ സൈനികർക്ക് വേണ്ട സപ്ലൈസ് തങ്ങളുടെ പുറത്തേറ്റി ദിവസേന പലവുരു മല കയറുന്ന ഒരു കൂട്ടരുണ്ട്. നൂറോളം വരുന്ന ചുഷുൽ ഗ്രാമവാസികൾ. ഇന്ത്യൻ സൈന്യത്തോടുള്ള സ്നേഹം കൊണ്ട് മാത്രമല്ല അവർ വിശേഷിച്ചൊന്നും തിരികെ ചോദിക്കാതെ ഈ സേവനത്തിന് സന്നദ്ധരാകുന്നത്. അതിനു പിന്നിൽ ഒരു ഭയം കൂടിയുണ്ട്. ഇന്ത്യൻ സൈന്യത്തിന്റെ സമ്പൂർണ നിയന്ത്രണവും, നിരീക്ഷണവും ബ്ലാക്ക് ടോപ്പിനു മുകളിൽ ഇല്ലെങ്കിൽ, താഴെയുള്ള തങ്ങളുടെ ചുഷുൽ ഗ്രാമം ഏതുനിമിഷം വേണമെങ്കിലും ചൈനീസ് പട്ടാളം കൈയേറാം എന്ന ഭയം. അതിന്റെ പേരിലാണ് ഇന്ത്യൻ സൈനികർക്ക് ബ്ലാക്ക് ടോപ്പിനു മുകളിൽ വേണ്ടതെല്ലാം കിട്ടുന്നുണ്ട് എന്നുറപ്പിക്കാൻ പലതവണയായി അവര് ആ മല കയറിയിറങ്ങുന്നത്. ഗാർഡിയൻ പത്രമാണ് ഈ ഗ്രാമവാസികളുടെ പരിശ്രമങ്ങളെപ്പറ്റി മാലോകരെ ആദ്യമായി അറിയിക്കുന്നത്.\nചുഷുലിൽ ഏകദേശം നൂറ്റമ്പതോളം കുടുംബങ്ങളാണ് താമസമുള്ളത്. ഇന്തോ സിനോ അതിർത്തിയിൽ ചൈനയോട് ഏറ്റവും അടുത്ത് കിടക്കുന്ന ഇന്ത്യൻ ഗ്രാമങ്ങളിൽ ഒന്ന് ചുഷൽ ആകും. ലൈൻ ഓഫ് ആക്ച്വൽ കൺട്രോൾ (LAC) എന്നറിയപ്പെടുന്ന ഈ ഹിമാലയൻ പ്രവിശ്യയുടെ അപ്പുറമിപ്പുറം ഇന്ത്യൻ ചൈനീസ് സൈന്യങ്ങളുടെ വല്ലാത്ത 'ബിൽഡ് അപ്പു'കൾ ദൃശ്യമാകുന്നുണ്ട് ഈ കഴിഞ്ഞ ദിവസങ്ങളിൽ എന്ന് ഗ്രാമവാസികൾ പറയുന്നു.\nകഴിഞ്ഞ ഓഗസ്റ്റ് 29 -ന് ചുഷലിൽ നിന്ന് ഏതാനും കിലോമീറ്റർ അകലെയുള്ള അതിർത്തിയിൽ വെച്ച് ഇരുപക്ഷവും തമ്മിൽ ഒരു ഏറ്റുമുട്ടൽ നടന്നത്രെ. ആരും മരിച്ചില്ല ആ കശപിശയിൽ എങ്കിലും ആ അതിർത്തിക്ക് കുറുകെ കഴിഞ്ഞ നാല്പത്തഞ്ചു വർഷത്തിനിടെ ആദ്യമായി വെടിയുണ്ടകൾ പാഞ്ഞു. കഴിഞ്ഞാഴ്ച മോസ്‌കോയിൽ വെച്ച് സന്ധിച്ച ഇരുപക്ഷത്തേയും പ്രതിരോധ മന്ത്രിമാർ അതിർത്തിയിൽ നിന്ന് എത്രയും പെട്ടെന്ന് പിന്മാറും എന്ന് അറിയിച്ചിട്ടുണ്ടെങ്കിലും, അതിനുശേഷം നാലഞ്ച് തവണ കമാണ്ടർ തല ചർച്ചകൾ നടന്നു എങ്കിലും, ഇരുപക്ഷവും അതിർത്തികടന്നുള്ള അതിക്രമങ്ങൾ തുടരുക തന്നെയാണ്.\nചുഷുൽ ഗ്രാമവാസികൾ പറയുന്നത്, പത്രങ്ങളിൽ അച്ചടിച്ചുവന്ന 'പിന്മടക്കത്തിന്റെ' ലക്ഷണങ്ങളൊന്നും ഇവിടെ കാണുന്നില്ല എന്നാണ്. ഇരുപക്ഷവും അവരവരുടെ പൊസിഷനുകളിൽ മഞ്ഞുകാലം കഴിച്ചുകൂട്ടാനുള്ള പ്ലാനിങ്ങിലാണ്. അതിനുവേണ്ട സപ്ലൈസ് ഇരുപക്ഷത്തേക്കും എത്തുന്നുണ്ട്. ചെലവേറിയ ഒരു സൈനിക ഇടപെടലിൽ തളച്ചിട്ട്, ഇന്ത്യയെ ദുർബലപ്പെടുത്താൻ വേണ്ടി ചൈന മനഃപൂർവം നടത്തുന്നതാണ് ഈ പ്രകോപനങ്ങൾ എന്ന് വിശ്വസിക്കുന്നവരാണ് ഗ്രാമവാസികളിൽ ഭൂരിപക്ഷവും. എന്നാൽ, ഇന്ത്യൻ പക്ഷത്തിനു വേണ്ട സഹായങ്ങൾ ഇനിയും ചെയ്യും എന്നുറപ്പിച്ചുതന്നെയാണ് ചുഷുൽ ഗ്രാമവാസികൾ കഴിയുന്നത്. അവർ ഇനിയും ബ്ലാക്ക് ടോപ്പിലേക്കുള്ള തങ്ങളുടെ സപ്ലൈസ് തുടരുക തന്നെ ചെയ്യും.\nഈ ബ്ലാക്ക് ടോപ്പിലും മറ്റും ജീവിതം ഏറെ ദുഷ്കരമാണ്. അവിടെയൊക്കെ ടെന്റടിച്ച് നിരീക്ഷണം നടത്താൻ സൈനികരെ വിന്യസിക്കേണ്ട ഗതികേടാണ് ചൈനയുടെ തുടർച്ചയായ നുഴഞ്ഞുകയറ്റങ്ങൾ ഇന്ത്യയെ നിർബന്ധിച്ചിരിക്കുന്നത്. ഇനിയങ്ങോട്ട് മഞ്ഞുകാലം കടുക്കും. മഞ്ഞുവീണ് റോഡുകൾ സഞ്ചാരയോഗ്യമല്ലാതാകും. കടുത്ത മഞ്ഞിടിച്ചിലുകളുണ്ടാകും. നാലഞ്ച് മാസത്തേക്ക് ഈ പ്രദേശം പുറംലോകത്തുനിന്ന് പൂർണമായും വിച്ഛേദിക്കപ്പെടുക പോലും ചെയ്യും. ലോകത്തിലെ ഏറ്റവും വിജനമായ ഈ യുദ്ധഭൂമിയിൽ, വിപരീതമായ കാലാവസ്ഥയുടെ വെല്ലുവിളികളെ ഇന്ത്യൻ സൈനികർ എങ്ങനെ അതിജീവിക്കുമെന്ന ആശങ്കയാണ്, അതൊക്കെ ഏറെക്കുറെ നിത്യജീവിതത്തിന്റെ ഭാഗമാക്കിയ ഈ ഗ്രാമവാസികൾക്കുള്ളത്.\nLast Updated Sep 24, 2020, 10:00 AM IST


2022ൽ പ്രധാനമന്ത്രി മോദിയുടെ ആദ്യ വിദേശ യാത്ര യുഎഇയിലേക്ക്; എക്സ്പോ വേദിയിലെത്തും\nMonday, January 24, 2022 17:59:23 PM\nസ്വന്തം ലേഖകൻ: 2022ൽ പ്രധാനമന്ത്രി നരേന്ദ്രമോദി നടത്തുന്ന ആദ്യ വിദേശയാത്ര യുഎഇയിലേക്ക്. 2022 ജനുവരിയിലായിരിക്കും യാത്ര. ദുബായ് എക്സ്പോയിൽ ഇന്ത്യ ഒരുക്കിയ പവലിയൻ സന്ദർശിക്കുകയാണ് മുഖ്യലക്ഷ്യം. കൂടാതെ യുഎഇ ഭരണാധികാരികളുമായി ചർച്ചയും നടത്തും. കോവിഡ് കാലത്തെ പ്രവാസികളുടെ യാത്രാ ദുരിതം ഉൾപ്പെടെയുള്ള വിഷയങ്ങൾ ചർച്ചയിൽ ഉന്നയിക്കുമെന്നാണ് പ്രതീക്ഷ.\nസ്വാതന്ത്ര്യത്തിന്‍റെ 75-ാം വാർഷികാഘോഷങ്ങളുടെ ഭാഗമായി ഇന്ത്യയുടെ നേട്ടങ്ങൾ പ്രദർശിപ്പിക്കുന്ന4നിലകളുള്ള കൂറ്റൻ പവലിയനാണ് ദുബായ് എക്സ്പോയിൽ ഇന്ത്യ ഒരുക്കിയത്. ഇതിനകം നാല് ലക്ഷത്തിലധികം പേർ ഈ പ്രദർശനം സന്ദർശിച്ചു. നേരത്തെ 2015, 2018, 2019 എന്നീ വർഷങ്ങളിൽ മോദി യുഎഇ സന്ദർശിച്ചിരുന്നു.\nരാജ്യത്തെ ഉയർന്ന സിവിൽ ബഹുമതിയായ ഓർഡർ ഓഫ് സായിദും മോദിക്ക് ലഭിച്ചിട്ടുണ്ട്. വിദേശകാര്യ മന്ത്രി ഡോ. എസ്. ജയശങ്കർ ഈ മാസം ആദ്യം ദുബായ് എക്‌സ്‌പോയിലെ ഇന്ത്യൻ പവലിയൻ സന്ദർശിച്ചിരുന്നു. യുഎഇയിലെ ഉന്നത ഭരണാധികാരികളുമായി കൂടിക്കാഴ്ചയും നടത്തിയിരുന്നു. യുഎഇയിൽ 33 ലക്ഷത്തോളം ഇന്ത്യൻ പ്രവാസികളാണുള്ളത്. ഇത് യുഎഇ ജനസംഖ്യയുടെ 30 ശതമാനത്തോളം വരും.\nകുവൈത്തിൽ 60ന് മുകളിലുള്ള ബിരുദമില്ലാത്തവർക്ക് 250 ദീനാറും സ്വകാര്യ ആരോഗ്യ ഇൻഷുറൻസും നിർബന്ധം\nദിലീപ് കേസ്: ചോദ്യം ചെയ്യൽ രണ്ടാം ദിവസത്തിലേക്ക്; വിചാരണ നീട്ടണമെന്ന ആവശ്യം തള്ളി സുപ്രീം കോടതി


കെ റെയില് എന്ന് എഴുതിയ അതിരടയാള കല്ലുകള് സ്ഥാപിക്കുന്നത് വിലക്കി ഹൈക്കോടതി – NavaKerala News\nHome/Kerala News/കെ റെയില് എന്ന് എഴുതിയ അതിരടയാള കല്ലുകള് സ്ഥാപിക്കുന്നത് വിലക്കി ഹൈക്കോടതി\nകൊച്ചി: കെ റെയില് പദ്ധതിക്കായി അതിരടയാള കല്ലുകള് സ്ഥാപിക്കുന്നത് തടഞ്ഞ് ഹൈക്കോടതി ഇടക്കാല ഉത്തരവിറക്കി. കെ റെയില് പദ്ധതിയുടെ സര്‍വേയ്ക്ക് വേണ്ടി ഇതിനോടകം രണ്ടായിരത്തോളം കല്ലുകള് സ്ഥാപിച്ചതായി കെ റെയില് അഭിഭാഷകന് ഹൈക്കോടതിയെ അറിയിച്ചിരുന്നു. ഈ ഘട്ടത്തിലാണ് ഇപ്പോള് ഇട്ടിരിക്കുന്ന തൂണുകള് നിയമ വിരുദ്ധമാണെന്ന് കോടതി അഭിപ്രായപ്പെട്ടത്.\nആ കല്ലുകള് എടുത്തു മാറ്റാന് എന്ത് നടപടി സ്വീകരിക്കും എന്നും കേരള റെയില് ഡെവലപ്‌മെന്റ കോര്‍പ്പറഷേന് വ്യക്തമാക്കണെന്നും കോടതി ആവശ്യപ്പെട്ടു. ഇത്രയും വലിയ തൂണുകള് സ്ഥാപിച്ച് ആളുകളെ പേടിപ്പിച്ചതാണ് നിലവിലെ വിവാദങ്ങള്‍ക്ക് കാരണം എന്ന വിമര്‍ശനത്തോടെയാണ് കെ റയില് എന്ന് രേഖപ്പെടുത്തിയ അതിരടയാള കല്ലുകള് സ്ഥാപിക്കുന്നതിന് താല്‍ക്കാലിക വിലക്ക് കോടതി ഏര്‍പ്പെടുത്തിയത്. കല്ലുകള് സ്ഥാപിക്കുന്നത് ചോദ്യം ചെയ്തുള്ള ഹര്‍ജിയിലാണ് ഹൈക്കോടതിയുടെ ഇടക്കാല ഉത്തരവ്.\nസര്‍വേ നിയമപ്രകാരമല്ലാത്ത അതിരളടയാളക്കല്ലുകള് സ്ഥാപിക്കരുതെന്നാണ് ഇടക്കാല ഉത്തരവ്. കേസ് ജനുവരി 20ന് വീണ്ടും പരിഗണിക്കും. സംസ്ഥാന സര്‍ക്കാര് ആസൂത്രണം ചെയ്യുന്ന അതിവേഗ തീവണ്ടിപ്പാതയായ സില്‍വര്‍ലൈന് നടപ്പാക്കുന്നതില് കേന്ദ്രസര്‍ക്കാര് നിലപാട് വ്യക്തമാക്കണമെന്ന് കേരള ഹൈക്കോടതി. സില്‍വര് ലൈന് പദ്ധതിയില് കോടതിയെ ഇരുട്ടത്ത് നിര്‍ത്തരുത്. പദ്ധതിയില് കേന്ദ്ര നിലപാട് എന്താണെന്ന് വ്യക്തമാക്കണം. പദ്ധതിക്ക് കേന്ദ്രം തത്വത്തില് അനുമതി നല്‍കിയിട്ടുണ്ടെന്ന് കെ റയില് അഭിഭാഷകന് പറയുന്നുണ്ടെങ്കിലും ഇതിലും വ്യക്തതയില്ലെന്ന് ഹൈക്കോടതി ചൂണ്ടിക്കാട്ടി.\nകേന്ദ്രസര്‍ക്കാരിനും കേന്ദ്ര റയില്‍വേ മന്ത്രാലയത്തിനും വേണ്ടി ഒരു അഭിഭാഷകന് ഹാജരാകുന്നത് ശരിയല്ലെന്നും കോടതി പറഞ്ഞു. അസിസ്റ്റന്റ് സോിളസിറ്റര് ജനറല് നേരിട്ട് ഹാജരായി നിലപാട് അറിയിക്കണമെന്നും കോടതി നിര്‍ദേശിച്ചു. നിയമപ്രകാരം സര്‍വേ നടത്തുന്നതിന് എതിരല്ലെന്നും കെ റെയില് പദ്ധതിക്കെതിരായ ഹര്‍ജികള് പരിഗണിച്ചുകൊണ്ട് ജസ്റ്റിസ് ദേവന് രാമചന്ദ്രന് പറഞ്ഞു. ഇത്രയും വലിയ പദ്ധതി പോര്‍വിളിച്ച് നടത്താനാകില്ലെന്നും ജനങ്ങളെ ഭീഷണിപ്പെടുത്തിയല്ല പദ്ധതി നടത്തേണ്ടതെന്നും കോടതി ഓര്‍മിപ്പിച്ചു.\nവീടുകളിലേക്കുള്ള പ്രവേശനം പോലും തടഞ്ഞാണ് കോണ്‍ക്രീറ്റ് തൂണുകള് സ്ഥാപിക്കുന്നത്. ഇതൊന്നും അനുവദിക്കാനാകില്ല. കേന്ദ്രസര്‍ക്കാര് ഒന്നും മിണ്ടാതെ നില്‍ക്കുന്നത് എന്ത് കൊണ്ടാണെന്ന് മനസിലാകുന്നില്ല. പദ്ധതിക്കായി തിടുക്കം കൂട്ടുന്നതാണ് വിവാദത്തിന് കാരണം. ഇരുട്ടില് നിര്‍ത്തി ഇത്രയും വലിയ ഒരു പ്രോജക്ടുമായി മുന്നോട്ട് പോകാനാവില്ലെന്നും കോടതി സംസ്ഥാന സര്‍ക്കാരിനേയും കേന്ദ്രസര്‍ക്കാരിനേയും ഓര്‍മ്മിപ്പിച്ചു.\nboundary stones government of india high court of kerala krail railway ministery silverline project


Home » EXCLUSIVE » ടാര് മിക്സിങ് പ്ലാന്റ് സ്ഥാപിക്കാന് മാത്രമല്ല കലഞ്ഞൂര് മധു പണം മുടക്കേണ്ടത്: നേതാക്കള്‍ക്കും പെയ്ഡ് ന്യൂസിനും വാരിക്കോരി നല്‍കണം: എന്നിട്ടും പ്ലാന്റ് സ്ഥാപിക്കുന്ന കാര്യം കൈയാലപ്പുറത്തെ തേങ്ങ: സാമൂദായിക സ്നേഹമുള്ള രാഷ്ട്രീയക്കാര് മൗനം പാലിച്ച് സഹായിക്കുന്നു\nഅടൂര്: ഏനാദിമംഗലം പഞ്ചായത്തിലെ ഇളമണ്ണൂര് കിന്‍ഫ്ര പാര്‍ക്കില് ടാര് മിക്സിങ് പ്ലാന്റ് സ്ഥാപിക്കാനുദ്ദേശിക്കുന്ന സംസ്ഥാന ധനമന്ത്രി കെഎന് ബാലഗോപാലിന്റെ സഹോദരന് കലഞ്ഞൂര് മധുവിന് രാഷ്ട്രീയക്കാരെയും മാധ്യമങ്ങളെയും കൈയിലെടുക്കാന് വന് തുക തന്നെ ചെലവഴിക്കേണ്ടി വരും. ഇനി എല്ലാ പാര്‍ട്ടിയിലുമുള്ള സമുദായ സ്നേഹികളായ നേതാക്കള് പ്ലാന്റിനെതിരേ മൗനി ബാബകളായി തുടരും. പ്ലാന്റിനെതിരേ സമരം ചെയ്യുന്നവര്‍ക്ക് വേണ്ടി വാര്‍ത്ത റിപ്പോര്‍ട്ട് ചെയ്യുന്ന മാധ്യമങ്ങളില് ചിലതിനെ ഉടമ പരസ്യമെന്ന പച്ചില കാട്ടി കൈയിലെടുത്തു. ഇനി ചിലരാകട്ടെ പണം വാങ്ങി പിന്മാറുകയും ചെയ്തു. അഴകിയ രാവണന് സിനിമയിലേതു പോലെ ശങ്കര് ദാസിന്റെ വീട്ടില് എത്തുന്നവര്‍ക്കെല്ലാം 200 രൂപ വീതം കൊടുക്കുന്നുവെന്ന് പറഞ്ഞതു പോലെയാണ് ഇവിടെയും കാര്യങ്ങള്. പ്ലാന്റിനെതിരേ ഒരു വാര്‍ത്തയടിച്ച ശേഷം മുതലാളിയുടെ വീട്ടില് ചെന്നാല് അത്യാവശ്യം പോക്കറ്റ് മണി കിട്ടും. ഈ വിവരം കേട്ടറിഞ്ഞ് കൊല്ലം, പത്തനംതിട്ട ജില്ലകളില് നിന്നും നിരവധി ഓണ്‍ലൈനുകാര് ഓടിച്ചെന്ന് ഒരു വാര്‍ത്ത വീതം ചെയ്തു.\nതങ്ങളോടുള്ള സ്നേഹം കൊണ്ടാണ് ഇവര് വാര്‍ത്ത ചെയ്യാന് വരുന്നത് എന്നാണ് പാവം സമരക്കാര് കരുതിയിരുന്നത്. പക്ഷേ, മുതലാളിയില് നിന്ന് പണവും വാങ്ങി അവര് അവരുടെ വഴിക്ക് പോയി. ഇനി ചിലര് പണം വാങ്ങി ചെയ്തത് പ്ലാന്റിന്റെ ഗുണഗണങ്ങള് വര്‍ണിച്ചു കൊണ്ടുള്ള വാര്‍ത്തയാണ്. ഈ പ്ലാന്റില് നിന്ന് പുക വരില്ലെന്നും വന്നാല് തന്നെ ശൂന്യാകാശത്തോട്ട് വലിച്ചെടുക്കുമെന്നുമുള്ള തരം വാര്‍ത്തയാണ് ചിലര് ചെയ്തത്. ടാര് മിക്സിങ് പ്ലാന്റ് വ്യവസായമാണെന്ന് വച്ചു കാച്ചിയവരും കുറവല്ല. ഇത്തരക്കാരെ നേരില് കണ്ടാല് കായിക പരമായും നിയമപരമായും നേരിടാന് ഇരിക്കുകയാണ് സമരക്കാര്. സേവ് ഏനാദിമംഗലം കൂട്ടായ്മ ഇത്തരക്കാരെ നന്നായി ട്രോളി വിടുന്നുമുണ്ട്. ചിലര് ഇപ്പോള് എയറില് നില്‍ക്കുകയാണ്. ചില മാധ്യമങ്ങളെ മധുവിന്റെ ഇടനിലക്കാര് പണം വാഗ്ദാനം ചെയ്ത സമീപിച്ചിരുന്നു. അവര് അത് തള്ളിയതോടെ അവര്‍ക്കുള്ള പങ്ക് കൂടി വാങ്ങി എടുത്ത വിരുതന്മാരും ഉണ്ട്.\nഇനി ചിലരുണ്ട്. ചാനലില് വന്നിരുന്ന പരിസ്ഥിതി പ്രേമവും നിലപാടുകളും വാ തോരാതെ പ്രസംഗിക്കുന്നവര്. അടൂരിലുള്ള ഇത്തരക്കാര് ഒന്നും തന്നെ പ്ലാന്റ് സംബന്ധിയായി ഒരു പ്രസ്താവനയും നടത്തിയിട്ടില്ല. കാരണം, സമുദായ സ്നേഹം. സ്വന്തം സമുദായക്കാരനെതിരേ പറയാന് അവര് തയാറല്ല. പ്രത്യേകിച്ചും അടൂരിലെ എന്‍എസ്എസ് താലൂക്ക് യൂണിയന് പ്രസിഡന്റ് കൂടിയാണ് മധു. ഏനാദിമംഗലം പഞ്ചായത്ത് പ്രസിഡന്റ് കരയോഗം പ്രസിഡന്റ് കൂടിയാണ്. അതിനാല് അദ്ദേഹം വാക്കുകള് വളരെ സൂക്ഷിച്ചാണ് ഉപയോഗിക്കുന്നത്.\nരാഷ്ട്രീയക്കാര് പതിവായി കൈ നീട്ടി ചെല്ലാറുണ്ട് മധുവിന്റെ മുന്നില്. ചോദിക്കുമ്പോള് ഒക്കെ കൊടുക്കും. അതു കൊണ്ട് ഈ വിഷയത്തില് ജനങ്ങള്‍ക്കൊപ്പം നില്‍ക്കാന് അവര്‍ക്ക് കഴിയില്ല. പക്ഷേ, ഈ വിഷയം ചൂണ്ടിക്കാട്ടി ബൂസ്റ്റര് ഡോസ് വാങ്ങിയെടുത്ത വിരുതന്മാരും കുറവല്ല. എന്തായാലും പ്ലാന്റ് സ്ഥാപിക്കുന്ന കാര്യം കൈയാലപ്പുറത്തെ തേങ്ങ പോലെയാണ്. പക്ഷേ, ഇതിന്റെ പേരില് ചിലര് മധുവിനെ നന്നായി പിഴിയുകയാണ്.\nപൊലീസ് സംരക്ഷണത്തിനുള്ള കോടതി ഉത്തരവ് കൈയില് ഇരിക്കത്തേയുള്ളൂ: ഏനാദിമംഗലം കിന്‍ഫ്ര പാര്‍ക്കില് ടാര് മിക്സിങ് പ്ലാന്റ് വയ്ക്കണമെങ്കില് മലിനീകരണ നിയന്ത്രണ ബോര്‍ഡിന്റെ നടപടി ക്രമങ്ങള് ഒന്നൊന്നായി പാലിക്കണം


‘കണ്ണേ കരളേ അഭിമന്യൂ’; അഭിമന്യു സ്‌മാരക മന്ദിരം തുറന്നു – Kairali News | Kairali News Live l Latest Malayalam News\nഹോസ്റ്റല് ഫീസ് വര്‍ധിപ്പിക്കുന്നതിനെതിരെ പ്രതിഷേധവുമായി തൃശൂര് കേരള വര്‍മ്മയിലെ എസ് എഫ് ഐ വിദ്യാര്‍ത്ഥികള്\nമഹാരാജാസിന്‍റെ മണ്ണിൽ വർഗീയവാദികളുടെ കത്തിമുനയിൽ പിടഞ്ഞുവീണ രക്തസാക്ഷി അഭിമന്യുവിനൊരു സ്‌മാരകം, എസ്‌എഫ്‌ഐ വയനാട് ജില്ലാ കമ്മിറ്റിക്ക് സ്വതന്ത്രമായൊരു ഓഫീസ്, ഈ സ്വപ്‌നങ്ങൾ യാഥാർഥ്യമായിരിക്കുകയാണ്. മുഷ്‌ടി ചുരുട്ടി മുദ്രാവാക്യം വിളികൾ ചുറ്റിലും മുഴങ്ങിയപ്പോൾ മകന്റെ ഓർമകളിൽ ഒരമ്മ പൊട്ടിക്കരഞ്ഞു. ‘നാൻ പെറ്റ മകനേ’ എന്ന നെഞ്ചുപിളരുന്ന നിലവിളി കണ്ടുനിന്നവരുടെ കണ്ണ് നനയിച്ചു.\nഎസ്‌എഫ്‌ഐ വയനാട് ജില്ലാ കമ്മിറ്റി ഓഫീസായ അഭിമന്യു സ്‌മാരക മന്ദിരത്തിന്റെ ഉദ്‌ഘാടന ചടങ്ങിൽ അഭിമന്യുവിന്റെ അമ്മ ഭൂപതി ഉണ്ണി കാനായി തയ്യാറാക്കിയ അഭിമന്യുവിന്റെ ചുമർചിത്രം തലോടി പൊട്ടിക്കരഞ്ഞു. അഭിമന്യുവിന്റെ അച്ഛൻ മനോഹരനും സഹോദരൻ പരിജിത്തും പങ്കെടുത്തു. സിപിഐഎം പൊളിറ്റ് ബ്യൂറോ അംഗം കോടിയേരി ബാലകൃഷ്ണനാണ് കെട്ടിടത്തിന്റെ ഉദ്ഘാടനം നിർവഹിച്ചത്. ജില്ലാ പ്രസിഡന്റ് അജ്‌നാസ് അഹമ്മദ് അധ്യക്ഷനായി.\nരാജ്യത്ത് ആദ്യമായാണ് എസ്‌എഫ്‌ഐക്ക് സ്വന്തമായി ഒരു ഓഫീസ് കെട്ടിടം നിർമിച്ചത്. കൽപ്പറ്റയിൽ എ കെ ജി ഭവനോട് ചേർന്നാണ് 36 ലക്ഷം രൂപ ചെലവിൽ മനോഹരമായ ഇരുനില സ്വപ്‌നമന്ദിരം സ്ഥിതിചെയ്യുന്നത്. വിദ്യാർഥികളുടെ സമാനതകളില്ലാത്ത സന്നദ്ധപ്രവർത്തനങ്ങളുടെ സ്‌മാരകം കൂടിയാണിത്.  അഖിലേന്ത്യാ പ്രസിഡന്റ് വി പി സാനു അഭിമന്യുവിന്റെ ശില്പം അനാച്ഛാദനം ചെയ്‌തു.\nജില്ലയിലെ എസ്എഫ്ഐയുടെ ചരിത്രം പറയുന്ന ജില്ലാ കമ്മിറ്റിയുടെ മുഖമാസിക ‘നേര്’ സംസ്ഥാന സെക്രട്ടറി കെ എം സച്ചിൻദേവ് എംഎൽഎ പ്രകാശിപ്പിച്ചു. അഭിമന്യു എൻഡോവ്മെന്റ് പുരസ്കാരം മാതാപിതാക്കൾ നൽകി. സംസ്ഥാന പ്രസിഡന്റ് വി എ വിനീഷ്, സിപിഐ എം ജില്ലാ സെക്രട്ടറി പി ഗഗാറിൻ, സംസ്ഥാന കമ്മിറ്റിയംഗം സി കെ ശശീന്ദ്രൻ എന്നിവർ സംസാരിച്ചു.


ഗാഡ് ഗിൽ റിപ്പോർട്ടിൻ്റെ പേരു പറയാതെ കേരളശാസ്ത്ര സാഹിത്യ പരിഷത്ത് നവകേരള പദ്ധതിക്കുള്ള നിർദ്ദേശങ്ങൾ മുഖ്യമന്ത്രിക്കു നൽകി – Prathipaksham\nഗാഡ് ഗിൽ റിപ്പോർട്ടിൻ്റെ പേരു പറയാതെ കേരളശാസ്ത്ര സാഹിത്യ പരിഷത്ത് നവകേരള പദ്ധതിക്കുള്ള നിർദ്ദേശങ്ങൾ മുഖ്യമന്ത്രിക്കു നൽകി\nSeptember 27, 2018. 7:06 am October 4, 2018. 10:51 am\nഗാഡ് ഗിൽ റിപ്പോർട്ടിൻ്റെ പേരു പറയാതെ കേരളശാസ്ത്ര സാഹിത്യ പരിഷത്ത് നവകേരള പദ്ധതിക്കുള്ള നിർദ്ദേശങ്ങൾ മുഖ്യമന്ത്രിക്കു നൽകിയിരിക്കുന്നു\nഅതിരുവിട്ടതരത്തിൽ വിഭവവിനിയോഗം നടത്തുന്ന ഒരു വിഭാഗമാണ് ഗാഡ് ഗിൽ റിപ്പോർട്ട് തള്ളിക്കളയണമെന്നാവശ്യപ്പെടുന്നതെന്നും മുഴുവൻ ജനങ്ങൾക്കും പ്രയോജനപ്പെടുംവിധം അതിൻ്റെ അന്തസത്ത ചോർത്താതെ വികസനോന്മുഖമായി അതുപയോഗിക്കണമെന്നും ഗാഡ് ഗിൽ റിപ്പോർട്ടിൻ്റെ മലയാള പരിഭാഷ ഏറ്റെടുത്ത് പ്രസിദ്ധീകരിച്ച ശാസ്ത്രസാഹിത്യ പരിഷത്ത് റിപ്പോർട്ടിൻ്റെ ആമുഖത്തിൽ പറഞ്ഞിരുന്നു.\nപ്രളയാനന്തരമായാലും അതിനു മുൻപായാലും കേരളത്തിലെ രാഷ്ട്രീയനേതൃത്വങ്ങൾക്ക് ഒട്ടുംതന്നെ ദഹിക്കാത്ത ഗാഡ് ഗിൽ റിപ്പോർട്ടിനെപ്പറ്റി പരാമർശിക്കാതെ കേരള ശാസ്ത്ര സാഹിത്യ പരിഷത്ത് അതിൻ്റെ രാഷ്ട്രീയ വിധേയത്വം കാത്തു സൂക്ഷിക്കുന്നതിൻ്റെ തെളിവാണ് കഴിഞ്ഞ ദിവസം മുഖ്യമന്ത്രിക്ക് അവർ സമർപ്പിച്ച നിർദ്ദേശങ്ങൾ\nനിലവിൽ അതിൽ സൂചിപ്പിക്കുന്ന പല കാര്യങ്ങളും ഗാഡ് ഗിൽ പരാമർശങ്ങൾ ആണെങ്കിലും അതു പ്രത്യക്ഷത്തിൽ പറയാതിരിക്കുക എന്ന മാർഗ്ഗമാണ് പരിഷത്ത് സ്വീകരിച്ചിരിക്കുന്നത്.\nകത്തിൻ്റെ പൂർണ്ണരൂപം വായിക്കാം\nപുതിയ കേരളം നിർ‍മ്മിക്കാൻ\nഅങ്ങേയറ്റം വിനാശകരമായ പ്രകൃതിദുരന്തങ്ങളാൽ തകര്‍ന്ന കേരളത്തിന്റെ പുനര്‍നിർ‍മ്മാണമല്ല പുതിയ കേരളത്തിന്റെ സൃഷ്ടിയാണ് നടക്കേണ്ടതെന്ന് കേരള സര്‍ക്കാരിനും ജനതയ്ക്കുംവേണ്ടി അങ്ങ് നടത്തിയ പ്രഖ്യാപനത്തെ കേരള ശാസ്ത്രസാഹിത്യ പരിഷത്ത് സ്വാഗതം ചെയ്യുന്നു.\nകേരളത്തിന്റെ സവിശേഷതയാർ‍ന്ന മൂന്ന് ഭൗമമേഖലകളെയും – ഉരുള്‍പൊട്ടലും മണ്ണിടിച്ചിലും വ്യാപകമായി നടന്ന മലനാട്, ആകസ്മികവെള്ളപ്പൊക്കത്തിൽ തകര്‍ന്ന ഇടനാട്, പ്രളയജലത്തില് മുങ്ങിയ തീരപ്രദേശം-പ്രകൃതിദുരന്തം ബാധിച്ചു. 483 പേര്‍ക്ക് ജീവൻ  നഷ്ടപ്പെട്ടു. ലക്ഷക്കണക്കിന് ജനങ്ങള്‍ക്ക് സർ‍വ്വവും നഷ്ടമായി. കൃഷിയും ജീവനോപാധികളും ഇല്ലാതായി. കെട്ടിടങ്ങൾ നശിച്ചു. റോഡുകൾ തകർ‍ന്നു. 40,000 കോടി രൂപയുടെ നാശനഷ്ടങ്ങൾ ഉണ്ടായിയെന്നാണ് പ്രാഥമിക കണക്ക്. ഇത്തരത്തിൽ പ്രളയത്തിൽ തകർ‍ന്നടിഞ്ഞ കേരളത്തെ പുതുക്കി പണിയുക എന്നത് ഏറെ ശ്രമകരമായ കാര്യമാണ്.\nഅപ്രതീക്ഷിതമായി വന്ന പ്രകൃതിദുരന്തങ്ങളിൽ തളരാതെ അതിനെ നേരിടാനും അതിജീവിക്കാനും കേരളത്തിലെ സർ‍ക്കാരിനും ജനങ്ങള്‍ക്കും കഴിഞ്ഞു എന്നതില് സംശയമില്ല. സേവനസന്നദ്ധരായി ഒറ്റ മനസ്സോടെ അണിനിരന്ന ജനങ്ങള്‍ക്ക് മുന്നില്‍നിന്ന് ലഭ്യമായ എല്ലാ സംവിധാനങ്ങളെയും ഏകോപിപ്പിച്ച് രക്ഷാപ്രവര്‍ത്തനം പൂർ‍ത്തിയാക്കാന് സർ‍ക്കാരിന് സാധ്യമായി. സമാനതകളില്ലാത്ത രക്ഷാപ്രവർ‍ത്തനമെന്ന് അത് വിശേഷിപ്പിക്കപ്പെട്ടു.\nഎന്നാല് ചുരുങ്ങിയ കാലംകൊണ്ട് പൂർ‍ത്തിയാക്കാന് കഴിയുന്നതല്ല പുതിയ കേരളസൃഷ്ടി. ഹ്രസ്വകാലദീർ‍ഘകാല നടപടികളും പരിപാടികളും അടങ്ങുന്ന പുതുകേരള മാസ്റ്റര്‍പ്ലാന് രൂപപ്പെടുത്തണം. കേരളത്തിന്റെ ഭൂപ്രകൃതിയുടെ സവിശേഷതകള് കണക്കിലെടുക്കുമ്പോള്, നവകേരളത്തിനായുള്ള മാസ്റ്റര്‍പ്ലാനില് – മലനാട്, ഇടനാട്, തീരദേശം എന്ന തരത്തില് സബ്പ്ലാനുകള് ഉണ്ടാവണം.\nപുതിയ കേരളസൃഷ്ടിയില് എന്തൊക്കെ നടക്കണം എന്നതുപോലെ പ്രാധാന്യം അർ‍ഹിക്കുന്ന കാര്യമാണ് എന്തൊക്കെ നടക്കാന് പാടില്ല എന്നതും.\n1. കാലാവസ്ഥാവ്യതിയാനത്തിന്റെ ആഘാതങ്ങള് കേരളത്തില് കൂടുതലായി അനുഭവപ്പെടും എന്നാണ് എല്ലാ പഠനങ്ങളും നല്‍കുന്ന സൂചന. ആഘാതലഘൂകരണത്തിനുള്ള എല്ലാ സാധ്യതകളും പരമാവധി പ്രയോജനപ്പെടുത്തുന്നതാകണം പുതിയ കേരളസൃഷ്ടിക്കുള്ള പ്രവര്‍ത്തനങ്ങള്.\n2. ദുരന്തം നല്‍കുന്ന പാഠങ്ങളില് പ്രാധാനം പശ്ചിമഘട്ടത്തിലെ ഏതാനും വില്ലേജുകള് മാത്രമല്ല കേരളത്തിന്റെ മിക്ക ഭാഗങ്ങളും പാരിസ്ഥിതിക ദുര്‍ബലപ്രദേശമാണ് എന്നതാണ്.\n3. പാരിസ്ഥിതികതകര്‍ച്ചയെ പരിഗണിക്കാതെ നടന്ന വികസന ഇടപെടലുകള് ദുരന്തത്തിന്റെ ആഘാതം വര്‍ധിപ്പിച്ചു എന്നത് ഏവര്‍ക്കും മനസ്സിലായിരിക്കുന്നു.\n4. പരിസ്ഥിതിയും വികസനവും തമ്മിലുള്ള ബന്ധം സുസ്ഥിരവികസനകാഴ്ചപ്പാടില് ഉള്‍ക്കൊള്ളണം. സുസ്ഥിരവികസനമെന്നത് തലമുറകള്‍ക്കിടയില് തുല്യത ഉറപ്പാക്കാനുള്ള സമീപനമാണ്. വരും തലമുറകള്‍ക്ക് കൂടി അവകാശപ്പെട്ട വിഭവങ്ങള് ഇപ്പോഴെ ചെലവഴിക്കരുത്.\n5. പ്രവര്‍ത്തനങ്ങളിലെ സുതാര്യത സാമൂഹ്യപങ്കാളിത്തം വര്‍ധിപ്പിക്കും. വിവരസാങ്കേതികവിദ്യകളുടെ പ്രയോഗം ഇതിന് അനിവാര്യമാണ്.\n7. പുതുകേരളസൃഷ്ടിയില് സ്ത്രീകളുടെ പങ്ക് ഏറെ നിര്‍ണായകമാണ്. അവരുടെ സാമൂഹ്യപങ്കാളിത്തവും തൊഴില്‍പങ്കാളിത്തവും വലിയതോതില് വര്‍ധിപ്പിക്കുവാനും സാമ്പത്തിക സ്വാതന്ത്ര്യത്തിലേക്ക് വളര്‍ത്തുവാനും കഴിഞ്ഞാലേ നാളത്തെ കേരളത്തിന്റെ വികസന നേട്ടങ്ങള്‍ക്ക് സുസ്ഥിരത ഉറപ്പാക്കാനാകൂ.\n8. സര്‍ക്കാരിന്റെ മുഖ്യചുമതലക്കാരായിട്ടുള്ള സര്‍ക്കാര് ഉദ്യോഗസ്ഥരുടെ വീക്ഷണവും സമീപനവും പുതുകേരള സൃഷിടിയില് നിര്‍ണായകമാണ്. അവരുടെ സര്‍ഗാത്മകപങ്കാളിത്തം ജനപങ്കാളിത്തത്തോടൊപ്പം ഉറപ്പാക്കുക എന്നത് അനിവാര്യമാണ്.\nRead Also പൊതുസമൂഹം ഗാഡ് ഗിൽ എന്ന പ്രവാചകനെ വീണ്ടും വിളിക്കുന്നു, ഭരണകൂടമോ ?\n2. പ്രകൃതിയെയും പുതുക്കപ്പെടാത്ത പ്രകൃതിവിഭവങ്ങളുടെ വിനിയോഗത്തെയും ബാധിക്കുന്ന നിയമങ്ങള് (ഉദാ: നെല്‍വയല് തണ്ണീര്‍ത്തടനിയമം, ക്വാറി ചട്ടങ്ങള്, തീരദേശപരിപാലനനിയമം തുടങ്ങിയവ.) പ്രളയപശ്ചാത്തലത്തില് പുനഃപരിശോധിക്കുകയും കാലാവസ്ഥാമാറ്റത്തിന്റെ സാഹചര്യങ്ങള്‍ക്കനുസരിച്ച് അവ ഭേദഗതി ചെയ്യുകയും വേണം.\n6. കേരളം പൊതുവില് പരിസ്ഥിതി ദുര്‍ബലമായതിനാല് Zonation കര്‍ശനമായി നടപ്പാക്കപ്പെടണം. ദീര്‍ഘകാലത്തെ അനുഭവപാഠങ്ങളുടെയും ശാസ്ത്രീയപഠനങ്ങളുടെയും അടിസ്ഥാ നത്തില് പുതിയ നിര്‍മ്മിതികളോ മാറ്റങ്ങളോ പാടില്ലെന്ന് കണ്ടെത്തിയ പ്രദേശങ്ങള് No Development Zone കള് ആയി വിജ്ഞാപനം ചെയ്യണം. പരിസ്ഥിതിലോലമേഖലകളില് കയ്യേറ്റങ്ങളും പുതിയ നിര്‍മ്മിതികളും പൂര്‍ണമായി തടയണം. അതിന്റെ ഫലമായുള്ള പുനരധിവാസത്തിന് സര്‍ക്കാര് ആവശ്യമായ തീരുമാനം, സഹായം, നിര്‍വഹണം എന്നിവ ഉറപ്പാക്കണം.\n7. കേരളത്തിന്റെ ഭൂപ്രകൃതി, കുറഞ്ഞ ഭൂലഭ്യത, ജനപ്പെരുപ്പം എന്നിവ പരിഗണിച്ച് കേരളത്തിന് സമഗ്രമായ ഒരു പാര്‍പ്പിടനയം ഉണ്ടാകണം. ഭൂമി പരമാവധി കുറച്ച് ഉപയോഗിക്കുന്ന മുകളിലേക്കുള്ള വളര്‍ച്ചാരീതി (ഫ്‌ളാറ്റ് സമുച്ചയം), തരിശുവീടുകളുടെ പുനര്‍വിതരണം, ഒരു കുടുംബത്തിന് ഒന്നിലധികം വീടുകള്‍ക്ക് അനുമതി നല്‍കാതിരിക്കല്, വീടിന്റെ വലിപ്പം ആളുകളുടെ എണ്ണത്തിനനുസരിച്ച് നിയന്ത്രിക്കല്, കുറഞ്ഞ വിഭവങ്ങള് ഉപയോഗിക്കുന്ന ഊര്‍ജസാന്ദ്രത കുറഞ്ഞ വീടുകള്‍ക്ക് പ്രത്യേക പരിഗണന നല്‍കല് എന്നിവ പാര്‍പ്പിടനയത്തിന്റെ ഭാഗമാകണം. കേരളത്തില് പാര്‍ക്കുന്നവര്‍ക്കായിരിക്കണം പാര്‍പ്പിടനിര്‍മ്മാണത്തില് മുന്‍ഗണന.\n12. കാലവര്‍ഷക്കാലത്ത് പൊഴികളുടെ മാനേജ്‌മെന്റിന് വിശദമായ പഠനങ്ങളെ അടിസ്ഥാനമാക്കി പ്രത്യേക പദ്ധതികള് ആവിഷ്‌ക്കരിക്കണം.\n15. കഴിയുന്നത്ര പൊതുഗതാഗതസംവിധാനം ഉപയോഗിക്കപ്പെടുന്നുവെന്ന് ഉറപ്പുവരുത്തണം. അതിനുതകുന്ന രീതിയില് അതിനെ സൗകര്യപ്രദവും കാര്യക്ഷമവും ഏകോപിതവും സാര്‍വത്രികവുമാക്കണം. വ്യക്തിഗതവാഹനഉപയോഗം ഒരു നിശ്ചിതകാലയളവിനുള്ളില് പരമാവധി നിയന്ത്രിക്കാന് ശ്രമിക്കണം. ഒരു സമഗ്രഗതാഗതനയം ആവിഷ്‌ക്കരിക്കണം.\nഉടൻ  ചെയ്യേണ്ട കാര്യങ്ങൾ\n2. വാസയോഗ്യമായ പാര്‍പ്പിടങ്ങള് നശിപ്പിക്കരുത്. ദീർഘകാലമായി ആള്‍പ്പാര്‍പ്പില്ലാതെ കിടക്കുന്ന കെട്ടിടങ്ങൾ  സർക്കാർ വിലയ്‌ക്കെടുത്തോ, വാടകയ്‌ക്കോ വീടില്ലാത്തവർക്ക് നൽകുന്നതിനുള്ള തീരുമാനം എടുക്കണം.\n3. കല്ല്, മണൽ മുതലായവ ഉപയോഗിച്ചുള്ള മതില് നിർമ്മാണം തടയൽ , മതിലിനുപകരം ജൈവവേലി എന്നിവ പരിഗണിക്കണം.\n5. Flood Zone കള് അടയാളപ്പെടുത്തിയ ഭൂപടങ്ങൾ തയ്യാറാക്കണം.\n6. തീരദേശ പരിപാലനനിയമം കർ ശനമായി നടപ്പിലാക്കണം. കേരളത്തിന്റെ റാംസർ സൈറ്റുകള് സംരക്ഷിക്കുന്നതിനായി അവയുടെ അതിര്‍ത്തി നിര്‍ണ്ണയിച്ച് വിജ്ഞാപനം ചെയ്യണം. തീരസംരക്ഷണത്തിന് കല്‍ക്കെട്ടുകൾ ക്ക് പകരം അനുയോജ്യമായ മറ്റു മാര്‍ഗങ്ങള് അവലംബിക്കണം.\nRead Also ഇന്ന് 67 പേർക്ക് കോവിഡ് 19 സ്ഥിരീകരിച്ചു\n7. പ്രളയാനന്തരം കായലുകളിലും തീരക്കടലിലും വലിയ തോതില് ചെളിയും മാലിന്യങ്ങളും പ്ലാസ്റ്റിക്കും അടിഞ്ഞുകൂടിയിട്ടുണ്ട്. ഇത് ജലാശയങ്ങളുടെ ആഴം കുറയുന്നതിനും സുഗമമായ ഒഴുക്കിനെ തടയുന്നതിനും കാരണമാകും. ഇവയെക്കുറിച്ച് വിശദമായ പഠനങ്ങള് നടത്തി പ്രശ്‌ന പരിഹാരത്തിനായി പ്രത്യേക പദ്ധതികള് ഉണ്ടാക്കണം.\n8. വേമ്പനാട്ട് കായലിന്റെയും കുട്ടനാടിന്റെയും വികസനം പാരിസ്ഥിതിക പുനഃസ്ഥാപന മുൻ ഗണനയോടുകൂടിയ പ്രത്യേക പാക്കേജുകളായി നടപ്പാക്കണം. കുട്ടനാടിന് പ്രത്യേകമായി Flood SheIter കളും Evacuation Protocol ഉം തയ്യാറാക്കണം. ഇതിനായി കുട്ടനാട് വാട്ടര് ബാലന്‍സ് സ്റ്റഡി, ശാസ്ത്രസാഹിത്യ പരിഷത്ത് നടത്തിയ ഡോക്ടര് പ്രഭാത് പട്‌നായിക് ചെയര്‍മാനായിട്ടുള്ള കായല്‍ക്കമ്മീഷന് റിപ്പോര്‍ട്ട്, കൊച്ചി കാരീയിങ് കപ്പാസിറ്റി സ്റ്റഡി എന്നിവ ഉപയോഗപ്പെടുത്താവുന്നതാണ്.\n9. കുട്ടനാട്ടിനും വെള്ളക്കെട്ടുള്ള പ്രദേശങ്ങൾക്കും തീരദേശത്തിനും കക്കൂസ് നിർ‍മ്മാണത്തിനും അനുയോജ്യമായ ഭവന നിർമ്മാണത്തിനും പുതിയരീതികള് വേണ്ടിവരും. ഇതിനാവശ്യമായ ഒരു ഏകോപിത ഗവേഷണപദ്ധതി ആരംഭിക്കണം.\n10. നിലവിലുള്ള എല്ലാ അണക്കെട്ടുകളുടെയും റിസ ർവോയറുകള് ചെളിനീക്കി ജലസംഭരണ ശേഷി ഉയര്‍ത്തുന്നതിനുള്ള ഒരു സമയബന്ധിതപരിപാടി വേണം.\n11. കേരളത്തിലെ അണക്കെട്ടുകൾ പലതിനും 50 വര്‍ഷത്തിനുമേല് പ്രായമായിരിക്കുന്നു. അതിനാല് അണക്കെട്ടുകളുടെ സുരക്ഷാപരിശോധന നടത്തി ആവശ്യമായ ബലപ്പെടുത്തൽ നടപടികള് കൈക്കൊള്ളണം. പിന്നീട് നിശ്ചിതകാലയളവിൽ  ഈ പരിശോധന ആവര്‍ത്തിക്കണം.\n12. കാലാവസ്ഥാവ്യതിയാനം, അതിന്റെ ആഘാതങ്ങൾ , ഇവ ലഘൂകരിക്കാനുള്ള മാര്‍ഗങ്ങൾ , എന്നിവ കേരള സമൂഹത്തിന്റെ പൊതു ബോധമായി ഉയര്‍ത്തണം. ഇതിനായി ബൃഹത്തായ ഒരു ബഹുജനബോധവല്‍ക്കരണപരിപാടി നടപ്പിലാക്കണം. വിഭവ വിനിയോഗത്തിലെ മിതത്വം, മണ്ണ്-ജല സംരക്ഷണം, പരിസര ശുചിത്വം, രോഗപ്രതിരോധം തുടങ്ങിയവ ഇതിന്റെ ഭാഗമാകണം.\n13. കേരളത്തിൽ ഖര-ദ്രാവക-വാതക മാലിന്യസംസ്‌ക്കരണത്തിനും പരിപാലനത്തിനും വികേന്ദ്രീകൃതവും ഫലപ്രദവുമായ മാർ‍ഗങ്ങൾ നിര്‍ണ്ണയിച്ച് സമയബന്ധിതമായി നടപ്പാക്കണം. തദ്ദേശ ഭരണ സ്ഥാപനങ്ങളുടെ ചുമതലയിൽ ജനപങ്കാളിത്തത്തോടെ നടപ്പാക്കണം. ഉറവിട മാലിന്യസംസ്‌കരണം പ്രോത്സാഹിപ്പിക്കപ്പെടണം.\n14. പ്രകൃതിദുരന്തസാദ്ധ്യതാ പ്രവചന സംവിധാനങ്ങളും ജനങ്ങളെ അറിയിക്കുന്നതിനുള്ള മാര്‍ഗങ്ങളും കുറ്റമറ്റതാകണം. ഇതിനുള്ള കേന്ദ്രങ്ങൾ  കേരളത്തില് ഉണ്ടാവണം. അടിയന്തിരഘട്ട വാര്‍ത്താവിനിമയവും വിവരവിനിമയവും പഴുതുകളില്ലാതെ ഉറപ്പാക്കണം.\n15. പ്രാദേശിക ഭരണകൂടങ്ങളുടെ (LSG) ചുമതലയിൽ മൾ ട്ടിപർപ്പസ് ഡിസാസ്റ്റര് ഷെല്‍ട്ടറുകള് നിർമ്മിക്കണം.\n16. പരിശീലനം സിദ്ധിച്ച പ്രാദേശിക ദുരന്തസഹായസേനകള് ഓരോ പഞ്ചായത്തിലും രൂപീ കരിക്കണം.\n17. പ്രളയത്തിൽ  തകർ‍ന്നടിഞ്ഞ പമ്പയുടെയും ശബരിമല തീര്‍ത്ഥാടനസൗകര്യങ്ങളുടെയും പുനര്‍നിര്‍മ്മിതി ഒരു മാസ്റ്റർ  പ്ലാനിന്റെ അടിസ്ഥാനത്തിലായിരിക്കണം. ഇന്നുള്ള അനിയന്ത്രിത തിരക്ക് ഒഴിവാക്കാന് കഴിയുന്ന തരത്തില് ശബരിമലയിലെ ദര്‍ശന കാലയളവിന്റെ ദൈര്‍ഘ്യം വര്‍ധിപ്പിക്കണം. ശബരിമലയോട് അടുത്തുള്ള ചെറുപട്ടണങ്ങളോടു ചേര്‍ന്ന് കൂടുതൽ ഇടത്താവളങ്ങള് സ്ഥാപിച്ചുകൊണ്ട് സന്നിധാനത്തിലേക്കുള്ള യാത്ര നിയന്ത്രിക്കണം.\n18. ഓരോ ഭൂപ്രകൃതിക്കും അനുയോജ്യമായ സാങ്കേതിക നിബന്ധനകള് കര്‍ക്കശമായി പാലിച്ചുകൊണ്ടു മാത്രമേ റോഡുകളുടെ നിര്‍മ്മാണവും പുനര്‍നിർമ്മാണവും നടത്താവൂ. എല്ലാ റോഡുകളുടെയും നിർ മ്മാണത്തോടൊപ്പം ഡ്രെയിനേജും ഉണ്ടാകണം.\n19. ജീവനോപാധി പുനഃസ്ഥാപനത്തിന് പുതിയ കേരളത്തില് പ്രത്യേക പരിഗണന നല്‍കണം. പരിസ്ഥിതി സൗഹൃദപരമായ രീതിയില് വിവിധ സ്ഥലങ്ങളിൽ എങ്ങനെ ഉല്‍പാദനം സാധ്യമാക്കാം എന്ന് പരിശോധിക്കണം.\n20. മത്സ്യത്തൊഴിലാളി, ആദിവാസി മേഖലകള് നേരിടുന്ന പ്രശ്‌നങ്ങൾ  പരിഹരിക്കാന് പ്രത്യേക പദ്ധതികള് ആവിഷ്‌ക്കരിക്കണം.\n21. കേരളത്തിന്റെ വ്യത്യസ്തമായ വികസനാനുഭവം പോലെതന്നെ ലോകത്തിന് ഒരു മാതൃക നല്‍കുന്നതായിരിക്കണം നവകേരള സൃഷ്ടി. സാമൂഹ്യനീതിയും ലിംഗനീതിയും സുസ്ഥിരതയും ജനകീയതയും സുതാര്യതയും വൈവിധ്യസംരക്ഷണവും, ഉയർ‍ന്ന സാമൂഹ്യമൂലധന സൃഷ്ടിയും മുഖമുദ്രയായ ഒരു ഭാവികേരളം എന്നത് ഈ പുനര്‍നിര്‍മ്മിതിയിലൂടെ സാധ്യമാകണം.\nടി.ഗംഗാധരന് (പ്രസിഡണ്ട്) ടി.കെ.മീരാഭായ്(ജനറല് സെക്രട്ടറി)\nPosted in കേരളം, പരിസ്ഥിതി, രാഷ്ട്രീയം, വാര്‍ത്ത\nTagged in CM, KSSP, Madhav Gadgil, NAVAKERALAM\nNextറാഫേൽ കരാറിന്‍റെ പേരില് റാഫേൽ നഥാലിന്‍റെ ഫേസ് ബുക്ക് പേജിൽ മലയാളികളുടെ പൊങ്കാല


മൂന്ന് ദിവസംകൊണ്ട് മുത്തങ്ങയില് പൂര്‍ത്തിയായത് മിനി ആരോഗ്യ കേന്ദ്രം - Janayugom Online\nMay 07, 2020, 6:43 pm\nമൂന്ന് ദിവസംകൊണ്ട് മുത്തങ്ങയില് പൂര്‍ത്തിയായത് മിനി ആരോഗ്യ കേന്ദ്രം\nഇതര സംസ്ഥാനങ്ങളില് നിന്ന് കേരളത്തിലേക്ക് തിരിക്കുന്നവരെ പരിശോധിക്കുന്നതിനായി മുത്തങ്ങയില് മിനി ആരോഗ്യ കേന്ദ്രം പണിതുയര്‍ത്തിയത് മൂന്ന് ദിവസം കൊണ്ട്. ജില്ലാ നിര്‍മ്മിതി കേന്ദ്രത്തിനായിരുന്നു നിര്‍മ്മാണ ചുമതല. മെയ് ഒന്നിനാണ് ജില്ലാ ഭരണകൂടം നിര്‍മ്മാണ ചുമതല നിര്‍മ്മിതി കേന്ദ്രത്തെ ഏല്‍പ്പിച്ചത്. അന്ന് വൈകീട്ട് തന്നെ മുത്തങ്ങ ചെക്‌പോസ്റ്റിന് സമീപത്തായി ആരോഗ്യ കേന്ദ്രത്തിനുള്ള സ്ഥലം കണ്ടെത്തി. രാവും പകലും പണിയെടുത്ത് മെയ് മൂന്നിന് രാത്രിയോടെ 2500 സ്‌ക്വയര് ഫീറ്റില് എല്ലാവിധ സൗകര്യങ്ങളോടുംകൂടി മിനി ആരോഗ്യ കേന്ദ്രം തയ്യാറായി. കോവിഡ് 19 രോഗപ്രതിരോധത്തിന്റെ ഭാഗമായുള്ള എല്ലാ മുന്‍കരുതലോടും കൂടിയായിരുന്നു തൊഴിലാളികള് ജോലി ചെയ്തത്.\nലോക്ക്ഡൗണ് സാഹചര്യത്തില് നോര്‍ക്കയില് രജിസ്റ്റര് ചെയ്ത് അന്യ സംസ്ഥാനങ്ങളില് നിന്ന് ജില്ലയിലേക്ക് എത്തുന്നവരെ അതിര്‍ത്തിയില് തന്നെ പരിശോധിച്ച് ആവശ്യമായ ആരോഗ്യ പരിരക്ഷ ഉറപ്പ് വരുത്തുന്നതിനുള്ള എല്ലാ സൗകര്യങ്ങളും മിനി ആരോഗ്യ കേന്ദ്രത്തില് ഒരുക്കിയിട്ടുണ്ട്. കാത്തിരിപ്പ് കേന്ദ്രം, പോലീസ് കണ്‍ട്രോള് റൂം, സ്‌ക്രീനിംങ് സെന്റര്, ശ്രവ പരിശോധന കേന്ദ്രം, ഭക്ഷണ കൗണ്ടറുകള്, നിരീക്ഷണ ഉദ്യോഗസ്ഥര്‍ക്കുള്ള ഓഫീസ് എന്നീ സൗകര്യങ്ങളാണുള്ളത്. ഒരേ സമയം 150 പേര്‍ക്ക് ഇരിക്കാന് സാധിക്കുന്ന വിധത്തിലാണ് കാത്തിരിപ്പ് കേന്ദ്രം സജ്ജീകരിച്ചിട്ടുള്ളത്. സ്ത്രീകള്‍ക്കും പുരുഷന്മാര്‍ക്കും പ്രത്യേകം ശുചി മുറികളും ഇവിടങ്ങളില് ഒരുക്കിയിട്ടുണ്ട്. 1400 സ്‌ക്വയര് ഫീറ്റില് നാല് കൗണ്ടറുകളായാണ് സ്‌ക്രീനിംങ് റൂം തയ്യാറാക്കിയിട്ടുള്ളത്.\nശാരീരിക വെല്ലുവിളികള് നേരിടുന്നവര്‍ക്ക് കൗണ്ടറില് എത്തുന്നതിനായി റാംപ് സൗകര്യവും ഒരുക്കിയിട്ടുണ്ട്. ഓരോ കൗണ്ടറുകളിലും ഐ.ടി മിഷനും ആരോഗ്യ വകുപ്പിനുമായി ആറ് ഉപ കൗണ്ടറുകളും ഉണ്ട്. ശ്രവ പരിശോധനയ്ക്കായി മൂന്ന് കിയോസ്‌ക്കുകളാണുള്ളത്. ഭക്ഷണ കൗണ്ടറുകളും പ്രത്യേകം നിര്‍മ്മിച്ചിട്ടുണ്ട്. ആരോഗ്യ കേന്ദ്രത്തിലേക്കുള്ള റോഡിനും കേന്ദ്രത്തിന് ചുറ്റും വേലി കെട്ടി സുരക്ഷിതമാക്കിയിട്ടുണ്ട്. ജില്ലാ നിര്‍മ്മിതി കേന്ദ്രം പ്രൊജക്ട് മാനേജര് ഒ.കെ. സാജിദിന്റെ നേതൃത്വത്തില് മൂന്ന് എഞ്ചിനീയര്‍മാരും 50 തൊഴിലാളികളും ചേര്‍ന്നാണ് നിര്‍മ്മാണം പൂര്‍ത്തിയാക്കിയത്. ഒരു ദിവസം 18 മണിക്കൂറിലധികം തൊഴിലാളികള് ജോലി ചെയ്തു. കേന്ദ്രത്തിലേക്ക് ആവശ്യമായ വെള്ളം, വൈദ്യുതി എന്നിവ എത്തിക്കുന്നതിനുള്ള സംവിധാനവും ഒരുക്കിയിട്ടുണ്ട്.\nEnglish Summary: mini health center was completed in three days in muthanga\ncovid 19 mini health center\nതമിഴ്‌നാട്ടിൽ കോവിഡ് പടരുന്നു; ഇന്ന് മാത്രം 580 രോഗികള്\nതിരുവനന്തപുരത്ത് വാഹനാപകടം; നാല് പേര് മരിച്ചു\nആലപ്പുഴയിൽ വഴിയോരക്കച്ചവടക്കാരുടെ പക്കൽ നിന്ന് ടാറ്റൂ പതിച്ച കുട്ടികൾക്ക് പൊള്ളലേറ്റു


ദിലീപ് ശബരിമലയില് ദര്‍ശനം നടത്തി - www.keralanewz.com-Malayalam News Portal\nOctober 19, 2017 Editor\t0 Comments dileep visit, sabarimala\nശബരിമല: നടി ആക്രമിക്കപ്പെട്ട കേസിലെ പ്രതി നടന് ദിലീപ് ശബരിമലയില് ദര്‍ശനം നടത്തി. ഇന്ന് പുലര്‍ച്ചെ ആറിനാണ് നടന് ശബരിമലയിലെത്തിയത്. സന്നിധാനത്ത് ദര്‍ശനം നടത്തിയ ശേഷം ക്ഷേത്രം മേല്‍ശാന്തിയേയും കണ്ടു. അദ്ദേഹം സോപാനത്തും മാളികപ്പുറത്തും ദര്‍ശനം നടത്തി. കേസില് പതിനൊന്നാം പ്രതിയായ ദിലീപിനെ ഒന്നാം പ്രതിയാക്കാനുള്ള തീരുമാനത്തിലാണ് അന്വേഷണ സംഘം.\n← തമിഴ്നാട്ടില് വാഹനാപകടം : നാല് മലയാളികളടക്കം ഏഴ് പേര് മരിച്ചു\nമലയാളി യുവാവിന്റെ കൊലപാതകം : കൊലയ്ക്ക് ശേഷം പ്രതി മൃതദേഹവും വീടും കഴുകി : പ്രതിയുടെ കൂസലില്ലായ്മ പൊലീസിനെ നടുക്കി →\nഈ മാസം 25നുള്ളില് ശബരിമലയില് പ്രവേശിക്കുമെന്ന് തൃപ്തി ദേശായി\nമല ചവിട്ടി ദര്‍ശനം നടത്താതെ കേരളം വിടില്ല, ചെലവ് സര്‍ക്കാര് വഹിക്കണം: തൃപ്തി ദേശായി മുഖ്യമന്ത്രിക്ക് അയച്ച കത്തിന്റെ പകര്‍പ്പ്\nNovember 14, 2018 Editor Comments Off on മല ചവിട്ടി ദര്‍ശനം നടത്താതെ കേരളം വിടില്ല, ചെലവ് സര്‍ക്കാര് വഹിക്കണം: തൃപ്തി ദേശായി മുഖ്യമന്ത്രിക്ക് അയച്ച കത്തിന്റെ പകര്‍പ്പ്\nസ്വര്‍ണം നഷ്ടമായെന്ന വ്യാജ വാര്‍ത്തയ്ക്ക് പിന്നില് ശബരിമലയെ തകര്‍ക്കാനുള്ള ശ്രമം: എ. പത്മകുമാര്\nMay 27, 2019 Editor Comments Off on സ്വര്‍ണം നഷ്ടമായെന്ന വ്യാജ വാര്‍ത്തയ്ക്ക് പിന്നില് ശബരിമലയെ തകര്‍ക്കാനുള്ള ശ്രമം: എ. പത്മകുമാര്


കാറിന്റെ പിന്‍വശത്ത് പാവകളും റിയര്‍വ്യൂ ഗ്ലാസില് അലങ്കാരവസ്തുക്കളും മാലകളും വേണ്ട; നിയമവിരുദ്ധം, കര്‍ശന നടപടി - BIGNEWSLIVE | Latest Malayalam News\nതിരുവനന്തപുരം: ഡ്രൈവറുടെ കാഴ്ച മറയ്ക്കുന്ന വിധത്തില് കാറിനുള്ളില് തൂക്കുന്ന അലങ്കാര വസ്തുക്കളും തൂക്കുന്നത് ഇനി നിയമവിരുദ്ധം. മുന്‍വശത്തെ വിന്‍ഡ് സ്‌ക്രീനിന്റെ മധ്യഭാഗത്ത് കാറിനുള്ളിലുള്ള റിയര്‍വ്യൂ ഗ്ലാസില് ഇനി അലങ്കാര വസ്തുക്കളും മാലകളും തൂക്കിയിടുന്ന രീതി പതിവ് കാഴ്ചയാണ്. ഈ സാഹചര്യത്തിലാണ് നടപടി കടുപ്പിക്കുന്നത്.\nഇത്തരത്തിലുള്ള അലങ്കാര വസ്തുക്കള്, ഡ്രൈവര്‍മാരുടെ കാഴ്ച തടസ്സപ്പെടുത്തുന്നതായി കണ്ടതിനെ തുടര്‍ന്നാണ് നടപടിയെടുക്കാന് സര്‍ക്കാര് ട്രാന്‍സ്‌പോര്‍ട്ട് കമ്മീഷണര്‍ക്കു നിര്‍ദേശം നല്‍കിയത്. പിന്‍വശത്തെ ഗ്ലാസില് കാഴ്ചമറയ്ക്കുന്ന വിധത്തില് വലിയ പാവകളെവെക്കുന്നതും കുറ്റകരമാണെന്ന് അധികൃതര് അറിയിച്ചു.\nകുഷനുകള് ഉപയോഗിച്ച് കാഴ്ച മറയ്ക്കുന്നതും നിയമവിരുദ്ധമാണ്. കാറുകളിലെ കൂളിങ് പേപ്പറുകളും കര്‍ട്ടനുകളും ഒഴിവാക്കാനും കര്‍ശനനടപടിയെടുക്കാന് മോട്ടോര്‍വാഹനവകുപ്പിന് നിര്‍ദേശം കൈമാറി. വാഹനങ്ങളുടെ ചില്ലുകള് പൂര്‍ണമായും സുതാര്യമായിരിക്കണം. സ്റ്റിക്കറുകള്, കൂളിങ് പേപ്പറുകള്, കര്‍ട്ടനുകള് എന്നിവ ഉപയോഗിക്കാന്‍പാടില്ല.\nTags: illegal car accessoriestake action\nവിവാഹം കഴിഞ്ഞ് ദിവസങ്ങള്‍ക്കുള്ളില് കാമുകനൊപ്പം പോയി; മകളെ കഴുത്തുഞെരിച്ച് കൊലപ്പെടുത്തി! ഒളിച്ചോടണമെങ്കില് വിവാഹത്തിന് മുന്‍പ് ആകാമായിരുന്നില്ലേ എന്ന് പിതാവ്


മുത്തഖികള്‍ക്കുള്ള പ്രതിഫലം |\nMar 16 - 2015\n'നിശ്ചയം, ഭക്തജനങ്ങള്‍ക്കുള്ളത് വിജയസ്ഥാനമാകുന്നു. ഉദ്യാനങ്ങളും മുന്തിരിവള്ളികളും വയസ്സൊത്ത മാദകത്തിടമ്പുകളും നിറഞ്ഞ ചഷകങ്ങളും. അവരവിടെ കെട്ട വര്‍ത്തമാനങ്ങളോ വ്യാജങ്ങളോ കേള്‍ക്കുകയില്ല. നിന്റെ നാഥങ്കല്‍നിന്നുള്ള പ്രതിഫലവും, മതിയായ ഔദാര്യവുമായി.'\nഇത്തരത്തില് തഖ്‌വ പുലര്‍ത്തിയവര്‍ക്ക് 'മഫാസ്' ഉണ്ടെന്നാണ് വിശുദ്ധ ഖുര്‍ആനിലൂടെ അല്ലാഹു നമ്മെ അറിയിക്കുന്നത്. നരകാവകാശികള് അകപ്പെട്ടിട്ടുള്ളതില് നിന്നുള്ള മോചനത്തിന്റെയും രക്ഷയുടെയും വിജയത്തിന്റെയും ഇടമാണ് 'മഫാസ്' കൊണ്ടുദ്ദേശിക്കുന്നത്. മരുഭൂമിയില് വെള്ളം കുറഞ്ഞാല് അതില് നിന്നുള്ള മോചനത്തെ കുറിച്ച ശുഭപ്രതീക്ഷയില് 'മഫാസത്' എന്നതിനെ വിളിച്ചിരുന്നുവെന്ന് പറയപ്പെടുന്നു. മനുഷ്യന് എപ്പോഴാണ് വിജയിക്കുന്നതെന്ന് ഖുര്‍ആന് നമുക്ക് വ്യക്തമാക്കി തരുന്നുണ്ട്. അല്ലാഹു പറയുന്നു: 'ആര് നരകത്തില് നിന്ന് അകറ്റപ്പെടുകയും സ്വര്‍ഗത്തില് പ്രവേശിപ്പിക്കപെടുകയും ചെയ്തുവോ അവന് വിജയിച്ചു.' (ആലുഇംറാന്: 185)\nവിജയ സ്ഥാനത്ത് എന്തൊക്കെ കാര്യങ്ങള് ഉള്‍പ്പെടുത്തിയിട്ടുണ്ടെന്നാണ് പിന്നീട്ട് ഖുര്‍ആന് വിവരിക്കുന്നത്. എന്നിട്ട് പറയുന്നു: 'ഉദ്യാനങ്ങളും മുന്തിരിള്ളികളും' ഈന്തപ്പനനകളാലും മറ്റ് വൃക്ഷങ്ങളാലും വലയം ചെയ്ത ഉദ്യാനത്തെ കുറിക്കുന്നതിനാണ് 'ഹദീഖത്' എന്ന പദം ഉപയോഗിക്കുന്നത്. അതിന്റെ ബഹുവചനമാണ് ഇവിടെ ഉപയോഗിച്ചിരിക്കുന്ന 'ഹദാഇഖ്'. വലയം ചെയ്യപ്പെട്ടത് എന്നതാണ് ഭാഷാപരമായി അതിന്റെ അര്‍ത്ഥം. മുന്തിരിവള്ളികള് ഉദ്യാനത്തിന്റെ ഭാഗമാണെങ്കിലും അത് പ്രത്യേകമായി എടുത്തു പറഞ്ഞിരിക്കുന്നത് സവിശേഷമായ അതിന്റെ പ്രാധാന്യത്തെ കുറിക്കുന്നതിന് വേണ്ടിയാണ്.\nമുഴുത്ത മാറിടമുള്ള സ്ത്രീയെ കുറിക്കുന്നതിന് ഉപയോഗിക്കുന്ന പദമാണ് 'കാഇബ്'. 'കവാഇബ്' അതിന്റെ ബഹുവചനവും. സമപ്രായക്കാരായ കന്യകകളായതിനാല് ഇടിഞ്ഞ മാറിടങ്ങളായിരിക്കുകയില്ല അവരുടേത്, മറിച്ച് ഉയര്‍ന്നതായിരിക്കും. ഒരേ പ്രായത്തിലുള്ളവരെ കുറിക്കുന്നതിനാണ് 'അത്‌റാബ്' എന്ന് ഉപയോഗിച്ചിട്ടുള്ളത്. മറ്റൊരിടത്ത് അല്ലാഹു പറയുന്നു: 'അവരുടെ മണവാട്ടികളെ നാം പുതുതായി സവിശേഷം സൃഷ്ടിക്കുന്നു. അവരെ കന്യകകളും മണവാളരോട് അനുരാഗമുള്ളവരും സമവയസ്‌കരുമാക്കും.' (അല്‍വാഖിഅ: 35-38) കന്യകകളാണ് അതുകൊണ്ടുദ്ദേശ്യമെന്ന് ഇതിനെ വിശദീകരിച്ചു കൊണ്ട് ള്വഹ്ഹാക് പറഞ്ഞിട്ടുണ്ട്. അറബി കവിതകളിലും ഈയര്‍ത്ഥത്തില് പ്രയോഗിച്ചതായി കാണാം.\nമദ്യം പാനം ചെയ്യാന് ഉപയോഗിക്കുന്ന പാത്രത്തെ കുറിക്കുന്ന പദമാണ് 'ഇനാഅ്'. ബുദ്ധിക്ക് ദോഷം ചെയ്യാത്ത സ്വര്‍ഗീയ പാനീയമാണത്. അല്ലാഹു പറയുന്നത് കാണുക: 'കുടിക്കുന്നവര്‍ക്ക് ആനന്ദം പകരുന്ന മദ്യപ്പുഴകളുമുണ്ട്.' (മുഹമ്മദ് : 15)\nനിറഞ്ഞ് നില്‍ക്കുന്നതിനെ കുറിക്കുന്നതിനാണ് 'ദിഹാഖ്' എന്നുപയോഗിക്കുന്നത്. മദ്യത്തിന് വലിയ മഹത്വമാണ് അവര് കല്‍പിച്ചിരുന്നത്. മദ്യംനല്‍കുന്നയാള് നിശ്ചിത അളവല്ലാതെ അളന്ന് നല്‍കുമായിരുന്നില്ല. മദ്യപാനിക്ക് ഏറ്റവും സന്തോഷം നല്‍കുന്ന കാര്യമായിരുന്നു ചഷകം നിറഞ്ഞ് നില്‍ക്കുന്നത്. അതുകൊണ്ടാണ് സ്വര്‍ഗത്തിലെ ചഷകം നിറഞ്ഞതായിരിക്കുമെന്ന് പ്രത്യേകം പറഞ്ഞത്.\nഇഹലോകത്ത് വിശ്വാസികളുടെ സ്വഭാവഗുണമായി അല്ലാഹു പറയുന്നു: 'അനാവശ്യങ്ങളില് നിന്ന് തിരിഞ്ഞു കളയുന്നവര്.' (അല്-മുഅ്മിനൂന്: 3) 'കെടുവചനങ്ങള് കേള്‍ക്കാനിടയായാല് അതില്‍നിന്ന് അകന്നുമാറുന്നവര്.' (അല്-ഖസസ്: 55) ഇത്തരത്തില് സൂക്ഷമത പാലിച്ചവര്‍ക്ക് അല്ലാഹു ഇത്തരത്തില് ഒരു പ്രതിഫലം നല്‍കുന്നതില് ഒട്ടും അത്ഭുതമില്ല. അവര് കാത്തുസൂക്ഷിച്ച വിശുദ്ധി കളങ്കപ്പെടുത്തുന്ന തരത്തിലുള്ള എല്ലാ പ്രയോജനമില്ലാത്ത സംസാരത്തില് നിന്നും കളവില് നിന്നും അല്ലാഹു അവരെ സംരക്ഷിക്കും.\nനിരര്‍ത്ഥകമായിട്ടുള്ള അനാവശ്യ സംസാരമാണ് 'ലഗ്‌വ്' കൊണ്ടുദ്ദേശിക്കുന്നത്. 'വെള്ളിയാഴ്ച്ച ഇമാം ഖുതുബ നടത്തികൊണ്ടിരിക്കെ നിന്റെ കൂട്ടുകാരനോട് 'മിണ്ടാതിരിക്ക്' എന്ന് പറഞ്ഞാല് നീ അനാവശ്യമായി സംസാരിച്ചു.' എന്ന് ഒരു ഹദീഥില് (ലഗൗത എന്ന പദമാണ് ഇവിടെ ഉപയോഗിച്ചിരിക്കുന്നത്.) കാണാം. സ്വര്‍ഗവാസികള് നിറഞ്ഞ ചഷകങ്ങളില് നിന്ന് കുടിച്ചാലും അതവരുടെ ബുദ്ധിക്ക് മാറ്റം വരുത്തുകയില്ല. ആളുകള് ഇവിടെ ചെയ്യുന്നത് പോലെ അനാവശ്യമോ നിരര്‍ത്ഥകമോ ആയ സംസാരം അവരില് നിന്നുണ്ടാവുകയുമില്ല. അവര് പരസ്പരം കളവ് പറയുകയില്ല. അതുകൊണ്ട് തന്നെ കളവ് കേള്‍ക്കുന്ന ഒരു സാഹചര്യവും അവിടെയുണ്ടാവില്ല.\nനല്‍കുന്നതില് ഒരു പിശുക്കും ഇല്ലാത്ത, ദാരിദ്ര്യം ബാധിക്കാത്ത സമ്പന്നനായ അങ്ങേയറ്റം ഉദാരനായ അല്ലാഹുവില് നിന്നുള്ള ഔദാര്യമാണത്. മതിയായ തരത്തില് പൂര്‍ണമായി നല്‍കുന്നതിനെ കുറിക്കാനാണ് 'ഹിസാബന്' എന്നുപയോഗിച്ചിരിക്കുന്നത്. ലഭിക്കുന്നവന് എനിക്ക് മതി എന്നു പറയുന്ന തരത്തില് ധാരാളമായി നല്‍കുമെന്ന് ചുരുക്കം. (തുടരും)


karat faizal arrest may be today\nകാരാട്ട് ഫൈസലിന്റെ അറസ്റ്റ് ഇന്ന് രേഖപ്പെടുത്തിയേക്കും\nസ്വർണം വിൽക്കാൻ സഹായിച്ചത് കാരാട്ട് ഫൈസൽ ആണെന്നാണ് കസ്റ്റംസ് സംശയിക്കുന്നത്.\nPublished on : 02 Oct, 2020 , 2:20 am\nകൊച്ചി: നയതന്ത്രചാനൽ വഴി സ്വർണം കടത്തിയ കേസുമായി ബന്ധപ്പെട്ട് കസ്റ്റംസ് കസ്റ്റഡിയിലെടുത്ത കൊടുവള്ളി നഗരസഭാ കൗൺസിലർ കാരാട്ട് ഫൈസലിന്റെ അറസ്റ്റ് ഇന്ന് രേഖപ്പെടുത്തിയേക്കും. കൊച്ചിയിൽ കസ്റ്റംസ് ഓഫീസിൽ ചോദ്യം ചെയ്യൽ തുടരുകയാണ്.\nസ്വര്‍ണക്കടത്ത് കേസില് കാരാട്ട് ഫൈസലിന്‍റെ പങ്കിനെ കുറിച്ച് നാലാം പ്രതി സന്ദീപ് നായരുടെ ഭാര്യയുടെ മൊഴി കസ്റ്റംസിന് കിട്ടിയിരുന്നു. ഫൈസൽ പലതവണ സന്ദീപിനെ കാണാൻ തിരുവനന്തപുരത്തു വന്നെന്നും ചർച്ചകൾ സ്വർണക്കടത്തിനെ കുറിച്ചായിരുന്നു എന്നുമാണ് മൊഴി. നയതന്ത്ര ബാഗിലൂടെ എത്തിച്ച സ്വർണം വിൽക്കാൻ സഹായിച്ചത് കാരാട്ട് ഫൈസൽ ആണെന്നാണ് കസ്റ്റംസ് സംശയിക്കുന്നത്.\nകൊടുവള്ളിയിലെ ഇടത് മുന്നണിയുടെ നേതാക്കളിൽ പ്രമുഖനാണ് പിടിയിലായ കാരാട്ട് ഫൈസൽ. കൊടുവള്ളിയിലെ ലീഗ് കോട്ട തകർത്ത പിടിഎ റഹീമിന്‍റെ അടുത്ത അനുയായിയും ബന്ധുവും കൂടിയാണ് ഇദ്ദേഹം. കൊടുവള്ളി നഗരസഭയിലെ കൊടുവള്ളി ടൗണ്‍വാര്‍ഡിലെ കൗണ്‍സിലറാകും മുമ്പേ നിരവധി സ്വർണ്ണക്കടത്ത് കേസുകളിൽ ഫൈസൽ പ്രതിചേര്‍ക്കപ്പെട്ടിട്ടുണ്ട്.


kunjakkoyude sisudhibnasamsakal | ഇത് ആരൊക്കെയാണാവോ? മൂന്നുപേരും ഒരുപോലെ... വ്യത്യസ്തമായൊരു ചിത്രം ശിശുദിനത്തില് പങ്കുവച്ച് നടന് കുഞ്ചാക്കോ ബോബന്; ഏറ്റെടുത്ത് സോഷ്യൽമീഡിയ... - Malayalivartha.com Widgets Magazine\nഇത് ആരൊക്കെയാണാവോ? മൂന്നുപേരും ഒരുപോലെ... വ്യത്യസ്തമായൊരു ചിത്രം ശിശുദിനത്തില് പങ്കുവച്ച് നടന് കുഞ്ചാക്കോ ബോബന്; ഏറ്റെടുത്ത് സോഷ്യൽമീഡിയ...\n14 NOVEMBER 2019 01:16 PM IST\nവ്യത്യസ്തമായൊരു ചിത്രം ശിശുദിനത്തില് പങ്കുവച്ച് നടന് കുഞ്ചാക്കോ ബോബന്. തന്‍റെയും ,ഭാര്യ പ്രിയയുടെയും കുട്ടിക്കാല ചിത്രവും മകന് ഇസഹാക്കിന്‍റെ ചിത്രവും പങ്കുവച്ചുകൊണ്ടാണ് ചാക്കോച്ചന് ശിശുദിനാശംസകള് നേര്‍ന്നത്. കുഞ്ഞ് വന്ന ശേഷമുള്ള ഓരോ ദിവസവും ആഘോഷവും ചാക്കോച്ചനും പ്രിയയ്ക്കും സ്പെഷ്യലാണ്. മകനുമൊത്തുള്ള ഓരോ നിമിഷവും താരം ആരാധകരുമായി പങ്കുവയ്ക്കാറുണ്ട്. കുഞ്ഞ് ഇസയുടെ മാമോദീസയും ആദ്യത്തെ ഓണാഘോഷവും കുസൃതി നിറഞ്ഞ നിമിഷങ്ങളും ആരാധകര് ഏറ്റെടുത്തിരുന്നു. പതിനാല് വര്‍ഷത്തെ കാത്തിരിപ്പിനൊടുവിലാണ് കുഞ്ചാക്കോ ബോബനും പ്രിയയ്ക്കും ആണ്‍കുഞ്ഞ് പിറക്കുന്നത്. ഇസഹാക്ക് ബോബന് കുഞ്ചാക്കോ എന്നാണ് മകന് നല്‍കിയിരിക്കുന്ന പേര്.\nപാലത്തായി പീഡനക്കേസ്... ലൈംഗികാതിക്രമം തെളിയിക്കാന് തുടരന്വേഷണം വേണമെന്ന് ക്രൈംബ്രാഞ്ച് (11 minutes ago)\nസ്വപ്നയും സരിത്തും സ്ഥിരം സന്ദര്‍ശകര്; തിരുവനന്തപുരത്തെ ആഡംബര ഹോട്ടലില് കസ്റ്റംസ് പരിശോധന (34 minutes ago)\nസ്വര്‍ണക്കടത്ത് കേസന്വേഷണവുമായി ബന്ധപ്പെട്ട് മുഖ്യമന്ത്രിയുടെ മുന് ഐടി സെക്രട്ടറി എം. ശിവശങ്കറിനെ കസ്റ്റംസ് ചോദ്യം ചെയ്യുന്നത് തുടരുന്നു (49 minutes ago)\nപ്രഭാസിന്റെ ഇരുപത്തിയൊന്നാം സിനിമയിലെ നായിക ദീപിക പദുക്കോണ് (49 minutes ago)\nകുവൈത്തില് കഴിഞ്ഞ ദിവസം മലയാളി യുവാവ് മരണമടഞ്ഞത് മയക്കുമരുന്ന് ഉപയോഗത്തെ തുടര്‍ന്ന് (2 hours ago)\nപദ്മനാഭസ്വാമി ക്ഷേത്ര സുരക്ഷയ്ക്ക് വേണ്ടി ചിലവഴിച്ച് തുക സര്‍ക്കാരിന് തിരിച്ചു കൊടുക്കണമെന്നാണ് സുപ്രീംകോടതി;യു.ഡി.എഫ് അധികാരത്തില് വന്നാല് പദ്മനാഭ സ്വാമി ക്ഷേത്രത്തിന്റെ സുരക്ഷ സര്‍ക്കാര് ഏറ്റെടുക (3 hours ago)


വീട്ടിലിരുന്ന് പാട്ടുപാടി കയ്യടിനേടിയ ശ്രീദേവിക്ക് സർപ്രൈസ് ഒരുക്കി കോമഡി ഉത്സവവേദി; വീഡിയോ കാണാം - Flowers TV Online\nസമൂഹ മാധ്യമങ്ങളിൽ പാട്ടുപാടി തരംഗമായ വീട്ടമ്മയാണ് ശ്രീദേവി അനിൽ നായർ. സംഗീതം പഠിച്ചിട്ടെല്ലെങ്കിലും വളരെ മനോഹരമായി പാട്ടുപാടുന്ന ശ്രീദേവിയുടെ വീഡിയോ ശ്രീദേവി അറിയാതെ സോഷ്യൽ മീഡിയയിൽ മകൻ പങ്കുവെക്കുകയായിരുന്നു. പിന്നീട് സമൂഹ മാധ്യമങ്ങളിൽ വീഡിയോ വൈറലായി.\nവീട്ടിലിരുന്ന് പാട്ടുപാടി വൈറലായ ശ്രീദേവി എന്ന ഗായികയ്ക്ക് വേദി ഒരുക്കി കോമഡി ഉത്സവവേദി. പത്തനംതിട്ടയിൽ സ്ഥിരതാമസമാക്കിയ ഈ വീട്ടമ്മയുടെ പാട്ടുകൾ മകനാണ് സോഷ്യൽ മീഡിയിൽ പങ്കുവെച്ചത്. വീട്ടിലിരുന്ന് വെറുതെ പാട്ടുപാടിയ ഈ വീട്ടമ്മ ഇന്ന് സോഷ്യൽ മീഡിയയിൽ താരമാണ്.\nഉത്സവ വേദിയിൽ എത്തിയ ശ്രീദേവി മൂന്ന് പാട്ടുകളാണ് ആലപിച്ചത്. മൂന്ന് പാട്ടുകൾക്കും നിറഞ്ഞ കൈയ്യടിയാണ് വേദിയിൽ നിന്നും ലഭിച്ചത്. എന്നാൽ വേദിയെ കൂടുതൽ ആവേശത്തിലാഴ്ത്തിയത് ശ്രീദേവിക്കായി ഉത്സവ വേദി ഒരുക്കിയ സർപ്രൈസാണ്. രണ്ട് വർഷമായി വിദേശത്ത് ജോലി ചെയ്യുന്ന ഭർത്താവ് അനിൽ ഉത്സവ വേദയിൽ എത്തിയത് ശ്രീദേവിയെ ഞെട്ടിച്ചു.\nകോമഡി ഉത്സവവേദിയിൽ എത്തിയ ശ്രീദേവിക്ക് വേദിയിൽ ഒരുക്കിയ സർപ്രൈസ് കാണാം..\nRead more on: comedy utsavam


ചെറുതായൊന്ന് മിനുങ്ങി ടെല്ലുറൈഡ്, 2022 മോഡലിനെ പരിചയപ്പെടുത്തി കിയ - Malayalam DriveSpark\n22 min ago വാഗണ്‍ആറിന് പുതിയ പതിപ്പ് സമ്മാനിച്ച് മാരുതി; മാറ്റങ്ങള് ഇങ്ങനെ\n3 hrs ago 150-250 സിസി ശ്രണി ബോറടിച്ചോ? എങ്കിൽ നിങ്ങൾക്ക് അപ്ഗ്രേഡ് ചെയ്യാവുന്ന ഇന്ത്യൻ വിപണിയിലെ 10 മികച്ച ബൈക്കുകൾ\nPublished: Thursday, June 17, 2021, 9:47 [IST]\nഅന്താരാഷ്ട്ര നിരയിലുടനീളം പുതിയ ബ്രാൻഡ് മാർക്കറ്റിംഗ് തന്ത്രം നടപ്പിലാക്കുന്ന തിരക്കിലാണ് കിയ. ഇന്ത്യയിൽ സെൽറ്റോസ്, സോനെറ്റ് എന്നിവയെ പരിഷ്ക്കരിച്ച കൊറിയൻ ബ്രാൻഡ് ഇവിടെയും പുതുപദ്ധതികൾക്ക് തുടക്കം കുറിച്ചിട്ടുണ്ട്.\nവരും മാസങ്ങളിലും ഈ തന്ത്രം മറ്റ് മോഡലുകളിലേക്കും വ്യാപിപ്പിക്കാൻ പദ്ധതിയിടുന്നു. കമ്പനിയുടെ മുൻ‌നിര മോഡലായ ടെല്ലുറൈഡിനെയും പുതുമകളോടെ അവതരിപ്പിച്ചിരിക്കുകയാണ് കിയ മോട്ടോർസ്.\nഫുൾ-സൈസ് പ്രീമിയം എസ്‌യുവി പുതിയ കിയ ലോഗോ സ്വീകരിച്ചിട്ടുമുണ്ട്. നിലവിലെ മോഡലിലെ മാറ്റങ്ങൾ വ്യക്തമാക്കുന്ന വിശദാംശങ്ങൾക്കൊപ്പം പുതിയ 2022 ടെല്ലുറൈഡ് കാഴ്ച്ചയിലും മിടുക്കനായി. ഫ്രണ്ട് ഗ്രില്ലിന്റെ മധ്യഭാഗത്ത് സ്ലാപ്പ് ചെയ്ത പുതിയ രൂപകൽപ്പന ചെയ്ത കിയ ലോഗോയാണ് ഫെയ്‌സ്‌ലിഫ്റ്റഡ് ടെല്ലുറൈഡ് വഹിക്കുന്നത്.\nപുതിയ ബാഡ്‌ജിംഗിനുപുറമെ മുൻ‌നിര എസ്‌യുവി മറ്റ് ചില പരിഷ്ക്കാരം സ്വീകരിക്കാൻ സജ്ജമാക്കി. ഗ്ലോസി ചികിത്സയുള്ള ബ്ലാക്ക്ഔട്ട് ഫ്രണ്ട് ഗ്രിൽ വാഹനത്തിന്റെ എല്ലാ വേരിയന്റുകളിലും സ്റ്റാൻഡേർഡാണ്.\nഈ ചെറിയ മാറ്റങ്ങൾക്ക് പുറമെ ടെല്ലുറൈഡിന്റെ പുറംഭാഗം നിലവിലെ മോഡലിന് സമാനമാണ്. അകത്തളത്തിലാണ് കിയ എസ്‌യുവി കൂടുതൽ മാറ്റങ്ങൾക്ക് വിധേയമായിരിക്കുന്നത്. എസ്‌യുവിയുടെ ഉപകരണങ്ങളിലെ ചില സവിശേഷതകൾ മുഴുവൻ ശ്രേണിയിലും നിലവാരമുള്ളതാക്കി.\nത്രീ-വേ സ്പ്ലിറ്റ് സ്ക്രീൻ പ്രവർത്തനക്ഷമതയുള്ള 10.25 ഇഞ്ച് ടിഎഫ്ടി ടച്ച്സ്ക്രീൻ ഇൻഫോടെയ്ൻമെന്റ് ഡിസ്പ്ലേയാണ് അവയിൽ പ്രധാനം. ഈ നവീകരണത്തിനു മുമ്പ് താഴ്ന്ന വേരിയന്റുകൾക്ക് 8.0 ഇഞ്ച് ചെറിയ ഡിസ്‌പ്ലേയായിരുന്നു നൽകി വന്നിരുന്നത്.\nഇതിനു പുറമെ ഇൻ-ബിൽറ്റ് നാവിഗേഷൻ, സ്മാർട്ട് ക്രൂയിസ് കൺട്രോൾ കർവ്, ഡ്യുവൽ-സോൺ ക്ലൈമറ്റ് കൺട്രോൾ, കിയയുടെ ഹൈവേ ഡ്രൈവിംഗ് അസിസ്റ്റ് എന്നിവ 2022 ടെല്ലുറൈഡിൽ സ്റ്റാൻഡേർഡ് ഫിറ്റ്മെന്റുകളായി നൽകിയിട്ടുണ്ട്.\nഎസ്‌യുവിയുടെ S വകഭേദത്തിൽ വയർലെസ് ഫോൺ ചാർജിംഗ് ചേർത്തിരിക്കുന്നതും ശ്രദ്ധേയമാണ്. സവിശേഷതകളെ സംബന്ധിച്ചിടത്തോളം ടെല്ലുറൈഡ് ഇതിനകം തന്നെ സാങ്കേതികവിദ്യകളാൽ പേരുകേട്ടതാണ്.\nഎന്നാൽ സ്റ്റാൻഡേർഡ് ഉപകരണങ്ങൾ വാഗ്ദാനം ചെയ്യുന്നതിലൂടെ പുതുക്കിയ മോഡലിന്റെ വിലയിൽ ഗണ്യമായ വർധനവ് പ്രതീക്ഷിക്കാം. അതേ 3.8 ലിറ്റർ V6 പെട്രോൾ എഞ്ചിനാണ് ടെല്ലുറൈഡിന് തുടിപ്പേകുന്നത്. ഇത് പരമാവധി 291 bhp കരുത്തിൽ 355 Nm torque ഉത്പാദിപ്പിക്കാൻ ശേഷിയുള്ളതാണ്.\nഈ V6 എഞ്ചിൻ സ്റ്റാൻഡേർഡായി എട്ട് സ്പീഡ് ഓട്ടോമാറ്റിക് ഗിയർബോക്‌സിലേക്ക് ജോടിയാക്കിയിരിക്കുന്നു. ഏഴ് സീറ്റ്, എട്ട് സീറ്റ് കോൺഫിഗറേഷനുകളിൽ ടെല്ലുറൈഡ് എസ്‌യുവി തെരഞ്ഞെടുക്കാം.\nKia Introduced The 2022 Telluride Facelift Flagship SUV. Read in Malayalam\nStory first published: Thursday, June 17, 2021, 9:47 [IST]


Metro Vaartha - എന്നെ ഇവിടെ വരെ എത്തിച്ചത് രണ്ടു സ്ത്രീകളാണ്; സലിം കുമാർ\nJanuary 2020 - 11:34 pm IST\nഅന്ന് കലാഭവൻ മണി എന്‍റെ കല്യാണത്തിന് വന്നു സ്റ്റേജിൽ വച്ചു നാട്ടുകാരോട് പറഞ്ഞു "ഞാൻ സിനിമയിൽ വന്നു, ഇപ്പോൾ എല്ലാവരും പറയുന്നു ഇനി വരാനുള്ളത് സലിംകുമാർ ആണെന്ന്; സുനിതക്ക് ഭാഗ്യമുണ്ടെങ്കിൽ അതു നടക്കും " അവന്‍റെ നാക്ക് പൊന്നായി. എന്നും ഓർക്കാറുണ്ട് സഹോദരാ, കേൾക്കാറുമുണ്ട്.\nമിമിക്രിയിലൂടെ മലയാള സിനിമയിലെ സജീവ സാന്നിദ്ധ്യമായി മാറിയ താരമാണ് സലിം കുമാർ. ഇന്ന് താരത്തിന്‍റെ 23-ാം വിവാഹവാർഷികമാണ്. 49 വയസ് കഴിഞ്ഞ തന്‍റെ ജീവിതം ഇവിടെ വരെ എത്തിച്ചതിൽ പ്രധാനികൾ അമ്മ കൗസല്യയും ഭാര്യ സുനിതയുമാണെന്ന് അദ്ദേഹം ഫെയ്സ്ബുക്കിൽ കുറിച്ചു. സുനിത എന്‍റെ ജീവിതത്തിലേക്ക് വന്ന പിറ്റേ ദിവസം ആണ് തന്നെ സിനിമയിലേക്ക് വിളിക്കുന്നതെന്നും സലിംകുമാർ പറയുന്നു.\nഈ ദിവസത്തിന് ഇന്നേക്ക് 23 വർഷങ്ങൾ തികയുന്നു. 22 വർഷങ്ങൾക്ക് മുൻപ് ഒരു സെപ്റ്റംബർ 14 നു ആയിരുന്നു ഞങ്ങളുടെ വിവാഹം. അന്ന് ഞാനൊരു മിമിക്രിക്കാരൻ ആയിരുന്നു. സുനിത എന്‍റെ ജീവിതത്തിലേക്ക് വന്ന പിറ്റേ ദിവസം ആണ് എന്നെ സിനിമയിലേക്ക് വിളിക്കുന്നത്. അന്ന് കലാഭവൻ മണി എന്‍റെ കല്യാണത്തിന് വന്നു സ്റ്റേജിൽ വച്ചു നാട്ടുകാരോട് പറഞ്ഞു "ഞാൻ സിനിമയിൽ വന്നു, ഇപ്പോൾ എല്ലാവരും പറയുന്നു ഇനി വരാനുള്ളത് സലിംകുമാർ ആണെന്ന്; സുനിതക്ക് ഭാഗ്യമുണ്ടെങ്കിൽ അതു നടക്കും " അവന്‍റെ നാക്ക് പൊന്നായി. എന്നും ഓർക്കാറുണ്ട് സഹോദരാ, കേൾക്കാറുമുണ്ട്.\nഈ ഇരുപത്തിമൂന്നു വർഷങ്ങൾക്കിടയിൽ ഞങ്ങൾ തമ്മിൽ ഒന്ന് വഴക്കിട്ടതായി ഞാൻ ഓർക്കുന്നില്ല അഥവാ ഉണ്ടെങ്കിൽ തന്നെ അതിനൊന്നും പത്തു മിനിറ്റിന്‍റെ ആയുസു പോലും ഉണ്ടായിട്ടില്ല. 49 വയസ് കഴിഞ്ഞ എന്‍റെ ജീവിതത്തിൽ എന്നെ ഇവിടെ വരെ എത്തിച്ചതിൽ പ്രധാനികൾ രണ്ടു സ്ത്രീകളാണ്. ഒന്ന് എന്‍റെ അമ്മ കൗസല്ല്യ, പിന്നെ എന്‍റെ ഭാര്യ സുനിത.\nമൂന്നുനാലു വർഷങ്ങൾക്ക് മുൻപ് എനിക്ക് ഒരു മേജർ ഓപ്പറേഷൻ ഉണ്ടായിരുന്നു, അതിനുശേഷം ഡോക്ടർ എന്നോട് പറഞ്ഞു "ഞങ്ങളൊക്കെ നിങ്ങളുടെ ഭാര്യയോട് പറഞ്ഞു ആൾക്ക് കുഴപ്പം ഒന്നുമില്ല റൂമിൽ പോയി റസ്റ്റ് ചെയ്‌തോളാൻ. പക്ഷെ അവർ നിങ്ങളെ റൂമിലേക്കു മാറ്റുന്നത് വരെ I.C.U വിന്‍റെ വാതിക്കൽ നിന്നും മാറിയിട്ടില്ല. എനിക്ക് അതിൽ ഒട്ടും അതിശയം തോന്നിയില്ല കാരണം ആ കാത്തിരിപ്പായിരുന്നു I.C.U വിൽ നിന്നും എന്നെ ഇവിടെ വരെ എത്തിച്ചത്. ഭാര്യയോട് നന്ദി പറയാമോ എന്ന് എനിക്കറിയില്ല. എന്നാലും.....


kerala blasters chennaiyin isl ജയം തുടരാൻ ബ്ലാസ്റ്റേഴ്സ്; സീസണിലെ\nജയം തുടരാൻ ബ്ലാസ്റ്റേഴ്സ്; സീസണിലെ ഏറ്റവും ശക്തരായ പ്രതിരോധനിരയുമായി ചെന്നൈയിൻ\nഇന്ത്യൻ സൂപ്പർ ലീഗിൽ കേരള ബ്ലാസ്റ്റേഴ്സിന് ഇന്ന് ഏഴാം മത്സരം. സീസണിലെ ഏറ്റവും ശക്തരായ പ്രതിരോധ നിരയുമായി എത്തുന്ന ചെന്നൈയിൻ എഫ്സിയാണ് ഇന്ന് ബ്ലാസ്റ്റേഴ്സിൻ്റെ എതിരാളികൾ. വാസ്കോയിലെ തിലക് മൈതാനിൽ രാത്രി 7.30നാണ് മത്സരം. ജയം തന്നെയാണ് ഇരു ടീമുകളുടെയും ലക്ഷ്യം. (kerala blasters chennaiyin isl)\nകഴിഞ്ഞ അഞ്ച് മത്സരങ്ങളായി തോൽവി അറിയാത്ത ബ്ലാസ്റ്റേഴ്സ് തുടർച്ചയായ രണ്ടാം ജയം തേടിയാണ് ഇറങ്ങുന്നത്.6മത്സരങ്ങളിൽ മൂന്നെണ്ണം ജയിച്ച ചെന്നൈയിൽ പോയിൻ്റ് പട്ടികയിൽ നാലാമതും ഇത്ര തന്നെ മത്സരങ്ങളിൽ നിന്ന് രണ്ട് മത്സരങ്ങളിൽ വിജയിച്ച ബ്ലാസ്റ്റേഴ്സ് ആറാമതുമാണ്. ഇന്ന് വിജയിച്ചാൽ ബ്ലാസ്റ്റേഴ്സിന് മൂന്നാം സ്ഥാനത്ത് എത്താനാവും. അതേസമയം, ചെന്നൈയിൻ ജയിച്ചാൽ അവർ രണ്ടാമത് എത്തും. ചെന്നൈയിന് 11 പോയിൻ്റും ബ്ലാസ്റ്റേഴ്സിന്9പോയിൻ്റുമാണ് ഉള്ളത്.\nRead Also : ഒന്ന്, രണ്ട്, മൂന്ന്; മുംബൈയെ പറപ്പിച്ച് ബ്ലാസ്റ്റേഴ്സ്\nമുംബൈ സിറ്റിക്കെതിരെ നേടിയ തകർപ്പൻ വിജയത്തിൻ്റെ ആത്മവിശ്വാസത്തിലാണ് ബ്ലാസ്റ്റേഴ്സ് എത്തുന്നത്. എല്ലാ മേഖലകളിലും മികച്ചുനിന്ന ബ്ലാസ്റ്റേഴ്സ് മുംബൈയെ അക്ഷരാർത്ഥത്തിൽ നിഷ്പ്രഭമാക്കിയാണ് വിജയിച്ചത്. പരിശീലകൻ ഇവാൻ്റെ തന്ത്രങ്ങളും ഏറെ അഭിനന്ദിക്കപ്പെട്ടു. ഏറ്റവും ശക്തരായ ടീമിനെതിരെ ബ്ലാസ്റ്റേഴ്സ് നേടിയ ജയം മറ്റ് ക്ലബുകളും ശ്രദ്ധിച്ചിട്ടുണ്ടാവും. ആദ്യമായി ഫസ്റ്റ് ഇലവനിലെത്തി തകർപ്പൻ പ്രകടനം നടത്തിയ റുയിവ ഹോർമിപാം സ്ഥാനം നിലനിർത്തിയേക്കും. മുംബൈക്കെതിരെ ഇറങ്ങിയ അതേ ടീം തന്നെ തുടരാനാണ് സാധ്യത. മത്സരത്തിൽ ഗംഭീര പ്രകടനം നടത്തിയ പെരേര ഡിയാസ് പരുക്കേറ്റ് സബ്സ്റ്റിറ്റ്യൂട്ട് ചെയ്യപ്പെട്ടത് ആശങ്കയുണ്ടാക്കിയെങ്കിലും താരം ചെന്നൈയിനെതിരെ കളിക്കുമെന്ന് ഇവാൻ അറിയിച്ചിരുന്നു. ചെറിയ ബുദ്ധിമുട്ട് മാത്രമാണ് ഡിയാസിന് ഉണ്ടായതെന്നും റിസ്ക് എടുക്കേണ്ടെന്ന് കരുതിയാണ് താരത്തെ പിൻവലിച്ചതെന്നും അദ്ദേഹം പറഞ്ഞു.\nചെന്നൈയിനും തുടർ വിജയം ലക്ഷ്യമാക്കിയാണ് എത്തുന്നത്. അവസാന മത്സരത്തിൽ ഒഡീഷയെ ഒന്നിനെതിരെ രണ്ട് ഗോളുകൾക്ക് ചെന്നൈയിൻ കീഴടക്കി. ഇതുവരെ ചെന്നൈയിനും കേരള ബ്ലാസ്റ്റേഴ്സും 16 തവണ പരസ്പരം ഏറ്റുമുട്ടി. ഇതിൽ3തവണ ബ്ലാസ്റ്റേഴ്സിന് വിജയിക്കാൻ കഴിഞ്ഞിട്ടുള്ളൂ. ചെന്നൈ ആവട്ടെ6തവണ ബ്ലാസ്റ്റേഴ്സിനെ വീഴ്ത്തിയിട്ടുണ്ട്.\nStory Highlights : kerala blasters chennaiyin fc isl preview\nRead more on: Chennaiyin FC | ISL | kerala blasters


തെരഞ്ഞെടുപ്പ് പ്രചാരണം: മുന്നറിയിപ്പുമായി ആരോഗ്യമന്ത്രി കെ.കെ.ശൈലജ | Metro Journal Online\n1st December 2020 1st December 2020 MJ Desk കെ കെ ശൈലജ\nതിരുവനന്തപുരം: തദ്ദേശ തിരഞ്ഞെടുപ്പ് പ്രചാരണ സമയത്ത് കൊവിഡ് വ്യാപനം കൂടുമോയെന്ന ആശങ്കയുണ്ടെന്ന് ആരോഗ്യമന്ത്രി കെകെ ശൈലജ. വോട്ട് ചോദിച്ചിറങ്ങുന്നവര് മുന്‍കരുതല് സ്വീകരിച്ചില്ലെങ്കില് കാര്യങ്ങള് കൈവിട്ട് പോകുമെന്നും മന്ത്രി മുന്നറിയിപ്പ് നല്‍കി.\nഎല്ലാ പാര്‍ട്ടിക്കാരും ആരോഗ്യവകുപ്പിന്റെ നിര്‍ദ്ദേശങ്ങളനുസരിച്ച് പ്രവര്‍ത്തിക്കണമെന്നും കെകെ ശൈലജ ആവശ്യപ്പെട്ടു. അതേസമയം സംസ്ഥാന സര്‍ക്കാരിന്റെ കൊവിഡ് പ്രതിരോധം തിരഞ്ഞെടുപ്പില് എല്‍ഡിഎഫിന് നേട്ടമുണ്ടാക്കുമെന്ന് ആരോഗ്യമന്ത്രി പറഞ്ഞു.\nഇന്നലെ സംസ്ഥാനത്ത് 3382 പേര്‍ക്കാണ് കൊവിഡ് സ്ഥിരീകരിച്ചത്. 6055 പേരുടെ ഫലം നെഗറ്റീവായി. 21 മരണങ്ങളും സ്ഥിരീകരിച്ചു. ഇതോടെ ആകെ മരണം 2244 ആയി. കഴിഞ്ഞദിവസം 34,689 സാമ്പിളുകളാണ് പരിശോധിച്ചത്.\n← ഭാര്യ : ഭാഗം 28\nബുറേവി ചുഴലിക്കാറ്റ് എത്തുന്നു; സംസ്ഥാനത്തെ നാല് ജില്ലകളിൽ അതീവ ജാഗ്രതാ നിർദേശം →


ഇൻസ്റ്റാഗ്രാമിലൂടെ പരിചയപ്പെട്ട് ഒരുമാസമായപ്പോൾ മഞ്ജുവിനെ വിവാഹം കഴിച്ചു; അച്ഛനെ വിളിച്ച് പറഞ്ഞത് ഭാര്യയുടെ പീഡനത്തിന്റെ കഥകൾ; കഴുത്തിൽ പാടുകളും ജനനേന്ദ്രിയത്തിലെ രക്തക്കറയും; അഷ്കറിന്റെ മരണത്തിൽ നിറയെ ദുരൂഹത – Media Mangalam\nകോട്ടയം: ഈരാറ്റുപേട്ട സ്വദേശി അഷ്കറിനെ മുതുകുളത്തെ ഭാര്യ വീട്ടിൽ മരിച്ച നിലയിൽ കണ്ടെത്തിയ സംഭവത്തിൽ ദുരൂഹതയെന്ന് വീട്ടുകാർ. മകൻ ശനിയാഴ്ച രാത്രി തന്നെ വിളിച്ചുവെന്നും ഭാര്യ തന്നെ മാനസികമായി പീഡിപ്പിക്കുകയാണെന്ന് പറഞ്ഞെന്നുമാണ് അഷ്‌കറിന്റെ പിതാവ് മുഹമ്മദ് പറയുന്നത്. തനിക്ക് ഇവിടെ നിൽക്കാൻ കഴിയില്ലെന്നും തിരികെ വരികയാണെന്നും മകൻ പറഞ്ഞിരുന്നുവെന്നും അദ്ദേഹം വ്യക്തമാക്കുന്നു. എൺപതിനായിരം രൂപ നൽകിയാൽ ബന്ധം വേർപെടുത്താമെന്ന് ഭാര്യ മഞ്ജു പറഞ്ഞുവെന്ന് മകൻ തന്നോട് പറഞ്ഞിട്ടുണ്ടെന്നും മുഹമ്മദ് പറഞ്ഞു.\nകോട്ടയം ഈരാറ്റുപേട്ട നടക്കൽ തയ്യിൽ വീട്ടിൽ ടി.എ.മുഹമ്മദിന്റെ മകൻ അഷ്‌ക്കറിനെയാണ്(24) മുതുകുളത്തെ ഭാര്യവീട്ടിൽ മരിച്ച നിലയിൽ കണ്ടെത്തിയത്. വിദേശത്തായിരുന്ന അഷ്‌കർ മടങ്ങിയെത്തിയ ശേഷം എറണാകുളത്ത് ഡ്രൈവറായി ജോലി നോക്കുന്നതിനിടയിലായിരുന്നു ഇരുവരുടെയും വിവാഹം. ഇന്നലെ രാവിലെ 6.30 ന് വീടിന്റെ അടുക്കള ഭാഗത്ത് മരിച്ചനിലയിൽ കാണുകയായിരുന്നു. അഷ്‌ക്കർ ഒരു വർഷക്കാലമായി എറണാകുളത്ത് താമസിച്ചുവരികയാണ്.\nആറുമാസം മുൻപ് എറണാകുളത്തുവച്ചാണു മുതുകുളം ഒൻപതാം വാർഡ് കുറങ്ങാട്ടുചിറയിൽ മഞ്ജുവും അഷ്‌കറും വിവാഹിതരായത്. മഞ്ജുവിന്റെ രണ്ടാം വിവാഹമായിരുന്നു. വിവാഹത്തിന് ഒരു മാസം മുൻപു സാമൂഹിക മാധ്യമം വഴിയാണ് ഇരുവരും പരിചയപ്പെടുന്നത്. വിവാഹശേഷം കുറച്ചുനാൾ എറണാകുളത്തായിരുന്ന ഇവർ മൂന്നുമാസം മുൻപാണു മഞ്ജുവിന്റെ വീട്ടിലെത്തുന്നത്. തുടർന്ന് അഷ്‌കർ മുതുകുളം വെട്ടത്തുമുക്കിലുള്ള കച്ചവട സ്ഥാപനത്തിൽ ജോലിചെയ്തു വരുകയായിരുന്നു.\nഇസ്റ്റഗ്രാം വഴിയാണ് മഞ്ജുവിനെ പരിചയപ്പെടുകയും പ്രണയത്തിലാവുകയും ചെയ്തത്. ആറു മാസം മുമ്പ് ഇരുവരും വിവാഹിതരായി. ഇവിടെ തന്നെ താമസിച്ചു വരികയായിരുന്നു. ഞായറാഴ്ച രാവിലെ ആറുമണിയോടെ മൃതദേഹം കണ്ടതായാണു മഞ്ജുവും അമ്മ വിജയമ്മയും പൊലീസിനു നൽകിയ മൊഴി. അഷ്‌കറിനു പുകവലിക്കുന്ന ശീലമുണ്ട്. ഇതിനായാണ് പുറത്തേക്കു പോയതെന്നും മൊഴി നൽകിയിട്ടുണ്ട്. വീടിനു പിൻവശത്തു വടക്കുപടിഞ്ഞാറു ഭാഗത്തുള്ള മുറിയോടു ചേർന്ന് പുറത്താണു മൃതദേഹം കണ്ടത്. രാവിലെ നാലുമണിക്ക് വീടിനു പുറത്തേക്ക് ഇറങ്ങിയ അഷ്‌കർ പിന്നെ മടങ്ങിവന്നില്ല. സംശയം തോന്നി നടത്തിയ തിരച്ചിലിലാണ് ആറരയോടെ യുവാവിനെ മരിച്ചനിലയിൽ കണ്ടത്.\nമൃതദേഹം കണ്ടതിനെ തുടർന്ന് മഞ്ജുവും അമ്മ വിജയമ്മയും നാട്ടുകാരെ വിവരമറിയിച്ചു. ഇവർ കനകക്കുന്ന് പൊലീസിൽ അറിയിക്കുകയായിരുന്നു. പൊലീസും സയന്റിഫിക് വിദഗ്ധരും സ്ഥലത്തെത്തി പരിശോധന നടത്തി. മരണത്തിൽ ദുരൂഹതയുണ്ടെന്ന് അഷ്‌ക്കറിന്റെ ബന്ധുക്കൾ ആരോപിച്ചു. മഞ്ജുവും അമ്മയും നൽകിയ മൊഴി പൊലീസ് പൂർണമായും വിശ്വസിച്ചിട്ടില്ല. മൃതദേഹത്തിന്റെ കഴുത്തിന്റെ ഭാഗത്തു പാടുകൾ ഉണ്ട്. ജനനേന്ദ്രിയത്തിനും സമീപത്തും രക്തക്കറയുമുണ്ട്.\nമൃതദേഹത്തിൽ ചില പാടുകളുള്ളത് കൂടുതൽ പൊലീസിന് കൂടുതൽ സംശയം ഉണ്ടാക്കുന്നുണ്ട്. മൃതദേഹം ഇൻക്വസ്റ്റ് നടപടികൾക്ക് ശേഷം ആലപ്പുഴ മെഡിക്കൽ കോളജ് ആശുപത്രിയിലേക്ക് കൊണ്ടുപോയി. കോവിഡ് പരിശോധനയ്ക്കും പോസ്റ്റുമോർട്ടത്തിനും ശേഷം മൃതദേഹം ബന്ധുക്കൾക്ക് വിട്ടുകൊടുക്കും. പോസ്റ്റ്‌മോർട്ടത്തിനു ശേഷമേ യഥാർഥ മരണകാരണം പറയാനാവൂ എന്നും ഭാര്യയുടെയും അമ്മയുടെയും മൊഴികൾ ഇന്ന് രേഖപ്പെടുത്തുമെന്നും സിഐ: വി.ജയകുമാർ പറഞ്ഞു.\nashkar manju അഷ്കർ മഞ്ജു\n'നിനക്ക് വേണ്ടി ഞാനൊരു താജ് മഹൽ പണിയും'; പറഞ്ഞുമാത്രം കേൾക്കാറുള്ള വാചകം പ്രാവർത്തികമാക്കി ആനന്ദ്; ഷാജഹാൻ മുംതാസിന് വേണ്ടി പണിതതുപോലെ ഭാര്യക്ക് വേണ്ടി പ്രേമസൗധം പണിത് യുവാവ്\nകോഴിക്കോട് കിണർ വെള്ളത്തിൽ കോളറ ബാക്ടീരിയയുടെ സാന്നിധ്യം; കണ്ടെത്തിയത് ഭക്ഷ്യവിഷബാധയെ തുടർന്ന് നടത്തിയ പരിശോധനയിൽ; ആരോഗ്യവകുപ്പ് അടിയന്തിര യോഗം ചേരുന്നു


സംസ്ഥാനത്ത് വരും ദിവസങ്ങളില് ശക്തമായ മഴയ്ക്ക് സാദ്ധ്യതയുള്ളതായി കാലാവസ്ഥാ നിരീക്ഷണ കേന്ദ്രം. - Light Lines\nസംസ്ഥാനത്ത് വരും ദിവസങ്ങളില് ശക്തമായ മഴയ്ക്ക് സാദ്ധ്യതയുള്ളതായി കാലാവസ്ഥാ നിരീക്ഷണ കേന്ദ്രം. ബുധനാഴ്ചവരെ സംസ്ഥാനത്ത് ശക്തമായ മഴ ലഭിക്കുമെന്നാണ് കാലാവസ്ഥാ നിരീക്ഷണ കേന്ദ്രം പ്രവചിക്കുന്നത്. ഇതിന്റെ അടിസ്ഥാനത്തില് ജാഗ്രതാ നിര്‍ദ്ദശം പുറപ്പെടുവിച്ചു.\nകാലാവസ്ഥാ നിരീക്ഷണ കേന്ദ്രത്തിന്റെ നിര്‍ദ്ദേശ പ്രകാരം രണ്ട് ജില്ലകളില് യെല്ലോ അലര്‍ട്ട് ഏര്‍പ്പെടുത്തിയിട്ടുണ്ട്. തിങ്കളാഴ്ച കൊല്ലം ജില്ലയിലും, ചൊവ്വാഴ്ച ഇടുക്കി ജില്ലയിലുമാണ് യെല്ലോ അലര്‍ട്ട് ഏര്‍പ്പെടുത്തിയിട്ടുള്ളത്. ജനങ്ങള് ജാഗ്രത പാലിക്കണമെന്നും മുന്നറിയിപ്പുണ്ട്. ഒറ്റപ്പെട്ടയിടങ്ങളില് 24 മണിക്കൂറില് 64.5 മുതല് 115.5 മില്ലീ മീറ്റര് വരെ ലഭിക്കുന്ന ശക്തമായ മഴയാണ് പ്രവചിക്കപ്പെട്ടിരിക്കുന്നത്.\nകേരള, കര്‍ണാടക തീരങ്ങളിലും അതിനോട് ചേര്‍ന്നുള്ള ലക്ഷദ്വീപ് തീരങ്ങളിലും മണിക്കൂറില് 50 കിലോമീറ്റര് വരെ വേഗത്തില് വീശിയടിച്ചേക്കാവുന്ന ശക്തമായ കാറ്റിനും മോശം കാലാവസ്ഥക്കും സാധ്യതയുണ്ട്. മത്സ്യതൊഴിലാളികള് ഞായറാഴ്ച ഈ പ്രദേശങ്ങളില് മല്‍ത്സ്യബന്ധനത്തിന് പോകാന് പാടില്ലെന്നും മുന്നറിയിപ്പില് പറയുന്നു. ഉച്ചക്ക്2മണി മുതല് രാത്രി 10 മണിവരെയുള്ള സമയത്ത് ഇടിമിന്നലിനുള്ള സാധ്യത കൂടുതലാണ്.\n← ബിൽ അടക്കാത്തതിന്റെ പേരിൽമൃതദേഹം തടഞ്ഞുവച്ച സ്വകാര്യ ആശുപത്രിക്കു കാരണം കാണിക്കല് നോട്ടിസ്.\nരണ്ട് ദിവസത്തെ ഇടവേളക്ക് ശേഷം രാജ്യത്തെ ഇന്ധന വില വീണ്ടും കൂട്ടി. →\nകാസർഗോഡ് ചെറുവത്തൂര് മടിവയലില് അച്ഛനും രണ്ട് മക്കളും മരിച്ച നിലയില്.\nകോട്ടയം ജില്ലയില് 846 പേര്‍ക്കു കൂടി കോവിഡ് സ്ഥിരീകരിച്ചു. ടെസ്റ്റ് പോസിറ്റിവിറ്റി 14.19 ശതമാനമാണ്.\nEmail: lightli[email protected]


വിവാഹ നിശ്ചയം കഴിഞ്ഞ യുവതി കുളത്തില് മരിച്ച നിലയിൽ – News18 Malayalam\nവിവാഹ നിശ്ചയം കഴിഞ്ഞ യുവതി കുളത്തില് മരിച്ച നിലയിൽ\nവിവാഹം ജനുവരിയിൽ നടത്താൻ നിശ്ചയിച്ചിരുന്നതാണ്.\nLast Updated : November 10, 2021, 16:11 IST\nകോഴിക്കോട് :കൊളത്തറ കണ്ണാട്ടിക്കുളത്ത് യുവതിയെ കുളത്തില് മരിച്ച നിലയില് കണ്ടെത്തി. കണ്ണാട്ടിക്കുളത്ത് സുനില്‍കുമാറിന്റെ മകള് സ്വര്‍ഗ (21)യെയാണ് മരിച്ച നിലയില് കണ്ടെത്തിയത്. ഇന്ന് രാവിലെയാണ് കുളക്കടവിലെത്തിയവര് മൃതദേഹം കണ്ടത്. വിവാഹം ജനുവരിയിൽ നടത്താൻ നിശ്ചയിച്ചിരുന്നതാണ്. ആത്മഹ്യതയാണെന്നാണ് പ്രാഥമിക നിഗമനമെന്ന് കോഴിക്കോട് നല്ലളം പൊലീസ് ന്യൂസ്18 നോട് പറഞ്ഞു. നല്ലളം പൊലീസ് കേസെടുത്ത് അന്വേഷണം ആരംഭിച്ചു. എസിപി സിദ്ദിഖ് സ്ഥലത്തെത്തി പരിശോധന നടത്തി.\nPoverty| കടുത്ത ദാരിദ്ര്യം; മൂന്ന് ദിവസം പ്രായമുള്ള കുഞ്ഞിനെ 1.78 ലക്ഷം രൂപയ്ക്ക് വിറ്റ് അമ്മ\nമൂന്ന് ദിവസം പ്രായമുള്ള കുഞ്ഞിനെ വിറ്റ അമ്മ അറസ്റ്റിൽ (mother sells 3-day old son). മഹരാഷ്ട്രയിലെ അഹമ്മദ്നഗറിലുള്ള ശിർദി ടൗണിലാണ് സംഭവം. മൂന്ന് ദിവസം പ്രായമുള്ള ആൺകുഞ്ഞിനെയാണ് മുപ്പത്തിരണ്ടുകാരിയായ അമ്മ 1.78 ലക്ഷം രൂപയ്ക്ക് വിറ്റത്.\nസംഭവത്തിൽ അറസ്റ്റിലായ സ്ത്രീ വീട്ടിലെ കടുത്ത ദാരിദ്ര്യം മൂലമാണ് കുഞ്ഞിനെ വിറ്റതെന്ന് പൊലീസിനോട് പറഞ്ഞു. അമ്മയെ കൂടാതെ കുഞ്ഞിനെ വാങ്ങിയ ആളും വിൽക്കാൻ യുവതിയെ സഹായിച്ച നാല് പേരെയുമാണ് പൊലീസ് അറസ്റ്റ് ചെയ്തത്. നവംബർ ഏഴിനാണ് കേസ് രജിസ്റ്റർ ചെയ്തത്.\nകഴിഞ്ഞ സെപ്റ്റംബറിലാണ് യുവതി ആൺ കുഞ്ഞിന് ജന്മം നൽകിയത്. കുഞ്ഞിനെ പരിപാലിക്കാനുള്ള സാമ്പത്തിക സ്ഥിതി വീട്ടിൽ ഇല്ലാത്തതിനാലാണ് വിറ്റതെന്ന് യുവതി പൊലീസിനോട് പറഞ്ഞു. ഇതേ തുടർന്ന് ആവശ്യക്കാർക്കായുള്ള അന്വേഷണം ആരംഭിച്ചു. മൂന്ന് സ്ത്രീകളാണ് കുഞ്ഞിനെ വിൽക്കാൻ യുവതിയെ സഹായിച്ചത്. അഹമ്മദ്നഗർ, കല്യാൺ, താനെ എന്നിവിടങ്ങളിലുള്ളവരാണിവർ.\nമുലുന്ദ് സ്വദേശിയായ ആളാണ് യാതൊരു നിയമനടപടികളും പാലിക്കാതെ കുഞ്ഞിനെ അമ്മയിൽ നിന്ന് വാങ്ങിയത്. പകരം 1.78 ലക്ഷം രൂപയും അമ്മയ്ക്ക് നൽകി.\nവിവരം അറിഞ്ഞ് ഇയാളുടെ വീട്ടിൽ പരിശോധന നടത്തിയ പൊലീസ് കുഞ്ഞിനെ കണ്ടെത്തുകയും ചെയ്തു. തുടർന്നാണ് അമ്മയിലേക്കും മറ്റ് സ്ത്രീകളിലേക്കും അന്വേഷണം എത്തുന്നത്. ഐപിസി, ശിശു സംരക്ഷണ വകുപ്പുകൾ പ്രകാരമാണ് പൊലീസ് കേസെടുത്തിരിക്കുന്നത്.\nFirst published: November 10, 2021, 12:23 IST


government employees salary cut will continue for the next six months | സര്‍ക്കാര് ജീവനക്കാരുടെ ശമ്പളം പിടിക്കുന്നത് തുടരും;6മാസത്തില് 36 ദിവസത്തെ വേതനം പിടിക്കും - Malayalam Oneindia\nPublished: September 16 2020, 20:18 [IST]\nതിരുവനന്തപുരം: സംസ്ഥാനത്ത് സര്‍ക്കാര് ജീവനക്കാരുടെ ശമ്പളം പിടിക്കുന്നത് തുടരും. അടുത്ത ആറ് മാസം കൊണ്ട് 36 ദിവസത്തെ വേതനം പിടിക്കാനാണ് തീരുമാനം. കഴിഞ്ഞ5മാസമായി ശമ്പളം പിടിക്കുന്നുണ്ട്.\nഏപ്രില് 1 മുതല് ആഗസ്റ്റ് 31 വരെ ജീവനക്കാരുടെ മാറ്റിവയ്ക്കപ്പെട്ട ശമ്പളം 2021 ഏപ്രില് 1-ന് പിഎഫില് ലയിപ്പിക്കും. ഇപ്രകാരം പിഎഫില് ലയിപ്പിച്ച തുക 2021 ജൂണ് 1 നുശേഷം പിന്‍വലിക്കാന് അനുമതി നല്‍കും. 2021 ഏപ്രില് 1 ന് പി.എഫില് ലയിപ്പിക്കുന്നതു വരെ9ശതമാനം പ്രതിവര്‍ഷ പലിശ നല്‍കാനുമാണ് തീരുമാനം.\nസെപ്റ്റംബര് 1 മുതല്6മാസത്തേയ്ക്കു കൂടി ശമ്പളം മാറ്റിവെക്കല് തുടരാനാണ് തീരുമാനം. ജിഎസ്ടിയുടെ അനിശ്ചിതാവസ്ഥയും കൂടിയ സാമൂഹ്യസുരക്ഷാ പെന്‍ഷന് തുകയും ഭക്ഷണക്കിറ്റുമാണ് ഇത് അനിവാര്യമാക്കിയത്. ഇപ്രകാരം മാറ്റിവയ്ക്കപ്പെടുന്ന ശമ്പളത്തിന് 2021 ഏപ്രില് 1 ന് പി.എഫില് ലയിപ്പിക്കുന്നതു വരെ9ശതമാനം പ്രതിവര്‍ഷ പലിശ നല്‍കാനാണ് ഉദ്ദേശിക്കുന്നത്. പി.എഫില് ലയിപ്പിച്ചശേഷം പി.എഫ് നിരക്കില് പലിശ നല്‍കും. ഇങ്ങനെ മാറ്റിവയ്ക്കുന്ന ശമ്പളത്തിന് Covid-19 Income Support Scheme (CISF) എന്ന് പേര് നല്‍കാനാണ് ഉദ്ദേശിക്കുന്നത്.\nപിഎഫ് ഇല്ലാത്ത ആളുകള്‍ക്ക് (പെന്‍ഷന്‍കാര്‍ക്ക് ഉള്‍പ്പെടെ) 2021 ജൂണ് 1-നുശേഷം ഓരോ മാസത്തെയും തുക തുല്യ തവണകളായി അക്കൗണ്ടില് ഇട്ടു കൊടുക്കും.ഇപ്പോള് മാറ്റിവെച്ചിരിക്കുന്ന ലീവ് സറണ്ടര് ആനുകൂല്യം പിഎഫില് ലയിപ്പിക്കേണ്ടാതാണെന്ന വ്യവസ്ഥയില് സെപ്റ്റംബര് മാസം മുതല് അനുവദിക്കും. ഇത് 2021 ജൂണ് 1 മുതല് മാത്രമേ പിഎഫില് നിന്ന് പിന്വിലിക്കാന് അനുവദിക്കുകയുള്ളൂ. അടുത്ത സാമ്പത്തിക വര്‍ഷത്തെ എല്ലാ വിഭാഗം ജീവനക്കാരുടെയും ലീവ് സറണ്ടര് 2021 ജൂണ് 1 മുതല് മാത്രമേ അനുവദിക്കുകയുള്ളൂ.\nഎന്നാല് അടുത്ത ആറ് മാസത്തേക്ക് കൂടി ശമ്പളം പിടിക്കുന്നതിനെതിരെ പ്രതിപക്ഷ സംഘടനകള് ശക്തായി രംഗത്തെത്തിയിട്ടുണ്ട്.\nsalary വേതനം thomas isaac തോമസ് ഐസക്\ngovernment employees salary cut will continue for the next six months\nStory first published: Wednesday, September 16, 2020, 20:18 [IST]


വനിതകൾക്ക് ദീപാലങ്കാരം : Deepika.com Sunday Special\nതിരക്കുള്ള റോഡിലൂടെ 40 അടി നീളമുള്ള ട്രെയിലർ പുഷ്പം പോലെ ഓടിക്കുന്ന സ്ത്രീ നിസാരക്കാരിയല്ല. അതേ ഇത് ദീപ മിലൻ. സ്കൂട്ടർ മുതൽ ഫോക് ലിഫ്ട് പോലെയുള്ള ഹെവി വാഹനങ്ങൾ വരെ ദീപയുടെ കൈയിൽ ഭദ്രം. ഇതിനകം 11 തരം വാഹനങ്ങളുടെ ലൈസൻസാണ് ഡ്രൈവിംഗിലെ ഈ താരം സ്വന്തമാക്കിയിരിക്കുന്നത്. ടു വീലർ, ത്രീ വീലർ, ഫോർ വീലർ, ബസ്, ലോറി, ട്രാക്ടർ, എസ്കവേറ്റർ, ട്രെയിലർ, ക്രെയിൻ, ഫോക്‌ലിഫ്ട്, റോഡ് റോളർ തുടങ്ങി 11 തരം വാഹനങ്ങളുടെ ലൈസൻസുള്ള കേരളത്തിലെ അപൂർവം സ്ത്രീകളിൽ ഒരാളാണ് ദീപ.\nസൈക്കിൾ പോലും ഓടിക്കാൻ അറിയാതിരുന്ന ദീപയാണ് ഇതൊക്കെ സ്വന്തമാക്കിയതെന്നുകൂടി അറിയുക.\nസമയം രാവിലെ 11 മണി\nതിരക്കേറിയ തോപ്പുംപടി ജംഗ്ഷനിലൂടെ ഹാർലി ഡേവിഡ്സണ് ബൈക്കിൽ ഓഫീസിലേക്ക് പോകുകയാണ് ദീപ മിലൻ. പുരുഷന്മാർപോലും ഓടിക്കാൻ അൽപമൊന്നു മടിക്കുന്ന ഈ വാഹനത്തിൽ ഒരു സ്ത്രീയെ കണ്ടപ്പോൾ കാഴ്ചക്കാരുടെ മുഖത്ത് അന്പരപ്പും കൗതുകവും. അബലയെന്നു പരിഹസിക്കുന്ന സമൂഹത്തിൽ താങ്ങാൻ ചെറിയൊരു കരമുണ്ടെങ്കിൽ സ്ത്രീക്ക് അസാധ്യമായി ഒന്നുമില്ലെന്നു തെളിയിച്ചിരിക്കുകയാണ് ഈ യുവതി. സ്കൂട്ടർ മുതൽ ഫോക് ലിഫ്ട് വരെയുള്ള ഹെവി വാഹനങ്ങൾ ദീപയുടെ കൈയിൽ ഭദ്രം. ഇതിനകം 11 തരം വാഹനങ്ങളുടെ ലൈസൻസാണ് ഡ്രൈവിംഗിലെ ഈ താരം സ്വന്തമാക്കിയിരിക്കുന്നത്. ടു വീലർ, ത്രീ വീലർ, ഫോർ വീലർ, ബസ്, ലോറി, ട്രാക്ടർ, എസ്കവേറ്റർ, ട്രെയിലർ, ക്രെയിൻ, ഫോക്‌ലിഫ്ട്, റോഡ് റോളർ തുടങ്ങി 11 തരം വാഹനങ്ങളുടെ ലൈസൻസുള്ള കേരളത്തിലെ അപൂർവം സ്ത്രീകളിൽ ഒരാളാണ് ദീപ.\nസൈക്കിൾ പോലും ചവിട്ടാനറിയാതെ\nആലുവ ദീപാഭവനിൽ ഗോപി-ഷൈലമ്മ ദന്പതികളുടെ മൂത്ത മകളായ ദീപയ്ക്ക് കുട്ടിക്കാലത്ത് വാഹനങ്ങളോട് തീരെ കന്പമില്ലായിരുന്നു. അതുകൊണ്ടുതന്നെ സൈക്കിൾ ഓടിക്കാൻ പോലും ദീപ ശ്രമിച്ചിട്ടില്ല. താൻ ജീവിതത്തിൽ ഒരിക്കൽപോലും ഒരു വാഹനം ഓടിക്കുമെന്ന് ദീപ സ്വപ്നത്തിൽപോലും കരുതിയിരുന്നില്ല. പക്ഷേ ഇന്ന് ആ കൈകളിൽ ഏതുവാഹനവും സുരക്ഷിതമാണ്.\nകാലടി ശ്രീശങ്കര കോളജിൽ ബിഎ ഇംഗ്ലീഷ് ലിറ്ററേച്ചർ പഠനം പൂർത്തിയായ ഉടൻതന്നെയായിരുന്നു ദീപയുടെ വിവാഹം. തോപ്പുംപടി പ്രദീപ് മന്ദിറിൽ മിലനായിരുന്നു വരൻ. മിലന്‍റെ കുടുംബമാകട്ടെ 40 വർഷമായി എ ടു സെഡ് എന്ന ഡ്രൈവിംഗ് സ്കൂൾ നടത്തുന്നു. മിലന്‍റെ അമ്മ രാധാമണി പോലും സ്കൂട്ടർ ഓടിക്കുമായിരുന്നു. ഡ്രൈവിംഗ് അറിയാതിരുന്ന ആ ബുദ്ധിമുട്ട് ദീപയുടെ വാക്കുകളിലൂടെ...\nഞാൻ വിവാഹം കഴിച്ചു വരുന്പോൾ ഇവിടെ അമ്മ പോലും ടൂവീലർ ഓടിക്കുമായിരുന്നു. മിലൻ ചേട്ടന്‍റെ സഹോദരി മിനിലാൽ കേരളത്തിൽ ആദ്യത്തെ ഓട്ടോമൊബൈൽ ഡിപ്ലോമ നേടിയ വനിതയാണ്. എല്ലാവർക്കും വണ്ടി ഓടിക്കാൻ അറിയാം. എവിടെയെങ്കിലും പോകേണ്ടിവരുന്പോഴാണ് ബുദ്ധിമുട്ടുണ്ടാകുക. കൊണ്ടുപോയി വിടാൻ ആർക്കും സമയം കാണില്ല. വണ്ടി തരാം, തനിയെ പൊയ് ക്കൊള്ളാൻ പറയും. ഒരു സൈക്കിൾ പോലും ഓടിക്കാൻ അറിയാത്ത എനിക്ക് ആദ്യമൊക്കെ ബുദ്ധിമുട്ടായിരുന്നു.’’\nഅങ്ങനെ വിവാഹം കഴിഞ്ഞ് ഒരു വർഷത്തിനുശേഷം ഡ്രൈവിംഗ് പഠിക്കാൻ ഞാനും തീരുമാനിച്ചു. മിലൻ ചേട്ടൻതന്നെയാണ് അതിനുള്ള പ്രചോദനം. അദ്ദേഹം എന്നെ ടൂവീലർ ഓടിക്കാൻ പഠിപ്പിച്ചു. സൈക്കിൾ അറിയില്ലാത്തതുകൊണ്ട് വളരെ പ്രയാസമായിരുന്നു. വീണു കാലുപൊട്ടി. എങ്കിലും പരിശ്രമം ഉപേക്ഷിക്കാൻ ഞാൻ തയാറായില്ല. അങ്ങനെ 1995-ൽ ടൂ വീലർ ലൈസൻസ് കിട്ടി. സ്കൂട്ടർ ഓടിക്കലിൽ നിന്ന് ബൈക്കിലേക്കും ബുള്ളറ്റിലേക്കുമൊക്കെ ഞാൻ മാറി. പതുക്കെ ആത്മവിശ്വാസം കിട്ടിത്തുടങ്ങി. പിന്നെ ഫോർവീലർ ലൈസൻസും കിട്ടി.\nഫോർവീലർ ലൈസൻസ് കിട്ടിയതോടെ എനിക്ക് ആത്മവിശ്വാസം കൂടി. അങ്ങനെയാണ് ബസും ലോറിയും ഓടിക്കാൻ പഠിച്ചത്. 1996-ൽ ആ ലൈസൻസും സ്വന്തമാക്കി. പിന്നെ ഡ്രൈവിംഗിൽ താത്പര്യം കൂടിത്തുടങ്ങി. തുടർന്ന് ക്രെയിനും ജെസിബിയും ഓടിക്കാൻ പഠിച്ചു. ഇവയുടെ ടെസ്റ്റ് ഒരു ദിവസം തന്നെയായിരുന്നു. രണ്ടിലും വിജയിച്ചു. ട്രെയിലർ, ക്രെയിൻ, ഫോക്‌ലിഫ്ട് എന്നിവയുടെ ലൈസൻസും ലഭിച്ചു. എല്ലാത്തരം വാഹനങ്ങളും ഓടിക്കാൻ പഠിപ്പിച്ചത് ഭർത്താവ് മിലൻ തന്നെയായിരുന്നു.\nമോട്ടോർ വാഹന വകുപ്പിനെ വെട്ടിലാക്കി\nഒടുവിൽ മോട്ടോർ വാഹന വകുപ്പിനെയും ദീപ വെട്ടിലാക്കി. ലൈസൻസിൽ ഏഴു വിഭാഗം വാഹനങ്ങളുടെ വിവരങ്ങൾ രേഖപ്പെടുത്താനുള്ള സ്ഥലമേയുള്ളൂ. എന്നാൽ ദീപയ്ക്ക് സ്വന്തമായിട്ടുള്ളത് 11 വിഭാഗം വാഹനങ്ങളുടെ ലൈസൻസാണ്. സ്ഥലമില്ലാത്തതിനാൽ നാലു വാഹനങ്ങളുടെ വിവരങ്ങൾ ഒന്നിനുമീതേ ഒന്നായി എഴുതിച്ചേർത്താണ് മോട്ടോർ വാഹനവകുപ്പ് ലൈസൻസ് നൽകിയിരിക്കുന്നത്.\nവലിയ വാഹനങ്ങൾ ഓടിക്കാൻ എളുപ്പം\nവലിയ വാഹനങ്ങൾ ഓടിക്കാനാണ് കൂടുതൽ എളുപ്പമായി തോന്നിയിട്ടുള്ളത്. 40 അടി നീളമുള്ള ട്രെയിലറുമായി റോഡിലേക്കിറങ്ങിയാൽ മറ്റു ഡ്രൈവർമാർ സ്ത്രീയെന്ന പരിഗണന നൽകി മാന്യമായി പെരുമാറും. വലിയ വാഹനങ്ങൾ ഓടിക്കുന്പോൾ കായികക്ഷമതയും ആരോഗ്യവും വേണമെന്നാണ് എല്ലാവരും കരുതുന്നത്. നന്നായി ശ്രദ്ധിച്ചാൽ മതി.\nപുരുഷന്മാരെക്കാൾ ശ്രദ്ധയോടെ സ്ത്രീകൾ വാഹനം കൈകാര്യം ചെയ്യും. ദൈവാനുഗ്രഹത്താൽ ഇതുവരെ അപകടങ്ങളൊന്നും ഉണ്ടായിട്ടില്ല.- അനുഭവത്തിന്‍റെ വെളിച്ചത്തിൽ ദീപ പറയുന്നു.\nകുടുംബത്തിന്‍റെ സ്ഥിരം ഡ്രൈവർ\nവണ്ടിയോടിക്കാൻ പഠിച്ചതിനുശേഷം കുടുംബയാത്രകളിലെല്ലാം ഞാൻ തന്നെയാണ് സ്ഥിരം ഡ്രൈവർ. മുംബൈ, മൈസൂർ എന്നിവിടങ്ങളിലേക്ക് യാത്ര പോയപ്പോൾ ഭർത്താവും ഞാനും മാറിമാറിയാണ് വണ്ടി ഓടിച്ചത്. കുടുംബാംഗങ്ങൾ എല്ലാവരുമായി തോപ്പുംപടിയിലെ വീട്ടിൽ നിന്ന് ബസിൽ യാത്ര പോകുന്പോഴെല്ലാം ഞാനാണ് വണ്ടി ഓടിക്കാറുള്ളത്. ആലപ്പുഴയിലെ ഡ്രൈവിംഗ് സ്കൂളിലേക്ക് ജെസിബിയും ക്രെയിനും റോഡ് റോളറുമൊക്കെ കൊണ്ടുപോകുന്നതും ഞാൻ തനിച്ചാണ്.\nഎറണാകുളത്തെ എ ടു സെഡ് ഡ്രൈവിംഗ് സ്കൂൾ ഉടമയായ ഭർത്താവ് മിലനെ സഹായിക്കുന്നുണ്ടെങ്കിലും മട്ടാഞ്ചേരി ഹാൾട്ടിലുള്ള ഓഫീസിന്‍റെ പ്രവർത്തനങ്ങളാണ് ദീപ നോക്കുന്നത്. എ ടു സെഡിന് വിവിധ സ്ഥലങ്ങളിലായി 11 ഡ്രൈവിംഗ് സ്കൂളുകളാണുള്ളത്. ഇതിനകം തന്നെ 2000ലധികം പേരെ ദീപ ഡ്രൈവിംഗ് പഠിപ്പിച്ചുകഴിഞ്ഞു. ഇതിൽ ചെറുപ്പക്കാർ മുതൽ 60 വയസ് പിന്നിട്ടവർ വരെയുണ്ട്. ഹെവി വാഹനങ്ങളിൽ പലരും ഡ്രൈവർമാരായി വിവിധ സ്ഥാപനങ്ങളിൽ ജോലി ചെയ്യുന്നു.\nഭർത്താവിന്‍റെയും കുടുംബത്തിന്‍റെയും പിന്തുണ കൊണ്ടുമാത്രമാണ് തനിക്ക് ഈ രംഗത്ത് ശോഭിക്കാനായതെന്ന് ദീപ പറയുന്നു. മക്കളായ ബിടെക് വിദ്യാർഥി അരവിന്ദ് മിലനും പ്ലസ്ടു വിദ്യാർഥി ആനന്ദ് മിലനും മാതാപിതാക്കളെപ്പോലെ ഡ്രൈവിംഗിൽ കന്പമുണ്ട്.


ഇരുപത്തിമൂന്നാം വയസ്സിൽ വിവാഹം; സൂപ്പർസ്റ്റാറിന്റെ മകൻ സ്വന്തമാക്കിയതും സൂപ്പർ സ്റ്റാറിനെ തന്നെ; എം ജയചന്ദ്രന്റെ വിജയരഹസ്യം ഇങ്ങനെ Malayali Life | The Largest Malayalam Online Lifestyle Portal\nകാൽമുട്ട് വേദന കഠിനമോ; ഇക്കാര്യങ്ങൾ കൂടി ശ്രദ്ധിക്കാം >>>\nനസ്രിയ എനിക്ക് സഹോദരിയെ പോലെ എന്നല്ല; എനിക്ക് അവള് ഒരു കുഞ്ഞിനെ പോലെയാണ്; ഗോസ്സിപ്പുകളെ കുറിച്ച് തുറന്ന് പറഞ്ഞ് ദുൽഖർ സൽമാൻ>>>\nകോവിഡിന് ശേഷം വീണ്ടും ശബരിമല ദര്‍ശനം നടത്താനും അയ്യനെ കണ്ട് അനുഗ്രഹം വാങ്ങാനും കഴിഞ്ഞു; സന്തോഷം പങ്കുവച്ച് നടൻ ഉണ്ണി മുകുന്ദൻ >>>\nഅമ്മയുടെ ഓര്‍മ്മകളിലും വേദനകളിലൂടെയും തന്നെയാണ് അവള് കടന്ന് പോവുന്നത്; വിഷമങ്ങളില് നിന്ന് അവള് അതിജീവിച്ച് വരികയാണ്: നിഷ സാരംഗ് >>>\nഇരുപത്തിമൂന്നാം വയസ്സിൽ വിവാഹം; സൂപ്പർസ്റ്റാറിന...\nഇരുപത്തിമൂന്നാം വയസ്സിൽ വിവാഹം; സൂപ്പർസ്റ്റാറിന്റെ മകൻ സ്വന്തമാക്കിയതും സൂപ്പർ സ്റ്റാറിനെ തന്നെ; എം ജയചന്ദ്രന്റെ വിജയരഹസ്യം ഇങ്ങനെ\nMonday 19 July 2021 04:52:35 PM\nമലയാള സിനിമ ആസ്വാധർക്ക് ഏറെ സുപരിചിതനായ ഗായകനാണ് എം ജയചന്ദ്രൻ. നിരവധി ശ്രദ്ധേയമായ ഗാനങ്ങളാണ് മലയാളി പ്രേക്ഷകർക്കായി സമ്മാനിച്ചിട്ടുള്ളതും. ഗായകൻ എന്നതിലുപരി സംഗീത സംവിധായകൻ , കമ്പോസർ എന്നി നിലകളിലും താരം ശ്രദ്ധ നേടിയിട്ടുണ്ട്. അതോടൊപ്പം തന്നെ ചില സിനിമകളിലൂടെ അഭിനയ മേഖലയിലും താരം തന്റെ കയ്യൊപ്പ് ചാർത്തിയിട്ടുണ്ട്. സംഗീതത്തിന്റെ മധുപാത്രം തുറന്നു ഹൃദയഹാരിയായ എത്രയോ ഗാനങ്ങൾ എം.ജയചന്ദ്രൻ മലയാളികൾക്ക് തന്നു. ഓരോ ഗാനങ്ങളും സംഗീതാസ്വാദകരുടെ മനസിലുണ്ട്. കൂടുതൽ കൂടുതൽ മികച്ച ഗാനങ്ങൾക്കായുള്ള ഈ സംഗീതസപര്യ അദ്ദേഹം തുടരുകയുമാണ്. എന്റെ ആഗ്രഹങ്ങൾ എല്ലാം സംഗീതവുമായി ബന്ധപ്പെട്ടതാണ്.\n1971 ജൂൺ 14 നു മധുസൂദനൻ നായരുടേയും സുകുമാരിയുടേയും മകനായി തിരുവനന്തപുരത്താണ് ഗായകന്റെ ജനനം. ഇലക്ട്രിക്കൽ എഞ്ചിനീയറായിരുന്ന ജയചന്ദ്രന്റെ അച്ഛൻ മധുസൂദനൻ നായർ നല്ലൊരു ഗായകനും സംഗീതാസ്വാദകനുമായിരുന്നു. നന്നേ ചെറുപ്പത്തിൽ തന്നെ എം ജയൻചന്ദ്രൻ സംഗീതത്തോട് സംഗീത പാരമ്പര്യമുള്ള കുടുംബത്തിലാണ് ജനനമെന്നുള്ളതു കൊണ്ട് തന്നെ ആഭിമുഖ്യം പ്രകടിപ്പിച്ചിരുന്നു. അഞ്ചാം വയസ്സു മുതൽ കുട്ടൻ എന്ന് ഓമനപ്പേരുള്ള ജയചന്ദ്രൻ സംഗീതം അഭ്യസിച്ചു തുടങ്ങി. മുല്ലമൂട് ഭാഗവതർ ഹരിഹര അയ്യർ ആയിരുന്നു ജയചന്ദ്രന്റെ ആദ്യ ഗുരു. പിന്നീട് പെരുമ്പാവൂർ ജി രവീന്ദ്രനാഥിന്റെ ശിഷ്യനായി. അതിനു ശേഷമാണ് ബന്ധു കൂടിയായ നെയ്യാറ്റിൻകര എം കെ മോഹനചന്ദ്രനെ ഗുരുവായി സ്വീകരിച്ചു. 19 വർഷം കാലം അദ്ദേഹത്തിന്റെ കീഴിൽ ശാസ്ത്രീയ സംഗീതം അഭ്യസിച്ചു. അവിചാരിതമായി സണ്ണി വൽസലത്തെ പരിചയപ്പെടുകയും ആ പരിചയം അദ്ദേഹത്തിന്റെ കീഴിൽ പാശ്ചാത്യ സംഗീതം അഭ്യസിക്കുന്നതിൽ കലാശിക്കുകയും ചെയ്തു.\nവിൽസണ് സിംഗിന്റെ കീഴിൽ ആ കാലത്ത് തന്നെ ജയചന്ദ്രൻ ഓർഗൻ അഭ്യസിച്ചു. സ്കൂളിൽ പഠിച്ചിരുന്ന കാലത്തും കലോത്സവങ്ങളിൽ ശാസ്ത്രീയ സംഗീത, ലളിത സംഗീത മത്സരങ്ങൾക്ക് പങ്കെടുത്തു കൊണ്ട് തന്നെ സജീവമാകുകയും ചെയ്തിരുന്നു. കേരളാ സർവ്വകലാശാലയിലെ മികച്ച ശാസ്ത്രീയ സംഗീത ഗായകനായി കോളേജിലും കലാരംഗത്ത് സജീവമായിരുന്ന ജയചന്ദ്രൻ 1987 മുതൽ 1990 വരെ തുടർച്ചയായി നാല് തവണ തിരഞ്ഞെടുക്കപ്പെട്ടു. പ്രീഡിഗ്രിക്കു പഠിക്കുന്ന വേളയിൽ തന്നെ സർവകലാശാല ക്വയറുമായി ബന്ധപ്പെട്ട് എം ബി ശ്രീനിവാസനുമായി സഹകരിച്ചു പ്രവർത്തിച്ചു. ജയചന്ദ്രനെ സംഗീത സംവിധാനത്തിലേക്ക് അദ്ദേഹവുമായുള്ള അടുപ്പം കൂടുതൽ അടുപ്പിച്ചു. തിരുവനന്തപുരം എഞ്ചിനീയറിംഗ് കോളേജിൽ എഞ്ചിനീയറിങ്ങ് പഠനം ആരംഭിച്ച ശേഷവും അദ്ദേഹം സംഗീതാഭ്യസനം തുടർന്നു.\nആകാശവാണിയിൽ നിരവധി ഗാനങ്ങൾ ഗുരുനാഥനായ പെരുമ്പാവൂർ ജി രവീന്ദ്രനാഥ് വഴി പാടുവാനുള്ള അവസരം അദ്ദേഹത്തിനു ലഭിച്ചു. 1992 ൽ ഇറങ്ങിയ വസുധ എന്ന ചിത്രത്തിൽ പാടുവാനുള്ള അവസരം ജയചന്ദ്രനെ തേടി എത്തി. അദ്ദേഹത്തിന്റെ അമ്മാവന്റെ സുഹൃത്തായിരുന്നു ആ ചിത്രം നിർമ്മിച്ചത്. പെരുമ്പാവൂർ സാറിന്റെ സംഗീതത്തിൽ താഴമ്പൂ കുടിലിന്റെ എന്ന് തുടങ്ങുന്ന ഗാനം ചിത്രയ്ക്കൊപ്പമാണ് അന്ന് ആലപിച്ചത്. പിന്നീട് അഥർവ്വം എന്ന ചിത്രത്തിന്റെ തെലുങ്ക് പതിപ്പിൽ പൂവായ് വിരിഞ്ഞൂ എന്ന ഗാനത്തിന്റെ തെലുങ്ക് വെർഷൻ ആലപിച്ചു. പിന്നാലെ മലയാള സിനിമ മേഖലയിലേക്കും ചുവട് വച്ച്.\n2003 ൽ ഇറങ്ങിയ ബാലേട്ടൻ സൂപ്പർ ഹിറ്റാകുകയും അതിലെ ഗാനങ്ങൾ സൂപ്പർ ഹിറ്റാകുകയും ചെയ്തതോടെ മലയാളത്തിലെ തിരക്കേറിയ സംഗീത സംവിധായകനായി എം ജയചന്ദ്രൻ മാറി. ആ വർഷമിറങ്ങിയ ഗൗരീശങ്കരമെന്ന ചിത്രത്തിലെ കണ്ണിൽ മിന്നും എന്ന ഗാനത്തിലൂടെ മികച്ച സംഗീത സംവിധായകനുള്ള ആദ്യ സംസ്ഥാന ചലച്ചിത്ര പുരസ്കാരം അദ്ദേഹത്തെ തേടി എത്തി. നിറഞ്ഞ സംഗീതം, അത് സൃഷ്ടിക്കാനായി ഓരോ നിമിഷവും തോന്നലുകൾ ഉണ്ടാക്കണം ഭഗവാനെ എന്നാണ് ജയചന്ദ്രൻ ഒരുവേള തുറന്ന് പറഞ്ഞത്. മലയാള സിനിമ പിന്നണി ഗാനരംഗത്തേക്ക്\nരാജലക്ഷ്മി, മഞ്ജരി, സിതാര, മൃദുല വാര്യർ, വൈക്കം വിജയലക്ഷ്മി, സുധീപ്, മധു ബാലകൃഷ്ണൻ, ശ്രേയക്കുട്ടി അങ്ങിനെ നിരവധി പുതിയ ഗായകരെ അവതരിപ്പിക്കാനുള്ള ഭാഗ്യവും എം ജയചന്ദ്രന് ലഭിച്ചിട്ടുമുണ്ട്.\nഎന്റെ ആഗ്രഹങ്ങൾ എല്ലാം സംഗീതവുമായി ബന്ധപ്പെട്ടതാണ്. നിറഞ്ഞ സംഗീതം അത് ഉണ്ടാക്കാനായിട്ടു ഓരോ നിമിഷവും എനിക്ക് തോന്നലുകൾ ഉണ്ടാക്കണം ഭഗവാനെ എന്നാണ് എന്റെ പ്രാർത്ഥന. ഓരോ നിമിഷവും ആ പ്രാർത്ഥനയിലാണ് ഞാൻ ജീവിക്കുന്നത്. പക്ഷെ എന്തുകൊണ്ടോ എന്ന് അറിയില്ല. എന്തോ ഒരു അനുഗ്രഹം പോലെ ഞാൻ ഓർക്കുന്ന ഈണങ്ങൾ എനിക്ക് ഈശ്വരൻ തന്നിട്ടുണ്ട്.\nആ ഈണങ്ങൾ മുന്നോട്ടും തരണമേ ഭഗവാനെ എന്ന് പ്രാർത്ഥിക്കാൻ മാത്രമേ എനിക്ക് സാധിക്കുകയുള്ളൂ എന്ന് ഞാൻ മനസിലാക്കുന്നു. ഇതൊരു കമ്മ്യൂണിക്കേഷനാണ്. പരിമിതനായ ഞാൻ അനന്തമായതിനോട് ചെയ്യുന്ന പ്രാർത്ഥനയാണ് എനിക്ക് സംഗീതം എന്നും താരം ഒരുവേള തുറന്ന് പറഞ്ഞതും ഏറെ ശ്രദ്ധ നേടിയിരുന്നു.\nപ്രിയയാണ് ജയചന്ദ്രന്റെ ഭാര്യ. നന്ദഗോപാൽ, കാർത്തിക് ഗോപാൽ എന്നിവരാണ് മക്കൾ. പ്രിയ എംബിഎ യൂത്ത് ക്വയറിൽ പ്രിയ പാടാൻ വരുമ്പോഴാണ് ഞാൻ പ്രിയയെ കാണുന്നത്.പ്രിയ അന്നും സംഗീതരംഗത്തുണ്ട്. പ്രിയ എംഎ മ്യൂസിക് ചെയ്തയാളാണ്. ആ ഇഷ്ടമാണ് വിവാഹത്തിലേക്ക് വന്നത്.രണ്ടു കുടുംബങ്ങളും തമ്മിൽ ആലോചിച്ചുള്ള വിവാഹമായിരുന്നു.വിവാഹകാര്യത്തിൽ രണ്ടു കുടുംബങ്ങൾക്കും തമ്മിൽ എതിർപ്പ് ഉണ്ടായിരുന്നില്ല. കൃത്യമായ രീതിയിൽ കാര്യങ്ങൾ ഞങ്ങളുടെ കുടുംബങ്ങൾക്കിടയിൽ അവതരിപ്പിക്കപ്പെട്ടിരുന്നു. എന്റെയും പ്രിയയുടെയും വിവാഹത്തിന്റെ കാര്യത്തിൽ ഒരെതിർപ്പും വന്നില്ല. ആലോചന തന്നെ വിവാഹത്തിൽ കലാശിക്കുകയും ചെയ്തു. പ്രിയ തിരുവനന്തപുരത്ത് മംഗല്യ കാറ്ററിങ്. മംഗല്യ ബേക്കറി, വെള്ളരിക്കാപ്പട്ടണം എന്ന പേരിൽ വെജിറ്റബിൾ സ്റ്റോർ എന്നിവ ചെയ്യുന്നുണ്ട്. 23 മത്തെ വയസ്സിലാണ് ജയചദ്രൻ വിവാഹിതനാകുന്നത്. സഹോദരൻ പ്രകാശ് ചന്ദ്രൻ മികച്ച ഒരു മൃദംഗവാദകനും സംഗീതാസ്വാദകനുമാണ്.\nജയചന്ദ്രന്റെ ജീവിതത്തിൽ 'അമ്മ ചെലുത്തിയ സ്വാധീനവും ഏറെയാണ്. അമ്മ ബോൺ ഫൈറ്റർ ആയിരുന്നു. ജന്മനാ തന്നെ പോരാടാനുള്ള ഒരു മനോഭാവം അമ്മയുടെ സ്വഭാവത്തിലും ജീവിതത്തിലും കലർന്നിരുന്നു. അമ്മ മലേഷ്യയിൽ ജനിച്ച് വളർന്ന ആളാണ്. ഇരുപത്തിയൊന്ന് വയസ്സുള്ളപ്പോഴാണ്അമ്മ ഇന്ത്യയിൽ എത്തുന്നത്. അപ്പോഴേക്കും വിവാഹം തീരുമാനിക്കുകയും ചെയ്യും. അച്ഛൻ വളരെ ഓർത്തോഡോക്‌സ് ആയിരുന്നു. അതിൽ തന്നെ അമ്മയും അച്ഛനും തമ്മിൽ വൈരുധ്യം വന്നു. വൈദ്യുതി പോലും ഇല്ലാത്ത വീട്ടിലേക്കാണ് 'അമ്മ വിവാഹം കഴിച്ചു വരുന്നത്.\nRead more topics: # Singer m jayachandran victory life\nSinger m jayachandran victory life\nസംവിധായക മോഹവുമായി ചെന്നൈയില് എത്തി പാട്ടെഴുത്തുകാരനായി; ഏത് നമ്ബറും വഴങ്ങിയ കാവ്യഭംഗി: ഇനി ബിച്ചു തിരുമല ഓര്‍മ്മകളില്\nയാത്ര തുടങ്ങിയത് ഈജിപ്തില് നിന്ന്; അവസാന യാത്ര റഷ്യയിലേക്കും; ആഗ്രഹമുണ്ടെങ്കില് ആര്‍ക്കും ലോകസഞ്ചാരത്തിന് കഴിയുമെന്ന് തെളിയിച്ചത് സ്വന്തം ജീവിതം കൊണ്ട് ; ചായക്കട നടത്തി ഭാര്യക്കൊപ്പം ലോകം ചുറ്റിയ വിജയന് അന്തരിച്ചു; ജീവിത യാത്രയില് തനിച്ചായി മോഹന\nഏഴാം ക്ലാസ്സിൽ പഠനം നിർത്തി; ജയിലുകൾ കയറിയിറങ്ങി; വിവാദങ്ങൾ കൂടപ്പിറപ്പ്; നടി ഗീതയെ തേടി സിനിമ ലോകം\nമോഹന്‍ലാല് കലാകാരനല്ലെന്നും കച്ചവടക്കാരനെന്നും പറഞ്ഞ് പരിഹസിച്ചു; ആന്റണി പെരുമ്ബാവൂരിലെ ഉപരോധിക്കാന് പദ്ധതിയും തയ്യാറാക്കി; ദിലീപിനും പ്രസിഡന്റിന്റെ സംഘടനാ കരുത്തിന് മുമ്ബില് തോല്‍ക്കേണ്ടി വന്നു; ഫിയോക്കിനെ ഹൈജാക്ക് ചെയ്ത് വിജയകുമാര്; ലിബര്‍ട്ടി ബഷീറിനെ തകര്‍ക്കാന് ഉണ്ടാക്കിയ സംഘടനയില് ലാലും ദിലീപും ഒറ്റപ്പെട്ട കഥ\nദിവ്യ എന്റെ ജൂനിയറായിരുന്നു; കോളേജില് ഒന്നിച്ച് പാട്ടൊക്കെ പാടിയിരുന്നു; പ്രണയത്തെ കുറിച്ചും വിവാഹത്തെ കുറിച്ചും തുറന്ന് പറഞ്ഞ് വിനീത് ശ്രീനിവാസൻ\nകാൽമുട്ട് വേദന കഠിനമോ; ഇക്കാര്യങ്ങൾ കൂടി ശ്രദ്ധിക്കാം\nനസ്രിയ എനിക്ക് സഹോദരിയെ പോലെ എന്നല്ല; എനിക്ക് അവള് ഒരു കുഞ്ഞിനെ പോലെയാണ്; ഗോസ്സിപ്പുകളെ കുറിച്ച് തുറന്ന് പറഞ്ഞ് ദുൽഖർ സൽമാൻ\nകോവിഡിന് ശേഷം വീണ്ടും ശബരിമല ദര്‍ശനം നടത്താനും അയ്യനെ കണ്ട് അനുഗ്രഹം വാങ്ങാനും കഴിഞ്ഞു; സന്തോഷം പങ്കുവച്ച് നടൻ ഉണ്ണി മുകുന്ദൻ\nഅമ്മയുടെ ഓര്‍മ്മകളിലും വേദനകളിലൂടെയും തന്നെയാണ് അവള് കടന്ന് പോവുന്നത്; വിഷമങ്ങളില് നിന്ന് അവള് അതിജീവിച്ച് വരികയാണ്: നിഷ സാരംഗ്\nഞാനെന്തിന് ആ കൊച്ചിനെ കൊല്ലണമെന്നായിരുന്നു ചിന്തിച്ചത്; ഒരിക്കലും സംശയിക്കാത്ത ഒരാളായിരിക്കണം; അതാണ് ഈ കഥാപാത്രം നിങ്ങളെ ഏൽപ്പിച്ചതെന്നായിരുന്നു അവർ പറഞ്ഞത്: ബിന്ദു രാമകൃഷ്ണൻ


ചന്ദ്രനെത്തൊട്ടിട്ട് 50 ആണ്ട് | Velicham\nചന്ദ്രനെത്തൊട്ടിട്ട് 50 ആണ്ട്\nകിളികൾ പാടാത്ത, പൂമണവും പൂങ്കാറ്റും മഴയും മഞ്ഞും മേഘവുമില്ലാത്ത, എപ്പോഴും ഇരുണ്ടേതാ നരച്ചവെട്ടം പരന്ന മാനമോ മാത്രമുള്ള 14 നാൾ (14x24 ഭൗമ മണിക്കൂർ) നീണ്ട തീക്ഷ്ണ പകലും അത്രതന്നെ നീണ്ട കനത്ത രാവുമുള്ള മരുഭൂ സമാനമായ ചേന്ദ്രാപരിതലത്തിൽ, ഇവയൊക്കെയുള്ള ഭൂലോകത്തുനിന്നു യാത്ര തിരിച്ചവർ കാലുകുത്തി (1969 ജൂൈല 21) അമ്പരന്നതിെൻറ അമ്പതാം വാർഷികമാണ് 2019 ജൂൈല 20/21.\nറഷ്യ കൃത്രിമപേടകം അയച്ചു ഞെട്ടിച്ച് ഒരു വ്യാഴവട്ടം കഴിഞ്ഞപ്പോൾ മനുഷ്യനെ ചന്ദ്രനിലെത്തിച്ച് അമേരിക്കയും അമ്പരപ്പിച്ചു. മനുഷ്യെൻറ അറിവിനായുള്ള തിരച്ചിലിെൻറ നിർണായക ചുവടുവെച്ച ആദ്യ ചാന്ദ്രസഞ്ചാരികൾ നീൽ ആംസ്േട്രാങ്, ബുസ് ആൾഡ്രിൻ, മൈക്കേൽ കോളിൻസ് എന്നിവരായിരുന്നു.\nപറവയുടെ ചലനനിയമം മനസ്സിലാക്കിയ മനുഷ്യൻ അത് പ്രയോഗിച്ച് ആകാശയാനമുണ്ടാക്കി പറന്നു. പാരിൽനിന്നു കണ്ട പൂർണ ചന്ദ്രനെ കൊതി തീരാതെ നോക്കിനിന്നവൻ ചന്ദനിൽ ഇറങ്ങി പരിശോധിച്ചു. 1954ലെ സ്പുട്നിക് വിക്ഷേപണം, 1961ലെ യൂറി ഗഗാറിെൻറ ബഹിരാകാശ സഞ്ചാരം, പിന്നീട് 1969ലെ ചന്ദ്രപ്രവേശനത്തോടെ ചരിത്രം വഴിമാറി.\nപരിചയമില്ലാത്ത മറ്റൊരു വൻകരയിലേക്കുള്ള യാത്രയായിരുന്നില്ല അത്. മറിച്ച് ഭൂമിയിൽനിന്ന് 3,84,000 കി.മീ അകലെ പ്രാണവായു പോലുമില്ലാത്ത മറ്റൊരു ഗോളത്തിലേക്കുള്ള യാത്രയായിരുന്നു. ശൂന്യാകാശത്തിലൂടെയുള്ള ഈ യാത്ര സങ്കൽപങ്ങൾക്കപ്പുറത്താണ്. 1959ൽ ലൂന 1 ആണ് ചന്ദ്രനെ ലക്ഷ്യമാക്കിയ ആദ്യവാഹനം. ശേഷം 10 വർഷം കഴിഞ്ഞാണ് 1969ൽ ആദ്യമായി മനുഷ്യൻ ചന്ദ്രനിലിറങ്ങിയത്. അതിനിടയിൽ നിരവധി ചാന്ദ്രദൗത്യങ്ങളുണ്ടായിരുന്നു. 1961 മുതൽ 1972 വരെ നീണ്ട നിരവധി മിഷനുകളാണ് അപ്പോളോ. ഇവയിൽ മനുഷ്യനെ വഹിച്ചുള്ള ആദ്യയാത്ര 1968ലായിരുന്നു. 1969നു ശേഷം അപ്പോളോ 12, 14, 15,16,17 ദൗത്യങ്ങളിലായി ആകെ 12 പേർ ചന്ദ്രനിലിറങ്ങിയിട്ടുണ്ട്. ഇവയിൽ അപ്പോളോ 1 കാബിനിലെ തീപിടിത്തം കാരണം വിക്ഷേപണത്തിനു മുമ്പേ പരാജയപ്പെട്ടു. ക്രൂ മരിക്കുകയും ചെയ്തു. അപ്പോളോ 4, 5,6മിഷനുകൾ മനുഷ്യരാരും ഇല്ലാത്തവയായിരുന്നു. അപ്പോളോ 7,9മിഷനുകൾ മനുഷ്യരെ വഹിച്ചുള്ളവയായിരുന്നു. അപ്പോളോ 13 ചന്ദ്രനിലേക്കുള്ള യാത്രയിൽ ഓക്സിജൻ ടാങ്കിന് തീപിടിച്ച് തകർന്നെങ്കിലും ക്രൂ സുരക്ഷിതമായി തിരിച്ചെത്തി. ചാന്ദ്രയാത്ര സമ്മാനിച്ചത് ഒരു യാത്രയുടെ കൗതുകമോ അമ്പരപ്പോ മാത്രമല്ല, സൂക്ഷ്മമായ സാങ്കേതിക വൈഭവത്തിെൻറ പൂർണതകൂടിയാണ്.\nഇതായിരുന്നു ആ യാത്ര\nഅപ്പോളോ 11 മിഷൻ ആണ് ദൗത്യം സാധ്യമാക്കിയത്. ‘സാറ്റൺ v’ റോക്കറ്റിലേറിയാണ് ചാന്ദ്രവാഹനം ആകാശം താണ്ടിയത്. സഞ്ചാരികൾക്കു പുറമെ ചേന്ദ്രാപരിതലത്തിൽ ഇറങ്ങിയ ലൂനാർ മൊഡ്യൂൾ, നിയന്ത്രണത്തിനും സേവനത്തിനുമുള്ള കമാൻഡ് മൊഡ്യൂൾ, സർവിസ് മൊഡ്യൂൾ എന്നിവ ചേർന്നതാണ് അപ്പോളോ 11 വാഹനം. കമാൻഡ് മൊഡ്യൂൾ, സർവിസ് മൊഡ്യൂൾ എന്നിവ ചേർന്ന ഓർബിറ്റർ കൊളംബിയ ചന്ദ്രനെ വലംവെച്ചാണ് പ്രവർത്തിച്ചത്.\nറോക്കറ്റ് അമേരിക്കയിലെ കേപ് കനാവറലിൽനിന്ന് 1969 ജൂൈല 16ന് പറന്നുയർന്നു. 102 മണിക്കൂർ 45 മിനിറ്റ് കഴിഞ്ഞാണ് ചന്ദ്രനിലെത്തിയത്. ആദ്യം നീൽ ആംസ്േട്രാങ്ങും പിന്നീട് ആൽഡ്രിനും ചന്ദ്രനിലിറങ്ങി. മൈക് കോളിൻസ് ഓർബിറ്ററിൽ ഇരുന്ന് (പ്രദക്ഷിണ വാഹനം) നിയന്ത്രിച്ചു. നാം ചന്ദ്രനിലേക്ക് നോക്കുമ്പോൾ ഏറ്റവും കറുത്ത് കാണുന്ന ഭാഗമായ സീ ഓഫ് ട്രാൻക്വിലിറ്റിയിലാണ് (പ്രശാന്ത സമുദ്രം) അവർ ഇറങ്ങിയത്. ചാന്ദ്രയാത്രികർക്ക് ഒരു ചെറു ചുവടുവെപ്പ് ആയിരുന്നുവെങ്കിൽ മാനവരാശിക്ക് ഒരു വലിയ കുതിച്ചുചാട്ടം തന്നെയായിരുന്നു ചാന്ദ്രപ്രവേശം. ഏഴു മണിക്കൂർ ഉറക്കമുൾപ്പെടെ ആകെ 22 മണിക്കൂർ ചന്ദ്രനിൽ ചെലവഴിച്ച അവർ നിരവധി ചിത്രങ്ങളും 388 കിലോഗ്രാം പാറയും മണ്ണും ശേഖരിച്ച് തിരികെയെത്തി. ഭൗമാന്തരീക്ഷത്തിലെത്തിയ അവർ പാരച്യൂട്ടിലേറി ജൂൈല 24ന് ശാന്തസമുദ്രത്തിലിറങ്ങി ചരിത്രമായി.\nചാന്ദ്രപര്യവേക്ഷണത്തിൽനിന്ന് ചാന്ദ്രവാസത്തിലേക്കും ഗോളാന്തര ഇടത്താവളവും താവളവും കൊതിച്ചുമുന്നേറുന്നതാണ് ഇന്നത്തെ അവസ്ഥ. പടർന്നു പന്തലിച്ച ആശയവിനിമയ സംവിധാനങ്ങൾ ഈ പരിശ്രമങ്ങളുടെ തുടർച്ചയാണ്. മനുഷ്യനിർമിത വാഹനങ്ങൾ സൗരയൂഥത്തിെൻറ അതിർത്തികൾ കടന്നുപോയിട്ട് പതിറ്റാണ്ടുകൾ പിന്നിട്ടു. ഭൂമിയുടെ അഥവാ മനുഷ്യെൻറ അതിരുകളെ സമീപസ്ഥ ഗോളമായ ചന്ദ്രനിൽനിന്നു തുടങ്ങി ഗാലക്സികളിലേക്ക് തള്ളിമാറ്റിയിരിക്കുന്നു. മാസങ്ങളോളം ബഹിരാകാശത്ത് താമസിക്കാനുള്ള നിലയങ്ങൾ ഇപ്പോൾതന്നെ നിലവിലുണ്ട്. എരിഞ്ഞുതീരുന്ന റോക്കറ്റിന് പകരം പുനരുപയോഗിക്കാവുന്ന വാഹനവും പുനരുപയോഗിക്കാവുന്ന വെള്ളവും അന്നവും സാധ്യമാവുന്നതോടെ ഈ പരിശ്രമങ്ങൾ ചെലവു കുറഞ്ഞതാവും. ബഹിരാകാശ ടൂറിസത്തിനു മാത്രമല്ല, ഭിന്നഗ്രഹങ്ങളിലെ ഖനിജങ്ങളിലും മനുഷ്യന് നോട്ടമുണ്ട്. ഭൂമിക്കു പുറത്തെ ഭൂഗോളങ്ങളെയും മനുഷ്യരെയും അന്വേഷിച്ചും ഗവേഷണ പ്രവർത്തനങ്ങൾക്കുമായി സർക്കാറുകൾ മാത്രമല്ല, നിരവധി സ്വകാര്യ കമ്പനികളും ബഹിരാകാശ നിയന്ത്രണത്തിനുള്ള നിയമങ്ങളും നിലവിൽ വന്നുകഴിഞ്ഞിരിക്കുന്നു. യന്ത്രങ്ങളും റോബോട്ടുകളും മൃഗങ്ങളെയും ഒക്കെ അയച്ചു മുന്നേറിയ ആകാശദൗത്യങ്ങൾ നിരവധി പരാജയങ്ങൾക്കുശേഷമാണ് വിജയിച്ചത്. ഈ പരീക്ഷണങ്ങളിൽ ജീവൻ നഷ്ടപ്പെട്ടവരുമുണ്ട്. തമോദ്രവ്യം, തമോ ഉൗർജം നക്ഷത്രങ്ങളുടെ പരിണാമം, ഗാലക്സികളുടെ പരിണാമം, പ്രപഞ്ചത്തിെൻറ വികാസം ഇവയെയൊക്കെപ്പറ്റി ഇന്ന് വിശാലമായ അറിവുണ്ട്. വിഖ്യാത ശാസ്ത്രകാരൻ കാൾ സാഗൻ പറഞ്ഞത് നമ്മുടെ ആകാശഗംഗയിൽ മാത്രം അഞ്ഞൂറോളം ഭൂമികളുണ്ടായേക്കാമെന്നാണ്.\nപക്ഷേ മാനം ഇരുണ്ടുപോയി; മാനവികതയും. നക്ഷത്രങ്ങൾ കെട്ടുപോയിരിക്കുന്നു. ഭൂമി വെന്തുരുകി തുടങ്ങി മനുഷ്യവാസയോഗ്യമല്ലാതായിരിക്കുന്നതുകൊണ്ടു കൂടിയാണോ നാം മറ്റൊരു ഭൂമി അന്വേഷിക്കുന്നത്? നാം ഇന്നത്തേതുപോലെയുള്ള ജീവിതരീതികൾ പിന്തുടരാനാണ് ശ്രമമെങ്കിൽ 2050 ആവുമ്പോഴേക്ക് മൂന്ന് ഭൂമി വേണ്ടിവരുമെന്നാണ് മുന്നറിയിപ്പുകൾ. രാത്രിയിൽ ഭൂമി നിറഞ്ഞു കാണുന്ന വൈദ്യുതി വെളിച്ചം ആകാശക്കാഴ്ചകളെ ഇല്ലാതാക്കുന്നതും വാനകൗതുകം നശിപ്പിക്കുന്നതുമാണ്. ഇത് ഭാവി വാനശാസ്ത്രജ്ഞരെ ഇല്ലാതാക്കുമെന്നതിനാൽ രാത്രിവെളിച്ചം നിയന്ത്രിക്കേണ്ടത് അനിവാര്യമാണ്.\nആദ്യ ചാന്ദ്ര സഞ്ചാരികൾക്ക് നരച്ച ഒരു മരുഭൂമിയായാണ് അവിെട അനുഭവപ്പെട്ടത്. ഉയർന്നുനിൽക്കുന്ന കുന്നുകളും മലകളും സമതലങ്ങളും എണ്ണമറ്റ ഗർത്തങ്ങളും നീന്തൽസാധ്യമല്ലാത്ത സമുദ്രങ്ങളുമാണവിടം. മഴയോ മഞ്ഞോ മേഘങ്ങളോ ഒന്നുമില്ലെങ്കിലും അങ്ങനെ പേരിട്ടിരിക്കുന്ന ഇടങ്ങൾ. ഇളം തെന്നലോ നേർത്ത ശബ്ദമോ ഇല്ലാത്ത ഇടം ഭയപ്പെടുത്തുന്നതാണ്. അവിടത്തെ പൊടി ഇളകിയതുമാണ്. അപ്പോളോ വാഹനം ഇറങ്ങിയപ്പോഴത്തെ ചേന്ദ്രാപരിതലത്തിെൻറ കമ്പനം ഏറെ നേരം അവർക്ക് അനുഭവപ്പെട്ടു. ഭൂമിയെക്കാളും ഉറപ്പുണ്ടെങ്കിലും ഘനത്വം കുറവായതിനാലാണിത്.\nഒരു ചുവടുവെച്ചശേഷം അവർ നടക്കാനും കങ്കാരുവിനെപ്പോലെ ചാടാനും തുടങ്ങി. ഇരുകാലും ചേർത്ത് വെച്ചുള്ള കങ്കാരു ചാട്ടം. ഭൂമിയിൽ കൂടിയ ആകർഷണം കാരണം ഏറെ പ്രയാസകരമാണെങ്കിൽ ചന്ദ്രനിൽ ഏറെ എളുപ്പമാണ്. നടന്നു തുടങ്ങിയാൽ പിന്നെ നടത്തം നിർത്താനാണ് പ്രയാസം. വാഹനങ്ങൾ വേഗം കുറച്ചു വന്നുവേണം നിർത്താൻ. അവിടത്തെ പൊടിക്ക് വെടിമരുന്നിെൻറ ഗന്ധമാണ്. കാൽസ്യം, മഗ്നീഷ്യം, സിലിക്ക ഇവയാണ് പൊടിയുടെ പ്രധാന ചേരുവകൾ. സൂര്യൻ കത്തിനിൽക്കേ തിളക്കമേറിയ നക്ഷത്രങ്ങളെ ചന്ദ്രാകാശത്ത് കാണാം.\nചന്ദ്രൻ ഭൂമിയിൽനിന്നു വർഷം തോറും 3.8 സെ.മീ വീതം അകന്നുകൊണ്ടിരിക്കുകയാണ്. 1969 ജൂൈല 21ന് ആദ്യമായി കാലുകുത്തിയതിൽ പിന്നെ മാത്രം 1.9 മീറ്റർ ദൂരം അകന്നിട്ടുണ്ട്. ക്രമമായി ആവർത്തിക്കുന്ന വേലിയേറ്റ-ഇറക്കങ്ങൾ വേഗവ്യത്യാസത്തിനു കാരണമാവുകയും ഇതാവട്ടെ പരസ്പരം അകന്നുപോകുന്നതിനു കാരണമാവുകയും ചെയ്യുന്നു. 460 കോടി വർഷങ്ങൾക്കുമുമ്പ് ഇവ രൂപം കൊണ്ടപ്പോൾ വളരെ അടുത്തായിരുന്നുവെന്നും തൽഫലമായി ചന്ദ്രനിലും ഭൂമിയിലും ഉണ്ടായ വേലിയേറ്റ-ഇറക്കങ്ങൾ അതിശക്തമായിരുന്നുവെന്നും ചന്ദ്രവേഗം കൂടിയിരുന്നുവെന്നും മനസ്സിലാക്കാൻ സാധിക്കും. ശക്തിയേറിയ ആകർഷണ ബലം ചന്ദ്രനിലെ മാൻറിലിലും ഭൂമിയിലും അഗ്നിപർവത സ്ഫോടനങ്ങൾക്കു കാരണമായിട്ടുണ്ട്. ഭാരം കൂടിയ ഭൂമി ചന്ദ്രനിൽ ഇപ്പോഴും ക്രമമായി സൃഷ്ടിക്കുന്ന വേലിയേറ്റ-ഇറക്കങ്ങൾ ശ്രദ്ധേയമാണ്.\nഅപ്പോളോ 1 മുതൽ6വരെ\nആദ്യത്തെ അപ്പോളോ വാഹനം 1967 ജനുവരി 27ന് പ്രയാണസജ്ജമായി. 14 ദിവസം ബഹിരാകാശത്തിൽ ഭൂമിയെ ചുറ്റിപ്പറക്കാനാണ് അപ്പോളോ 1 തയാറാക്കിയത്. വെർജിൻ ഗ്രിസം, എഡ്വേർഡ് വൈറ്റ്, റോജർ ഷാഫി എന്നിവർ കയറിയ അപ്പോളോ വാഹനം പരീക്ഷണത്തിനിടയിൽ തീപിടിച്ചതുകൊണ്ട് ലക്ഷ്യം നേടാതെ മൂന്നുയാത്രികരും കൊല്ലപ്പെട്ടു. തുടർന്നു നടന്ന മൂന്ന് അപ്പോളോ ദൗത്യങ്ങളിലും മനുഷ്യർ കയറിയിരുന്നില്ല. അപ്പോളോ4(1967 നവംബർ^9) മാതൃപേടകം, എൻജിനുകളും സാറ്റേൺ5റോക്കറ്റും പരീക്ഷിക്കുന്നതിനായി പറന്നു. അപ്പോളോ5(1968 ജനുവരി 22) ബഹിരാകാശത്ത് ചാന്ദ്രപേടകത്തിെൻറ ആരോഹണ അവരോഹണങ്ങൾ പരീക്ഷണവിധേയമാക്കി. അപ്പോളോ6(1968 ഏപ്രിൽ 4) അപ്പോളോ വാഹനത്തിെൻറ പ്രവർത്തനം പൂർണമായി നിരീക്ഷണ വിധേയമാക്കി. 1968 ഒക്ടോബർ 11 ന് അപ്പോളോ പദ്ധതിയിൽ മനുഷ്യനെയും വഹിച്ചുകൊണ്ടുള്ള ബഹിരാകാശ പേടകം യാത്രതിരിച്ചു.\n1968 ഒക്ടോബർ 11ന് അപ്പോളോ^7 ബഹിരാകാശത്തേക്ക് യാത്രതിരിച്ചു. യാത്രികരായ വാൾട്ടർ എം. ഷിറാ ജൂനിയർ, ഡോൺ എഫ്, ഐസൽ, റോണി വാൾട്ടർ കണ്ണിങ്ഹാം എന്നിവർ 11 ദിവസം ബഹിരാകാശയാത്ര നടത്തിയശേഷം ഒക്ടോബർ 22ന് അറ്റ്ലാൻറിക് സമുദ്രത്തിൽ സുരക്ഷിതമായി ഇറങ്ങി.\nഅപ്പോളോ വാഹനം ഭൂമിയുടെ ആകർഷണത്തിൽ നിന്ന് അകന്ന് ചാന്ദ്രമണ്ഡലത്തിൽ എത്തുമ്പോൾ എങ്ങനെ പ്രവർത്തിക്കുമെന്ന് പരീക്ഷിക്കാൻ അപ്പോളോ^8 വിക്ഷേപിച്ചു. 1968 ഡിസംബർ 21ന് ഫ്രാങ്ക് ബോർമാൻ, ജെയിംസ് ലോവൽ, വില്യം ആൻഡേഴ്സ് എന്നിവർ ഇതിൽ ചന്ദ്രനിലേക്ക് യാത്ര തിരിച്ചു. അപ്പോളോ 8 ചന്ദ്രനിൽനിന്ന് 112 കിലോമീറ്റർ ദൂരത്തിൽ പറന്ന് വിവിധ ചാന്ദ്രമേഖലകളുടെ ചിത്രങ്ങളെടുത്ത് ഭൂമിയിലേക്കയച്ചു. ഡിസംബർ 27ന് ചാന്ദ്രയാത്രികർ ഭൂമിയിൽ തിരിച്ചെത്തി.\nഅപ്പോളോ^9, 1969 മാർച്ച് മൂന്നിന് പുറപ്പെട്ടു. ജെയിംസ് എ. മക്ഡവിറ്റ്, ഡേവിഡ് സ്കോട്ട്, റസ്സൽ ഷൈക്കാർട്ട് എന്നിവരാണ് ഇതിൽ യാത്രചെയ്തത്. ഭൂമിയുടെ ആകർഷണ പരിധിയിൽെവച്ച് ചാന്ദ്രപേടകം മാതൃപേടകത്തിൽനിന്ന് വേർപെടുത്തി. പിന്നീട് ഇവ പുനഃസന്ധിച്ച ശേഷം മാർച്ച് 13ന് അറ്റ്ലാൻറിക് സമുദ്രത്തിൽ ഇറങ്ങി.\nസന്ധിക്കലും വേർപെടലും ചന്ദ്രെൻറ ആകർഷണ വലയത്തിൽെവച്ച് പരീക്ഷിച്ചു നോക്കാനായി 1969 മേയ് 18ന് അപ്പോളോ^10 ചാന്ദ്രമണ്ഡലത്തിലേക്ക് യാത്രതിരിച്ചു. തോമസ് പി. സ്റ്റാഫോർഡ്, യൂജിൻ സെർണാൻ, ജോൺ യങ് എന്നിവരായിരുന്നു യാത്രികർ. ചേന്ദ്രാപരിതലത്തിൽനിന്ന് 15 കിലോമീറ്റർ ഉയരത്തിൽ പറന്ന പേടകം അപ്പോളോ 11 ഇറങ്ങേണ്ട പ്രദേശത്തിെൻറ ചിത്രങ്ങളെടുത്തു. മേയ് 26ന് പേടകം ഭൂമിയിൽ തിരിച്ചെത്തി.\nമനുഷ്യനെ ആദ്യമായി ചന്ദ്രനിൽ ഇറക്കിയ ബഹിരാകാശ ദൗത്യമായിരുന്നു അപ്പോളോ^11. ശീതയുദ്ധകാലത്തെ ബഹിരാകാശമത്സരങ്ങളിൽ അമേരിക്ക നേടിയ വിജയമായി ഈ ദൗത്യം വിലയിരുത്തപ്പെട്ടു. 1969 ജൂലൈ 16ന് ഫ്ളോറിഡയിൽനിന്ന് വിക്ഷേപിക്കപ്പെട്ട ദൗത്യത്തിൽ നീൽ ആംസ്േട്രാങ്, എഡ്വിൻ ആൽഡ്രിൻ, മൈക്കൽ കോളിൻസ് എന്നിവരായിരുന്നു യാത്രികർ. ഈഗിൾ എന്ന ചാന്ദ്രപേടകത്തിൽ ജൂലൈ 20ന് ആംസ്േട്രാങ്, ആൽഡ്രിൻ എന്നിവർ ചന്ദ്രനിൽ കാലുകുത്തി. പ്രശാന്തിയുടെ സമുദ്രം എന്ന സ്ഥലത്താണ് അവർ ഇറങ്ങിയത്. 21 മണിക്കൂറും 31 മിനിട്ടും അവർ ചന്ദ്രോപരിതലത്തിൽ ചെലവഴിച്ചു. ഈ സമയമത്രയും കൊളംബിയ എന്ന നിയന്ത്രണ പേടകത്തിൽ കോളിൻസ് ചന്ദ്രനെ പ്രദക്ഷിണംെവച്ചുകൊണ്ടിരുന്നു. ജൂലൈ 24ന് മൂവരും ഭൂമിയിൽ തിരിച്ചെത്തി.\n1969 നവംബർ 14ന് യാത്രതിരിച്ചു. റിച്ചാർഡ് ഗോർഡൻ, അലൻ എം. ബീൻ, ചാൾസ് കോൺറാഡ് ജൂനിയർ എന്നിവരായിരുന്നു യാത്രികർ. ‘കൊടുങ്കാറ്റുകളുടെ കടൽ’ എന്നു പേരിട്ട് സഥലത്താണ് ചാന്ദ്ര പേടകം ഇറക്കിയത്. 1967 ഏപ്രിലിൽ ചന്ദ്രനിലിറങ്ങിയ സർവേയർ^3 എന്ന പേടകത്തിലെ കാമറയും മറ്റു ചില ഭാഗങ്ങളും അഴിച്ചെടുത്തു കൊണ്ടുവന്നു. ചന്ദ്രനിലെ പരിസ്ഥിതി അവയെ എങ്ങനെ ബാധിക്കുന്നു എന്ന് പരിശോധിക്കുകയായിരുന്നു ഉദ്ദേശ്യം. നവംബർ 24ന് ഭൂമിയിൽ തിരിച്ചെത്തി.\n1970 ഏപ്രിൽ 11ന് ജെയിംസ് എ. ലോവൽ, െഫ്രഡ് ഹോയ്സ്, ജോൺ എൽ. സിഗെർട്ട് എന്നീ യാത്രികർ അപ്പോളോ 13ൽ യാത്രതിരിച്ചു. ചന്ദ്രനിലേക്കുള്ള യാത്രാമധ്യേ ഏപ്രിൽ 14ന് ഓക്സിജൻ ടാങ്കിൽ ഉണ്ടായ സ്ഫോടനം നിമിത്തം അപ്പോളോ 13 അപകടത്തിലായി. അപ്പോളോ 13 ദൗത്യം പരാജയപ്പെട്ടുവെങ്കിലും സഞ്ചാരികളെ ജീവനോടെ തിരിച്ചെത്തിക്കാൻ കഴിഞ്ഞു. പേടകം ഏപ്രിൽ 17ന് ശാന്തസമുദ്രത്തിൽ ഇറങ്ങി.\n1971 ജനുവരി 31ന് യാത്ര തിരിച്ച അപ്പോളോ^14ൽ അലൻ ഷപ്പേർഡ്, സ്റ്റുവർട്ട് റൂസാ, എഡ്ഗാർ മിഷേൽ എന്നിവരായിരുന്നു യാത്രികർ. ഫെബ്രുവരി അഞ്ചിന് പേടകം ചന്ദ്രനിലെ ഒരു കുന്നിൽ ഇറങ്ങി. ചന്ദ്രെൻറ ഉദ്ഭവ ചരിത്രത്തിലേക്ക് വെളിച്ചം വീശുന്ന പല വസ്തുക്കളും അപ്പോളോ 14ന് കണ്ടെത്താൻ കഴിഞ്ഞു. ചന്ദ്രനിൽനിന്ന് 46 കോടി വർഷം പ്രായമുള്ള പാറകൾ ഭൂമിയിലേക്ക് കൊണ്ടുവന്നു. ഫെബ്രുവരി ഒമ്പതിന് അപ്പോളോ^14 ശാന്തസമുദ്രത്തിൽ സുരക്ഷിതമായി ഇറങ്ങി.\n1971 ജൂലൈ 26ന് അപ്പോളോ^15 യാത്രതിരിച്ചു. ഡേവിഡ് സ്കോട്ട്, ജെയിംസ് ഇർവിൻ, ആൽഫ്രഡ് വോർഡൻ എന്നിവരായിരുന്നു യാത്രികർ. ആദ്യമായി ചേന്ദ്രാപരിതലത്തിൽ മൂൺ റോവർ എന്നൊരു വാഹനം ഓടിക്കാൻ കഴിഞ്ഞതാണ് ഈ യാത്രയിലെ പ്രധാന നേട്ടം. ആഗസ്റ്റ് ഏഴിന് അപ്പോളോ 15 സുരക്ഷിതമായി ശാന്തസമുദ്രത്തിൽ ഇറങ്ങി.\n1971 ഏപ്രിൽ 16ന് ജോൺയംഗ്, തോമസ് മാറ്റിംഗ്ലി, ചാൾസ് എം. ഡ്യൂക് എന്നീ യാത്രികരുമായി അപ്പോളോ 16 പുറപ്പെട്ടു. ഏപ്രിൽ 21ന് ചാന്ദ്ര പർവത നിരകളിൽ ഒന്നായ ‘ദെക്കാർത്തെ’യിൽ ചാന്ദ്രപേടകം ഇറങ്ങി. ചന്ദ്രഗോളം ഉദ്ഭവിച്ച കാലം മുതൽ സൂര്യരശ്മി പതിച്ചിട്ടില്ലാത്ത ഭാഗത്തെ ചാന്ദ്രധൂളി അവർ ശേഖരിച്ചു. ചാന്ദ്രജീപ്പ് മണിക്കൂറിൽ 17 കിലോമീറ്റർ വേഗതയിൽ ഓടിച്ചു. ഏപ്രിൽ 27ന് അപ്പോളോ^16 ശാന്തസമുദ്രത്തിൽ സുരക്ഷിതമായി വന്നിറങ്ങി.\n1972 ഡിസംബർ ഏഴിന് യൂജിൻ സെർണാൻ, ഹാരിസൺ ഷ്മിറ്റ്, റൊണാൾഡ് ഇവാൻസ് എന്നീ യാത്രികരുമായി അപ്പോളോ^17 യാത്ര തിരിച്ചു. അവരോടൊപ്പം അഞ്ച് എലികളും യാത്രികരായുണ്ടായിരുന്നു. എലികൾ മാതൃപേടകത്തിൽ റൊണാൾഡ് ഇവാൻസിനൊപ്പം 90 കിലോമീറ്റർ ഉയരത്തിൽ ചന്ദ്രനെ വലംെവച്ചു. അഗ്നിപർവതങ്ങളേക്കുറിച്ചുള്ള പഠനവും ചന്ദ്രെൻറയും സൗരയൂഥത്തിെൻറയും ഉൽപത്തിയേക്കുറിച്ചുള്ള പഠനവുമായിരുന്നു യാത്രയുടെ മുഖ്യ ലക്ഷ്യം. ഇതോടെ ആറുതവണയായി 12 പേർ ചന്ദ്രനിൽ കാലുകുത്തി. ആദ്യമായി ഒരു ശാസ്ത്രജ്ഞർ ചന്ദ്രനിൽ പോയത് അപ്പോളോ^17 ദൗത്യത്തിലായിരുന്നു. ഈ ദൗത്യത്തോടെ അപ്പോളോ പദ്ധതിക്ക് വിരാമമായി.\n1966 മുതൽ 3,50,000 ആളുകൾ അപ്പോളോ വാഹനങ്ങളും സാറ്റേൺറോക്കറ്റും മറ്റു സാമഗ്രികളും നിർമിക്കുന്ന ജോലിയിൽ ഏർപ്പെട്ടിരുന്നു. അപ്പോളോയുടെ മാതൃപേടകത്തിൽതന്നെ ഏതാണ്ട് ഇരുപത് ലക്ഷം സൂക്ഷ്മ ഭാഗങ്ങളുണ്ട്. അപ്പോളോ യാത്രക്ക് വേണ്ടി വന്ന ഇന്ധനം ഉപയോഗിച്ച് ഒരു കാർ ഭൂമിക്കു ചുറ്റും 400 പ്രാവശ്യം ഓടിക്കാം എന്ന് കണക്കാക്കപ്പെടുന്നു. കോടിക്കണക്കിനു ഡോളർ ഓരോ അപ്പോളോ പ്രയാണത്തിനും ചെലവായിട്ടുണ്ട്.